രാജ്യത്ത് കോവിഡ് കേസുകളുടെ എണ്ണത്തിൽ കുറവ്; സജീവ കേസുകൾ 2.23 ലക്ഷം-Coronavirus Covid-19 Kerala News Wrap January 10 Updates\nUpdated: January 10, 2021 8:45:18 pm\nതിരുവനന്തപുരം/കൊച്ചി/കോഴിക്കോട്: സംസ്ഥാനത്ത് ഇന്ന് 4545 പേർക്കാണ് കോവിഡ് സ്ഥിരീകരിച്ചത്. 4003 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 422 പേരുടെ സമ്പര്‍ക്ക ഉറവിടം വ്യക്തമല്ല. 4659 പേർ ഇന്ന് രോഗമുക്തി നേടി.കഴിഞ്ഞ 24 മണിക്കൂറിനിടെ 45,695 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.95 ആണ്.\nഎറണാകുളം ജില്ലയിലാണ് ഇന്ന് ഏറ്റവും കൂടുതൽ രോഗബാധ സ്ഥിരീകരിച്ചത്. 650 പേർക്കാണ് ഇന്ന് ജില്ലയിൽ രോഗം സ്ഥിരീകരിച്ചത്. കോഴിക്കോട് ജില്ലയിലും ഇന്ന് അഞ്ഞൂറിലധികമാണ് പുതിയ രോഗികൾ. 558 പേർക്ക് ഇന്ന് ജില്ലയിൽ രോഗം സ്ഥിരീകരിച്ചു.\nകാസർഗോഡ് ജില്ലയിലാണ് ഇന്ന് ഏറ്റവും കുറവ് രോഗബാധ റിപ്പോർട്ട് ചെയ്തത്. 43 പേർക്കാണ് ഇന്ന് ജില്ലയിൽ രോഗം സ്ഥിരീകരിച്ചത്. പത്തനംതിട്ട 447, മലപ്പുറം 441, കൊല്ലം 354, കോട്ടയം 345, തൃശൂര് 335, തിരുവനന്തപുരം 288, ആലപ്പുഴ 265, കണ്ണൂര് 262, ഇടുക്കി 209, പാലക്കാട് 175, വയനാട് 173 എന്നിങ്ങനേയാണ് മറ്റു ജില്ലകളില് ഇന്ന് രോഗ ബാധ സ്ഥിരീകരിച്ചത്.\nKerala Covid-19 Tracker-സംസ്ഥാനത്ത് ഇന്ന് 4545 പേര്‍ക്ക് കോവിഡ്\nതിരുവനന്തപുരത്ത് 288 പേര്‍ക്ക് കോവിഡ്; 395 പേര്‍ക്ക് രോഗമുക്തി\nതിരുവനന്തപുരത്ത് ഇന്ന് 288 പേര്‍ക്കു കൂടി കോവിഡ് 19 സ്ഥിരീകരിച്ചു. 395 പേര് രോഗമുക്തരായി. നിലവില് 3,437 പേരാണു രോഗം സ്ഥിരീകരിച്ചു ചികിത്സയില് കഴിയുന്നത്.\nഇന്നു രോഗം സ്ഥിരീകരിച്ചവരില് 167 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില്3പേര് ആരോഗ്യപ്രവര്‍ത്തകരാണ്.\nആലപ്പുഴയിൽ 265 പേർക്ക് കോവിഡ്; 255 പേർക്ക് സമ്പർക്കത്തിലൂടെ\nഇന്ന് ആലപ്പുഴ ജില്ലയിൽ 265 പേർക്ക് കോവിഡ് സ്ഥിരീകരിച്ചു . 255 പേർക്ക് സമ്പർക്കത്തിലൂടെയാണ് രോഗം ബാധിച്ചത് . 10 പേരുടെ സമ്പർക്ക ഉറവിടം വ്യക്തമല്ല. 218 പേരുടെ പരിശോധനാഫലം നെഗറ്റീവായി. ആകെ 56137 പേർ രോഗ മുക്തരായി. 4648 പേർ ചികിത്സയിൽ ഉണ്ട്.\nഇടുക്കിയിൽ 209 പേർക്ക് രോഗബാധ\nഇടുക്കി ജില്ലയിൽ ഇന്ന് 209 പേർക്ക് രോഗബാധ സ്ഥിരീകരിച്ചു. ഇന്ന് രോഗം സ്ഥിരീകരിച്ചവരിൽ 197 പേർക്ക് സമ്പർക്കത്തിലൂടെയാണ് രോഗം ബാധിച്ചിരിക്കുന്നത്.9പേർക്ക് രോഗം ബാധിച്ചത് എവിടെ നിന്നാണെന്ന് വ്യക്തമല്ല. ഇന്ന് രോഗം സ്ഥിരീകരിച്ചവരിൽ3പേർ മറ്റ് സംസ്ഥാനങ്ങളിൽ നിന്നും വന്നവരാണ്.\nഎറണാകുളം ജില്ലയിൽ ഇന്ന് 650 പേർക്ക് രോഗം സ്ഥിരീകരിച്ചു. വിദേശം/ ഇതര സംസ്ഥാനത്ത് നിന്നെത്തിയ മൂന്ന് പേർ, സമ്പർക്കം വഴി രോഗം സ്ഥിരീകരിച്ച 577 പേർ, ഉറവിടമറിയാത്ത 63 പേർ, ഏഴ് ആരോഗ്യ പ്രവർത്തകർ എന്നിവർ ഇതിൽ ഉൾപ്പെടുന്നു. ഇന്ന് 718 പേർ രോഗ മുക്തി നേടി.\nഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി സർക്കാർ സ്വകാര്യ മേഖലകളിൽ നിന്നായി 4707 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്.\nതൃശ്ശൂരിൽ 335 പേര്‍ക്ക് കോവിഡ്; 303 പേര് രോഗമുക്തരായി.\nതൃശ്ശൂര് ജില്ലയിൽ ഞായാറാഴ്ച്ച335 പേര്‍ക്ക് കൂടി കോവിഡ്-19 സ്ഥീരികരിച്ചു. 303 പേര് രോഗമുക്തരായി. ജില്ലയിൽ ഞായറാഴ്ച്ച സമ്പര്‍ക്കം വഴി 329 പേര്‍ക്കാണ് രോഗം സ്ഥീരികരിച്ചത്. കൂടാതെ 01 ആരോഗ്യ പ്രവര്‍ത്തകര്‍ക്കും, സംസ്ഥാനത്തിന് പുറത്തുനിന്ന് എത്തിയ 03 ആള്‍ക്കും, രോഗ ഉറവിടം അറിയാത്ത 02 പേര്‍ക്കും രോഗബാധ ഉണ്ടായിട്ടുണ്ട്.\nപാലക്കാട്175 പേര്‍ക്ക് കോവിഡ് 19 സ്ഥിരീകരിച്ചു\nപാലക്കാട് ജില്ലയില് ഇന്ന്175 പേര്‍ക്ക് കോവിഡ് 19 സ്ഥിരീകരിച്ചു. ഇതില് സമ്പര്‍ക്കത്തിലൂടെ രോഗബാധ ഉണ്ടായ 48 പേര്, ഉറവിടം അറിയാതെ രോഗം ബാധിച്ച 122 പേര്, വിദേശത്തുനിന്നും ഇതര സംസ്ഥാനത്ത് നിന്നുമായി വന്ന3പേർ ,2ആരോഗ്യ പ്രവർത്തകർ എന്നിവര് ഉള്‍പ്പെടും. 249 പേര് രോഗമുക്തി നേടി.\nമലപ്പുറത്ത് 441 പേര്‍ക്ക് കോവിഡ്; 511 പേർക്ക് രോഗമുക്തി\nമലപ്പുറം ജില്ലയില് ഞായറാഴ്ച 441 പേര്‍ക്ക് കോവിഡ് 19 സ്ഥിരീകരിച്ചു. രോഗബാധിതരില് 418 പേര്‍ക്ക് നേരിട്ടുള്ള സമ്പര്‍ക്കത്തിലൂടെയും ഏഴ് പേര്‍ക്ക് ഉറവിടമറിയാതെയുമാണ് വൈറസ്ബാധ. രണ്ട് ആരോഗ്യ പ്രവര്‍ത്തകരും രോഗബാധിതരായിട്ടുണ്ട്. രോഗം സ്ഥിരീകരിച്ചവരില് 10 പേര് വിദേശ രാജ്യങ്ങളില് നിന്നും നാല് പേര് ഇതര സംസ്ഥാനങ്ങളില് നിന്നും ജില്ലയില് തിരിച്ചെത്തിയവരുമാണ്. അതേസമയം 511 പേരാണ് ജില്ലയില് ഇന്ന് രോഗ വിമുക്തരായത്. ഇവരുള്‍പ്പെടെ 90,675 പേരാണ് ഇതുവരെ രോഗമുക്തി നേടിയത്.\nകോഴിക്കോട്ട് 558 പുതിയ രോഗികൾ; 511 പേർക്ക് രോഗമുക്തി\nകൊഴിക്കോട് ജില്ലയില് ഇന്ന് 558 പോസിറ്റീവ് കേസുകള് കൂടി റിപ്പോര്‍ട്ട് ചെയ്തു. വിദേശത്തു നിന്നെത്തിയ മൂന്നുപേർക്കും ഇതര സംസ്ഥാനങ്ങളില് നിന്ന് എത്തിയവരില് 11 പേര്‍ക്കുമാണ് പോസിറ്റീവായത്.നാലു പേരുടെ ഉറവിടം വ്യക്തമല്ല. സമ്പര്‍ക്കം വഴി 540 പേര്‍ക്കാണ് രോഗം ബാധിച്ചത്. 4463 പേരെ പരിശോധനക്ക് വിധേയരാക്കി. ജില്ലയിലെ കോവിഡ് ആശുപത്രികള്, എഫ്.എല്.ടി.സി കള് എന്നിവിടങ്ങളില് ചികിത്സയിലായിരുന്ന 511 പേര് കൂടി രോഗമുക്തിനേടി ആശുപത്രി വിട്ടു.\nവയനാട് ജില്ലയില് 173 പേര്‍ക്ക് കോവിഡ്; 171 പേര്‍ക്ക് സമ്പര്‍ക്കത്തിലൂടെ\nവയനാട് ജില്ലയില് ഇന്ന് 173 പേര്‍ക്ക് കോവിഡ് സ്ഥിരീകരിച്ചച്ചു. 228 പേര് രോഗമുക്തി നേടി. ഒരു ആരോഗ്യ പ്രവര്‍ത്തക ഉള്‍പ്പെടെ 171 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതില്6പേരുടെ സമ്പര്‍ക്ക ഉറവിടം വ്യക്തമല്ല. ഇതര സംസ്ഥാനത്ത് നിന്ന് എത്തിയ രണ്ട് പേര്‍ക്കും രോഗം സ്ഥിരീകരിച്ചു.\nകാസര്‍കോട് ജില്ലയില് 43 പേര്‍ക്ക് കൂടി കോവിഡ് 19 പോസിറ്റീവായി. ഇതോടെ ജില്ലയില് ഇതുവരെ കോവിഡ് സ്ഥിരീകരിച്ചവരുടെ എണ്ണം 24814 ആയി ഉയര്‍ന്നു. ചികിത്സയിലുണ്ടായിരുന്ന 62 പേര്‍ക്ക് ഞായറാഴ്ച കോവിഡ് നെഗറ്റീവായി.\nകേരളത്തിൽ 133 കോവിഡ് വാക്സിനേഷൻ കേന്ദ്രങ്ങൾ\nകോവിഡ് വാക്‌സിനേഷന് നല്‍കുന്നതിനുള്ള തീയതി പ്രഖ്യാപിച്ചതോടെ സംസ്ഥാനത്തത് വിജയകരമായി നടപ്പിലാക്കുന്നതിനായി ആക്ഷന് പ്ലാന് തയ്യാറാക്കിയതായി ആരോഗ്യ വകുപ്പ് മന്ത്രി കെ.കെ. ശൈലജ. കോവിഡ് വാക്‌സിന് എത്തുന്ന മുറയ്ക്ക് അത് കൃത്യമായി വിതരണം ചെയ്ത് വാക്‌സിനേഷന് വിജയപ്പിക്കുന്നതിനുള്ള കര്‍മ്മ പദ്ധതിയാണ് ആരോഗ്യ വകുപ്പ് ആവിഷ്‌ക്കരിച്ചിട്ടുള്ളത്. സംസ്ഥാനത്ത് 133 കേന്ദ്രങ്ങളാണ് കോവിഡ് വാക്‌സിനേഷനായി ലോഞ്ചിംഗ് സമയത്ത് സജ്ജമാക്കുന്നത്. പിന്നീട് കൂടുതല് കേന്ദ്രങ്ങള് സജ്ജമാക്കുന്നതാണ്.\nഎറണാകുളം ജില്ലയിലാണ് ഏറ്റവുമധികം കേന്ദ്രങ്ങളുള്ളത്. എറണാകുളം ജില്ലയില് 12 കേന്ദ്രങ്ങളാണുണ്ടാകുക. തിരുവനന്തപുരം, കോഴിക്കോട് ജില്ലകളില് 11 കേന്ദ്രങ്ങള് വീതം ഉണ്ടാകും. ബാക്കി ജില്ലകളില്9കേന്ദ്രങ്ങള് വീതമാണ് ഉണ്ടാകുക. സര്‍ക്കാര് മേഖലയിലെ അലോപ്പതി-ആയുഷ്, സ്വകാര്യ ആശുപത്രികളുള്‍പ്പെടെ എല്ലാത്തരം സ്ഥാപനങ്ങളേയും ഉള്‍പ്പെടുത്തുന്നതാണ്. ആരോഗ്യ മേഖലയിലെ ഡോക്ടര്‍മാര്, നഴ്‌സുമാര്, മറ്റ് ജീവനക്കാര് തുടങ്ങി എല്ലാത്തരം ജീവനക്കാരേയും ഉള്‍ക്കൊള്ളിച്ചു കൊണ്ടായിരിക്കും വാക്‌സിന് നല്‍കുകയെന്നും മന്ത്രി വ്യക്തമാക്കി. ആരോഗ്യമന്ത്രിയുടെ നേതൃത്വത്തില് നടന്ന കോവിഡ് വാക്‌സിനേഷന് ഉന്നതതല യോഗത്തിലാണ് ഇതുസംബന്ധിച്ച് അന്തിമ തീരുമാനമായത്.\nരാജ്യത്ത് കോവിഡ് കേസുകളുടെ എണ്ണത്തിൽ കുറവ്; സജീവ കേസുകൾ 2.23 ലക്ഷം\nരാജ്യത്ത് പ്രതിദിന കൊറോണ വൈറസ് ബാധിതരുടെ എണ്ണത്തിൽ തുടർച്ചയായ കുറവ്. 24 മണിക്കൂറിനിടെ 18,645 പേർക്ക് പുതുതായി രോഗം സ്ഥിരീകരിച്ചു. 201 മരണങ്ങളാണ് രാജ്യത്ത് കഴിഞ്ഞ ദിവസം റിപ്പോർട്ട് ചെയ്തത്.\nരാജ്യത്ത് ആകെ 1,04,50,284 പേർക്കാണ് രോഗം ബാധിച്ചത്. ഇതുവരെ 1,00,75,950 പേർ രോഗമുക്തി നേടി ആശുപത്രി വിട്ടു. 24 മണിക്കൂറിനിടെ 19,299 പേർ കൂടി രോഗമുക്തി നേടിയതോടെ ചികിത്സയിൽ കഴിയുന്നവരുടെ എണ്ണം 2,23,335 ആയി.\nആകെ 1,50,999 പേരാണ് കൊറോണ ബാധിച്ച് മരിച്ചത്. പ്രതിദിന രോഗബാധിതരുടെ എണ്ണത്തിന് സമാനമായി കൊറോണയെ തുടർന്ന് മരിക്കുന്നവരുടെ എണ്ണത്തിലും വലിയ കുറവാണ് രേഖപ്പെടുത്തുന്നത്. കഴിഞ്ഞ കുറേ ദിവസങ്ങളായി പ്രതിദിന മരണസംഖ്യ 300ന് താഴെയാണ്.\nWeb Title: Coronavirus covid 19 kerala news wrap january 10 updates


ബാംഗളൂര് സ്‌ഫോടനം: മലയാളിയും പ്രതിയെന്ന് സൂചന•ഇ വാർത്ത | evartha\nബാംഗളൂര് സ്‌ഫോടനം: മലയാളിയും പ്രതിയെന്ന് സൂചന\nevartha Desk April 19, 2013, 12:30 am April 19, 2013\nകഴിഞ്ഞദിവസം ബാംഗളൂരില് ബിജെപി ഓഫീസിന് സമീപമുണ്ടായ സ്‌ഫോടനവുമായി ബന്ധപ്പെട്ട് മലയാളിയും പ്രതിയെന്ന് സൂചന. സ്‌ഫോടനവുമായി ബന്ധപ്പെട്ട് ഒരു മലയാളിയെ ചോദ്യഗ ചെയ്തു വരികയാണെന്ന് റിപ്പോര്‍ട്ടുകള് സൂചിപ്പിക്കുന്നു. എന്നാല് ഇയാളെക്കുറിച്ചുള്ള കൂടുതല് കാര്യങ്ങള് വ്യക്തമായിട്ടില്ല. സ്‌ഫോടനവുമായി ബന്ധപ്പെട്ട് എന്‍ഐഎ എട്ട് പേരെയാണ് ഇതുവരെ കസ്റ്റഡിയില് എടുത്തിട്ടുള്ളത്. തമിഴ്‌നാട്ടിലെ വെല്ലൂരില് നിന്ന് നാല് പേരെ വ്യാഴാഴ്ച കസ്റ്റഡിയില് എടുത്തിരുന്നു. സ്‌ഫോടനത്തിന് ഉപയോഗിച്ച ബൈക്ക് കേന്ദ്രീകരിച്ചുള്ള അന്വേഷണത്തിലാണ് നാല് പേര് കസ്റ്റഡിയിലായത്.\n‘തെറി വിളിക്കുന്ന കൊങ്ങി, കമ്മി, സുഡു ദൈവത്തേക്കാള് വലിയ വിശുദ്ധര് പറഞ്ഞാല് കൊളളാം; എന്തുകൊണ്ട് ബിജെപി പാടില്ല’: ഫാ. ഗീവര്‍ഗീസ് കിഴക്കേടത്ത് ചോദിക്കുന്നു\nയുഎഇയിലെ പ്രവാസികള്‍ക്ക് ഇനി ഇന്റര്‍നെറ്റ് വോയിസ്, വീഡിയോ കോളുകള് ചെയ്യാം; പുതിയ ആപ്ലിക്കേഷന് എത്തി


Metro Vaartha - സൈബർ സഖാക്കളുടെ രതിജന്യ അസുഖത്തിനുള്ള ചികിത്സയാണ് ആദ്യം വേണ്ടത്, എന്നിട്ടാകാം മതിലുകെട്ടൽ: ജോയ് മാത്യു\nസൈബർ സഖാക്കളുടെ രതിജന്യ അസുഖത്തിനുള്ള ചികിത്സയാണ് ആദ്യം വേണ്ടത്, എന്നിട്ടാകാം മതിലുകെട്ടൽ: ജോയ് മാത്യു\nമനുഷ്യരെ വേർതിരിക്കാനേ മതിലുകൾക്കാവൂ എന്ന തിരിച്ചറിവുണ്ടാവാൻ വലിയ ബുദ്ധിയൊന്നും വേണ്ട. വിവരമുള്ളവർ അത്തരം മതിലുകളിൽ ഒന്ന് ചാരി നിൽക്കുക പോലുമില്ല. മഞ്ജുവും ചെയ്തത് ഇതാണെന്ന് ജോയ് മാത്യു പറഞ്ഞു. തനിക്ക് ശരിയല്ലെന്ന് തോന്നുന്ന കാര്യങ്ങളോട് അവർ വിടപറഞ്ഞു. മഞ്ജു വാര്യർ എന്ന അഭിനേത്രിക്ക് സ്വന്തമായി ചിന്താശക്തിയുണ്ടെന്നതും തന്‍റേതായ നിലപാടുകളുണ്ടെന്നതും പാർട്ടി ഫാൻസുകാർക്ക് സഹിക്കാൻ പറ്റുന്നില്ലെന്നും അദ്ദേഹം കൂട്ടിച്ചേർത്തു.\nകൊച്ചി: പുതുവത്സര ദിനത്തിൽ സംസ്ഥാനമൊട്ടാകെ സംഘടിപ്പിക്കുന്ന വനിതാ മതിലിന് പിന്തുണ പിൻവലിച്ച നടി മഞ്ജുവാര്യരെ അനുകൂലിച്ചും എതിർത്തും സോഷ്യൽ മീഡിയയിൽ ചർച്ച നടക്കുകയാണ്. ഇതിനിടെ വനിതാ മതിലിനുള്ള പിന്തുണ പിൻവലിച്ചെന്ന് അറിയിച്ച് കഴിഞ്ഞ ദിവസം ഫെയ്സ്ബുക്കിൽ എഴുതിയ പോസ്റ്റിന് താഴെ നടിയെ വ്യക്തിപരമായി അധിക്ഷേപിക്കുന്ന കമന്‍റുകൾ ചിലർ നടത്തിയിരുന്നു. മ‌ഞ്ജു വാര്യർക്ക് നേരെ നടക്കുന്ന സൈബർ ആക്രമണത്തിനെതിരെ പ്രതികരിച്ച് നടനും സംവിധായകനുമായ ജോയ് മാത്യു രംഗത്തെത്തി. ഫെയ്സ്ബുക്ക് പോസ്റ്റിലൂടെയാണ് ജോയ് മാത്യുവിന്‍റെ പ്രതികരണം.\nഫെയ്സ്ബുക്ക് പോസ്റ്റിന്‍റെ പൂർണരൂപം:\nസ്വതന്ത്ര ചിന്തയെ ഏറ്റവുമധികം ഭയക്കുന്നവരാണ് കമ്മ്യൂണിസ്റ്റുകാരാണെന്ന് 'നടിക്കുന്ന' നമ്മുടെ നാട്ടിലെ ഒരു വിഭാഗം. അവരുടെ മണ്ടത്തരങ്ങൾക്കും അല്പത്തരങ്ങൾക്കും കയ്യടിക്കാത്തവരെ പാർട്ടി ഫാന്സുകാരെക്കൊണ്ട് ആക്രമിക്കാനും ഒറ്റപ്പെടുത്താനും അവർക്ക് മടിയില്ല, മതിലുകളില്ലാത്ത ആകാശം സ്വപ്നം കാണുന്ന കുട്ടികളാണ്ഇന്നത്തെ പെൺകുട്ടികൾ. അതുകൊണ്ടാണ് മതിൽ കെട്ടുക എന്ന ചിന്തതന്നെ സ്വാതന്ത്ര്യ വിരുദ്ധമാകുന്നത്. മനുഷ്യരെ വേർതിരിക്കാനേ മതിലുകൾക്കാവൂ എന്ന തിരിച്ചറിവുണ്ടാവാൻ വലിയ ബുദ്ധിയൊന്നും വേണ്ട. വിവരമുള്ളവർ അത്തരം മതിലുകളിൽ ഒന്ന് ചാരി നിൽക്കുകപോലുമില്ല. മഞ്ജുവും ചെയ്തത് ഇതാണ്.\nതനിക്ക് ശരിയല്ലെന്ന് തോന്നുന്ന കാര്യങ്ങളോട് അവർ വിടപറഞ്ഞു. മഞ്ജു വാര്യർ എന്ന അഭിനേത്രിക്ക് സ്വന്തമായി ചിന്താശക്തിയുണ്ടെന്നതും തന്റേതായ നിലപാടുകളുണ്ടെന്നതും പാർട്ടി ഫാൻസുകാർക്ക് സഹിക്കാൻ പറ്റുന്നില്ല. കാരണം അവർ കണ്ടുശീലിച്ച വിപ്ലവനിതകൾ പാർട്ടി ജാഥയ്ക്ക് തലയിൽ തൊപ്പിയും കൈകളിൽ താലപ്പൊലിയുമായി പാർട്ടിപുരുഷ സംരക്ഷിത വലയത്തിൽ അടിവെച്ചടിവെച്ചു നീങ്ങുന്നവരാണ്. അങ്ങിനെയെപാടുള്ളൂതാനും.ഇനി അവരുടെ നേതാക്കളാണെങ്കിലോ? ചെഗുവേര ജനിച്ചത് ക്യൂബയിലാണെന്നും ആരാന്റെ കവിത മോഷ്ടിച്ചു സ്വന്തമാക്കാനുള്ളതാണെന്നും വിശ്വസിക്കുന്നവരും, അപ്പോൾപിന്നെ മഞ്ജുവിന്റെ നിലപാടിനെ എങ്ങിനെ ഉൾക്കൊള്ളാനാകും? മഞ്ജുവാര്യരെപ്പോലെ ചിന്താശക്തിയുള്ള, സ്വന്തമായി നിലപാടുള്ളവരെ ബഹുമാനിക്കാൻ വെള്ളാപ്പളിയുടെ മതിൽപ്പണിക്കാർക്ക് സാധിക്കില്ല.\nപക്ഷെ മഞ്ജുവാര്യർ എന്ന കലാകാരിക്കെതിരെ പാർട്ടി സൈബർ അടിമകൾ എഴുതി വെക്കുന്ന വൃത്തികേടുകൾ കാണുബോൾ നമുക്ക് മനസ്സിലാകും ലൈംഗികമായി എത്രമാത്രം പീഡിതരാണ് നമ്മുടെ സൈബർ സഖാക്കളെന്നു. മഞ്ജുവാര്യർ എന്ന കലാകാരിക്കെതിരെയുള്ള അസഭ്യവർഷം പൊതുമനസ്സാക്ഷിയിൽ ഈ രാഷ്ട്രീയപാർട്ടിക്കുണ്ടാക്കുന്ന ചീത്തപ്പേര് ചില്ലറയായിരിക്കില്ല. മതിൽപ്പണിക്കാരിൽ അല്പമെങ്കിലും വിവരമുള്ളവർ ഉണ്ടെങ്കിൽ പാർട്ടിയുടെ സൈബർ അടിമകളുടെ രതിജന്യ (sexual frustrations) അസുഖത്തിന് ചികിത്സക്കുള്ള ഏർപ്പാടാണ് ആദ്യം ചെയ്യേണ്ടത്. എന്നിട്ട് പോരെ മതിലുകെട്ടൽ?


സൗദി അരാംകോ ഷെയറുകൾ എങ്ങനെ വാങ്ങാം? ഓഹരികള് സ്വന്തമാക്കാന് മുന്നിട്ടിറങ്ങി മലയാളികളും\nRiyadh Saudi Arabia, First Published 21, Nov 2019, 4:19 PM\nസൗദി ഓഹരി വിപണിയിലെത്തിയ ഓഹരികൾ വീട്ടിലിരുന്ന് വാങ്ങാം.\nഓഹരി സ്വന്തമാക്കാൻ മുന്നിട്ടിറങ്ങി മലയാളികളും\nറിയാദ്: ലോക എണ്ണ ഭീമൻ സൗദി അരാംകോയുടെ ഓഹരികൾ ആഭ്യന്തര വിപണിയിൽ എത്തിയതോടെ വാങ്ങിക്കൂട്ടാൻ ആളുകൾ തിരക്ക് കൂട്ടുന്നു. ഏറെ മലയാളികളും ഇക്കൂട്ടത്തിലുണ്ടെന്നതാണ് ശ്രദ്ധേയം. വീട്ടിലിരുന്ന് ഓൺലൈനിലൂടെ ഓഹരികള് സ്വന്തമാക്കാനാവുമെന്നതാണ് ആളുകളെ പ്രചോദിപ്പിക്കുന്നത്.\nനാഷണൽ കോമേഴ്സ്യൽ ബാങ്ക് (എൻ.സി.ബി), സൗദി ബ്രിട്ടീഷ് ബാങ്ക് (സാബ്), സൗദി അമേരിക്കാൻ ബാങ്ക് (സാംബ), സൗദി ഇൻവെസ്റ്റ്മെൻറ് ബാങ്ക് (എസ്.ഐ.ബി), അറബ് നാഷണൽ ബാങ്ക് (എ.എൻ.ബി), ബാങ്ക് അൽബിലാദ്, ബാങ്ക് അൽഅവ്വൽ, റിയാദ് ബാങ്ക്, ബാങ്ക് അൽജസീറ, സൗദി ഫ്രാൻസി ബാങ്ക്, അൽരാജ്ഹി ബാങ്ക്, അൽഇൻമാ ബാങ്ക്, ഗൾഫ് ഇൻവെസ്റ്റ്മെന്റ് ബാങ്ക് എന്നിവയിൽ അക്കൗണ്ടുള്ളവർക്ക് ഓൺലൈനിലൂടെ പണമടച്ച് ഓഹരി അപേക്ഷ നൽകാം. ഓഹരി ഒന്നിന് 32 സൗദി റിയാലാണ് വില. കുറഞ്ഞത് 10 ഓഹരികളെങ്കിലും വാങ്ങണം. അതായത് കുറഞ്ഞത് 320 റിയാലെങ്കിലും മുടക്കണം. അങ്ങനെ 10 ഓഹരികളുള്ള സെറ്റ് എത്ര വേണമെങ്കിലും വാങ്ങാം. ബാങ്കുകളുടെ ഓൺലൈൻ പോർട്ടലിൽ ’ഇൻവെസ്റ്റ്’ എന്ന ടാബിലാണ് ഓഹരിക്ക് അപേക്ഷിക്കേണ്ടത്. ആ ടാബിലെ ഒപ്‌ഷൻനിൽ ഐ.പി.ഒ സർവീസ് തെരഞ്ഞെടുക്കണം. ആവശ്യമായ ഓഹരികളുടെ എണ്ണം നൽകിയാൽ പണം ട്രാൻസ്ഫറാകും.\nഓൺലൈൻ ബാങ്കിങ് സംവിധാനം ഇല്ലാത്തവർക്ക് എ.ടി.എം വഴി ഓഹരിക്ക് അപേക്ഷിക്കാം. കാർഡ് സ്വൈപ്പ് ചെയ്തതിന് ശേഷം 'മറ്റ് സർവീസി'ൽ പോയാൽ ഐ.പി.ഒ സർവിസിലെത്താം. തുടർന്ന് സ്‌ക്രീനിൽ അരാംകോ ഓഹരി കാണിക്കുന്ന പേജ് കാണാം. വാങ്ങാൻ ഉദ്ദേശിക്കുന്ന ഓഹരികളുടെ എണ്ണം നൽകിയാൽ ഒന്നിന് 32 റിയാൽ വെച്ചുള്ള ആകെ തുക സ്‌ക്രീനിൽ തെളിയും. മുന്നോട്ട് പോകാൻ അനുമതി നൽകുന്നതോടെ അപേക്ഷാനടപടി പൂർത്തിയാകും. ഇതോടെ റഫറൻസ് നമ്പറും ആപ്ലിക്കേഷൻ സീക്വൻസ് നമ്പറും രേഖപ്പെടുത്തിയ ബാങ്ക് സ്ലിപ്പ് ലഭിക്കും. ഇതിന് ശേഷം അരാംകോ അപേക്ഷ സ്വീകരിച്ചാലും ഇല്ലെങ്കിലും മൊബൈൽ സന്ദേശം വഴി അറിയിക്കും. അപേക്ഷ തള്ളിയാൽ നിശ്ചിത ദിവസത്തിനകം പണം തിരികെ ലഭിക്കും.\nമൂന്ന് ശതകോടി ഓഹരികളാണ് ആദ്യ ഘട്ടത്തിൽ വിൽപനക്കുള്ളത്. വ്യക്തികൾക്ക് ഈ മാസം 28 വരെയും കമ്പനികൾക്ക് ഡിസംബർ നാല് വരെയും ഓഹരി അപേക്ഷ നൽകാം.\nLast Updated 21, Nov 2019, 4:20 PM


Vadakkemala St. Sebastian – Eparchy of Kanjirapally\nVembly – 686 514\nVicar: Rev. Fr. Cherian Pulikunnel VC\nപീരുമേടു താലൂക്കിന്‍റെ വടക്കുപടിഞ്ഞാറുള്ള വടക്കേമല 1940 വരെ വനപ്രദേശമായിരുന്നു. വടക്കേമലയ്ക്കു ചുറ്റും ഉയര്‍ന്നുനില്ക്കുന്ന ഉറുമ്പിക്കര, കോഴിപ്പൂവന്‍മല, മൂപ്പന്‍മല, വെമ്പാലമേട്, കുന്നാട്, വാഗമണ് എന്നീ ഗിരിശൃംഗങ്ങള് ഇതിനെ ദുര്‍ഗമ പ്രദേശമാക്കുന്നു. പൂഞ്ഞാര്‍രാജകുടുംബം വകയായിരുന്ന ഈ പ്രദേശം ശ്രീ കെ. വി. വര്‍ക്കി പൊട്ടംകുളം വിലയ്ക്കുവാങ്ങി. ഇവിടെ കുടിയേറിപ്പാര്‍ത്തവര് 1932 മുതല് ഇദ്ദേഹത്തില്‍നിന്നു സ്ഥലം വാങ്ങി കൃഷിയാരംഭിച്ചു. ആത്മീയാവശ്യങ്ങള്‍ക്ക് ഇവര് കൂട്ടിക്കല് ഇടവകയെ ആശ്രയിച്ചിരുന്നു. 1942 ല് മുക്കുളം ഇടവക സ്ഥാപിതമായതോടെ ആത്മീയാവശ്യങ്ങള് അവിടെ നിര്‍വഹിച്ചു പോന്നു. എന്നാല്, തിരുക്കര്‍മങ്ങള്‍ക്കു മുക്കുളത്തെത്തുക അതീവദുഷ്കരമായിരുന്നതിനാല് ദൈവാലയ സ്ഥാപനത്തെപ്പറ്റി വിശ്വാസികള് ചിന്തിച്ചുതുടങ്ങി.\nശ്രീ വര്‍ക്കി പൊട്ടംകുളം 1948 ല് ദൈവാലയനിര്‍മാണത്തിനായി കുറെ സ്ഥലം സംഭാവന ചെയ്തു. മുക്കുളം വികാരി വടക്കേക്കുറ്റ് ബ. സിറിയ ക്കച്ചന്‍റെ നേതൃത്വത്തില് 1950 ല് പള്ളിപണി ആരംഭിച്ചു. 1951 ല് കോട്ടയം രൂപതാ മെത്രാന് മാര് തോമസ് തറയില് കുരിശുപള്ളി വെഞ്ചരിച്ചു. 1975 ഏപ്രില് 11 ന് ഇടവകയായി ഉയര്‍ത്തപ്പെട്ടു. വടക്കേമലപ്പള്ളി വികാരിയായി മുക്കുളം വികാരി ചിറയ്ക്കലകത്തു ബ. സെബാസ്റ്റ്യനച്ചനെ അഭിവന്ദ്യപിതാവു നിയമിച്ചു. പള്ളിയുടെ മോണ്ടളവും മുഖവാരവും പണിതു 1976 ല് ചിറയ്ക്കലകത്ത് ബ. സെബാസ്റ്റ്യനച്ചന് ദൈവാലയം മനോഹരമാക്കി.\nപുതിയ ദൈവാല യത്തിന് 1993 ഏപ്രില്2നു മാര് മാത്യു വട്ടക്കുഴി തറക്കല്ലിട്ടു. വികാരി യായിരുന്ന പരുന്തിരിക്കല് ബ. വര്‍ഗീസച്ചന്‍റെ നേതൃത്വ ത്തില് ഇടവകജനങ്ങള് രാപകല് ഭേദമന്യേ അധ്വാനിച്ചും ധനാഗമപദ്ധതികള് ആസൂത്രണം ചെയ്തും ഒരു വര്‍ഷംകൊണ്ട് കരിങ്കല്ലില് തീര്‍ത്ത കവിതകണക്കെ മനോഹരമായ ദൈവാലയം പൂര്‍ത്തിയാക്കി. മാര് മാത്യു വട്ടക്കുഴി 1994 ഏപ്രില് 21 നു ദൈവാലയത്തിന്‍റെ കൂദാശ നിര്‍വഹിച്ചു. പള്ളിമേടയും ഇതോടൊപ്പം നിര്‍മിച്ചു. 1995 മുതലാണ് ഇവിടെ സ്ഥിരവൈദികനെ ലഭിച്ചത്. ബ. പരിന്തിരിക്കലച്ചന്‍റെ നിര്‍മാണരംഗത്തെ ആദ്യ പരിശ്രമം വന് വിജയമായത് അദ്ദേഹത്തിനും ദൈവജനത്തിനും ആവേശം പകരുന്നതായിരുന്നു.\nസേവനമനുഷ്ഠിച്ച ബ. വികാരിമാര്\nജോണ് തടത്തില് (1973-75), സെബാസ്റ്റ്യന് ചിറയ്ക്കലകത്ത് (1975-78), അബ്രാഹം വലിയകണ്ടം (1978-79), ജോസഫ് പാലത്തുങ്കല് (1979-80), ജോസഫ് പുതുവീട്ടിക്കളം (1980-81), മാത്യു ചെരിപുറം (1981-85), ഫിലിപ്പ് പരുവനാനി (1985-90), വര്‍ഗീസ് പരുന്തിരിക്കല് (1990-95), അബ്രാഹം പുന്നോലിക്കുന്നേല് (1995-96), പീറ്റര് മേസ്തിരിപ്പറമ്പില് (1996-99), മാര്‍ട്ടിന് പാലക്കുടി (1999- ).\nആറു കുടുംബകൂട്ടായ്മകളിലായി 86 കുടുംബങ്ങളും 400 കത്തോലിക്കരുമുണ്ട്. 12 ലത്തീന് കത്തോലിക്കാകുടുംബങ്ങളും 63 ഹൈന്ദവഭവനങ്ങളും ഇടവകയുടെ പരിധിയിലുണ്ട്. ആറു സന്യാസിനികള് വിവിധ സന്യാസിനീസമൂഹങ്ങളില് സുവിശേഷ ശുശ്രൂഷ ചെയ്യുന്നു. പരിശീലനം നേടുന്ന രണ്ടു വൈദികാര്‍ഥികളും അഞ്ചു സന്യാസാര്‍ഥിനികളുമുണ്ട്.\n1977 ജൂണില് എല്.പി. സ്കൂളും 1995 മാര്‍ച്ചില് കര്‍മലീത്താസന്യാ സിനികളുടെ ഭവനവും ആരംഭിച്ചു.\nപഞ്ചായത്തുവക വായനശാല ഇടവകയില് പ്രവര്‍ത്തിച്ചുവരുന്നു. മാതൃദീപ്തി, പിതൃവേദി, യുവദീപ്തി, മിഷന്‍ലീഗ് എന്നീ ഭക്തസംഘടനകള് ഇടവകപ്രവര്‍ത്തനങ്ങള് സജീവമാക്കുന്നു\nശ്രീ വര്‍ക്കി പൊട്ടംകുളം സംഭാവന ചെയ്ത രണ്ടേക്കര് സ്ഥലത്തിനു പുറമേ 1986 ല് 90 സെന്‍റു സ്ഥലം കൂടെ വാങ്ങിച്ചു.\nകുത്തനെയുള്ള ചെരിവുകളും പാറക്കെട്ടുകളും നിറഞ്ഞ ഈ പ്രദേശം പ്രകൃതി രമണീയമെങ്കിലും ജീവിതസൗ കര്യങ്ങള് തീരെക്കുറവുള്ളതാണ്. ആളുകള് കഠിനാധ്വാനികളും സഹനശീലരുമാണ്. നിലനില്പിനും വികസനത്തിനും ഇടവകയുടെ നേതൃത്വം മുഖ്യപങ്കു വഹിക്കുന്നുണ്ട്.


തിരുക്കച്ച വ്യാജമാണെന്നു തെളിയിക്കാന് പരീക്ഷണസംഘത്തില് ചേര്‍ന്നു, പിന്നീട് സംഭവിച്ചത്... - Hrudayavayal\nതിരുക്കച്ച വ്യാജമാണെന്നു തെളിയിക്കാന് പരീക്ഷണസംഘത്തില് ചേര്‍ന്നു, പിന്നീട് സംഭവിച്ചത്…\nBy administrator on December 31, 2015, 6:43 am Comments Off on തിരുക്കച്ച വ്യാജമാണെന്നു തെളിയിക്കാന് പരീക്ഷണസംഘത്തില് ചേര്‍ന്നു, പിന്നീട് സംഭവിച്ചത്…\nയുക്തിവാദത്തില് നിന്നും ഭക്തിമാര്‍ഗ്ഗത്തിലേക്കുള്ള പരിണാമമാണ് 37 വര്‍ഷം കൊണ്ട് ബാരി ഷ്വോര്‍റ്റസ എന്ന ശാസ്ത്രജ്ഞനില് സംഭവിച്ചത്. ശാസ്ത്രവും അതിന്റെ യുക്തികളും എല്ലായ്‌പ്പോഴും ശരിയാകണമെന്നില്ല എന്നതിന് നിരന്തരം സാക്ഷ്യം നല്‍കുകയാണ് ബാരി ഷ്വോര്‍റ്റസ് ഇപ്പോള്. ആ കഥയറിയാന് യേശുവിന്റെ തിരുക്കച്ച സൂക്ഷിച്ചിരിക്കുന്ന ഇറ്റലിയിലെ ടുറിനിലേക്ക്…\nരണ്ടായിരത്തിലേറെ വര്‍ഷം പഴക്കമുള്ള യേശുവിന്റെ തിരുക്കച്ച വ്യാജമാണെന്നു തെളിയിക്കാനാണ് ബാരി ഷ്വോര്‍റ്റസ് പരീക്ഷണ സംഘത്തില് ചേര്‍ന്നത്. തിരുക്കച്ചയില് പതിഞ്ഞിരിക്കുന്ന രൂപം ക്രിസ്തുവിന്റേതു തന്നെയാണോ എന്നറിയാനുള്ള എസ്.റ്റി.ആര്.യു.പി എന്ന പദ്ധതിയിലെ അംഗമായിരുന്നു അദ്ദേഹം. നിരീശ്വരവാദികളും ക്രിസ്ത്യാനികളുമെല്ലാം സംഘത്തിലുണ്ടായിരുന്നു. ബാരി ഷ്വോര്‍റ്റസും കടുത്ത നിരീശ്വരവാദിയായിരുന്നു.\nഒട്ടും താത്പര്യമില്ലാതെയാണ് ബാരി സംഘത്തില് ചേര്‍ന്നത്. അതിനു ശേഷം തിരുക്കച്ച വ്യാജമാണെന്നു തെളിയിക്കുകയായിരുന്നു ബാരിയുടെ ലക്ഷ്യം. നീണ്ട 37 വര്‍ഷങ്ങള്.. അന്വേഷണങ്ങള്‍ക്കൊടുവില് ബാരി നിരീശ്വരവാദം ഉപേക്ഷിച്ചു. തിരുക്കച്ച വെറും തട്ടിപ്പാണെന്ന് വാദിച്ചിരുന്ന ബാരി ഒടുവില് ഇത് സത്യമാണെന്ന് സാക്ഷ്യപ്പെടുത്തി.\nആദ്യത്തെ 17 വര്‍ഷവും തിരുക്കച്ചയെ ശക്തമായി എതിര്‍ക്കുകയാണ് ബാരി ചെയ്തത്. എന്നാല് ദീര്‍ഘനാളത്തെ പരീക്ഷണങ്ങളിലൂടെയും പഠനങ്ങളിലൂടെയും ഇത് പെയിന്റിങ്ങോ മറ്റേതെങ്കിലും രീതിയിലുള്ള മനുഷ്യസൃഷ്ടിയോ അല്ലെന്ന് ബാരിക്കും സംഘത്തിനും ബോധ്യമായി.ഈ വിഷയത്തില് പുറത്തുവരുന്ന തെറ്റായ മാദ്ധ്യവാര്‍ത്തകളെത്തുടര്‍ന്ന് തിരുക്കച്ചയെക്കുറിച്ച് ആളുകള്‍ക്കുള്ള തെറ്റിദ്ധാരണ നീക്കാന് പുതിയൊരു വെബ്‌സൈറ്റും തുടങ്ങി ബാരി ഷ്വോര്‍റ്റസ്. വെബ്‌സൈറ്റിനെ ഒരു ദൈവീകപദ്ധതിയായാണ് ബാരി കാണുന്നത്.\n‘ദൈവം എന്തിനാണ് അവിടെയായിരിക്കുവാന് എന്നെ തിരഞ്ഞെടുത്തതെന്ന് എനിക്കറിഞ്ഞുകൂടാ; ആ സമയത്ത് വിശുദ്ധ കച്ചയുടെ വിഷയത്തില് എനിക്ക് യാതൊരുവിധ വൈകാരിക അടുപ്പമോ താത്പര്യമോ ഉണ്ടായിരുന്നില്ല. പക്ഷേ, ജീവിതാനുഭവം എന്നെ പഠിപ്പിച്ചു. ഒരവിശ്വാസിക്കു വലിയ ദൈവാനുഭവം ഉണ്ടായിട്ടുണ്ടെങ്കില് അവനെക്കാള് വലിയ സാക്ഷി ആരുണ്ട്’, ബാരി ഷ്വോര്‍റ്റസ് ചോദിക്കുന്നു.\nതിരുക്കച്ച വ്യാജമാണെന്നു തെളിയിക്കാന് പരീക്ഷണസംഘത്തില് ചേര്‍ന്നു, പിന്നീട് സംഭവിച്ചത്… added by administrator on December 31, 2015, Time: 6:43 am


Malayalam news || മൈക്രോഫിനാന്‍സ് തട്ടിപ്പ്: വെള്ളാപ്പള്ളിക്ക് നേരിട്ട് പങ്ക്\nമൈക്രോഫിനാന്‍സ് തട്ടിപ്പ്: വെള്ളാപ്പള്ളിക്ക് നേരിട്ട് പങ്ക്\nമൈക്രോ ഫിനാന്‍സ് തട്ടിപ്പുകേസില് എസ്‌എന്‍ഡിപി യോഗം ജനറല് സെക്രട്ടറി വെള്ളാപ്പള്ളി നടേശനു നേരിട്ടു പങ്കുണ്ടെന്നു വിജിലന്‍സിന്റെ പ്രഥമവിവര റിപ്പോര്‍ട്ട് (എഫ്‌ഐആര്). പിന്നാക്ക വികസന കോര്‍പറേഷന് നല്‍കിയ പണം വഴിവിട്ടു ചെലവഴിച്ചു. വ്യാജവിനിയോഗ സര്‍ട്ടിഫിക്കറ്റ് നില്‍കി. ഒരേവിനിയോഗപ്പട്ടികവച്ചു മൂന്നു സംഘങ്ങള്‍ക്കു പണം അനുവദിച്ചു തുടങ്ങിയ കുറ്റങ്ങളും വെള്ളാപ്പള്ളിക്കെതിരെ ചുമത്തിയിട്ടുണ്ട്. ഉദ്യോഗസ്ഥതല ഗൂഢാലോചനയ്‌ക്കും വ്യക്തമായ തെളിവുണ്ടെന്നു തിരുവനന്തപുരം വിജിലന്‍സ് കോടതിയില് നല്‍കിയ എഫ്‌ഐആറില് പറയുന്നു. സാമ്പത്തിക ക്രമക്കേടും പണാപഹരണവുമാണു വെള്ളാപ്പള്ളിക്കെതിരേ വിജിലന്‍സ് ആരോപിക്കുന്നത്. 2004 മുതല് 2014വരെ 15.85 കോടി രൂപ വെള്ളാപ്പള്ളി കൈപ്പറ്റുകയും വായ്‌പത്തുക പൂര്‍ണമായി വിതരണം ചെയ്‌തില്ലെന്നും വിജിലന്‍സ് പറയുന്നു. വായ്‌പനല്‍കിയെന്ന രേഖകള് കൃത്രിമമായുണ്ടാക്കി കോര്‌പ്പറേഷനു സമര്‍പ്പിച്ചു. സാമ്പത്തിക ക്രമക്കേടു നടത്താന് കീഴ്‌ഘടകങ്ങളെ അനുവദിച്ചു. എസ്‌എന്‍ഡിപി ശാഖകളുടെ കെട്ടിട നിര്‍മാണത്തിനും പണം വിനിയോഗിച്ചുവെന്നും എഫ്‌ഐആറില് വ്യക്തമാക്കുന്നുണ്ട്. 2004 നവബര് 20ന് അനുവദിച്ച ഒരു കോടിയുടെ വായ്‌പാ വിനിയോഗ ലിസ്റ്റ് വ്യാജമാണ്. 2014വരെ ഒരു അന്വേഷണവും കോര്‍പറേഷന് നടത്തിയിട്ടില്ല. ഉദ്യോഗസ്ഥ ഗൂഢാലോചനയും സാമ്പത്തിക ക്രമക്കേടും മൂലം പിന്നാക്ക വിഭാഗക്കാര്‍ക്ക് കുറഞ്ഞ നിരക്കില് ലഭിക്കേണ്ട വായ്‌പയാണു നഷ്ടമായതെന്ന് എഫ്‌ഐആറില് വിജിലന്‍സ് പറയുന്നു. അനുവദിച്ച പണം പൂര്‍ണായും വിതരണം ചെയ്‌തിട്ടുണ്ടോയെന്ന് പിന്നാക്ക വികസന കോര്‍പറേഷന് മുന് എംഡിമാരായ എം. നജീബും, ദിലീപ്‌കുമാറും പരിശോധിച്ചില്ലെന്നും വിജിലന്‍സ് ചൂണ്ടിക്കാട്ടുന്നു. വെള്ളാപ്പള്ളി ഉള്‍പ്പെടെ അഞ്ചു പേരാണു കേസില് പ്രതികള്.


ലോക കപ്പില് ഖത്തര് ടീമിന് അത്ഭുതം കാട്ടാനാകുമെന്ന് ടീം കോച്ച് the-team-coach-said-that-the-qatar-team-can-work-miracles-in-the-world-cup\nHome Gulf ലോക കപ്പില് ഖത്തര് ടീമിന് അത്ഭുതം കാട്ടാനാകുമെന്ന് ടീം കോച്ച്\nദോഹ: വരുന്ന ലോക കപ്പ് ഫുട്ബോള് മത്സരങ്ങളില് ഖത്തര് ദേശീയ ടീമിന് അത്ഭുതങ്ങള് പ്രവര്‍ത്തിക്കാന് സാധിക്കുമെന്ന് ടീം കോച്ച് ഫെലിക്സ് സാഞ്ചസ് .ദോഹയില് മാധ്യമ പ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nഎല്ലാവരും ആദരിക്കുന്ന ഒരു ടീമായി ഖത്തര് ടീം മാറണമെന്നാണ് താന് ആഗ്രഹിക്കുന്നത്. ആതിഥേയര് എന്ന നിലയിലുള്ള മുന്‍തൂക്കം തങ്ങള്‍ക്കുണ്ടെങ്കിലും കാര്യങ്ങള് കടുപ്പമേറിയതാണ്.\nകൊവിഡിന്റെ ആവിര്‍ഭാവം ഖത്തര് ടീമിന്റെ ഒരുക്കങ്ങള് ഒരിക്കലും ബാധിച്ചിട്ടില്ല. ടീം ഇപ്പോഴും ശക്തമായ പരിശീലനത്തില് ഏര്‍പ്പെടുകയാണ്. ഏഷ്യക്ക് പുറത്ത് പരമാവധി മത്സരങ്ങളില് സാന്നിധ്യമറിയിക്കാണാനാണ് ഖത്തര് ടീം ആഗ്രഹിക്കുന്നത്.\nഇത് ടീമിന്റെ ലോക കപ്പ് മത്സരങ്ങള്‍ക്ക് ഗുണം ചെയ്യും. ഖത്തര് ടീം ലോക കപ്പിലെ അത്ഭുത ടീമായി മാറാന് ഖത്തര് ജനത ആഗ്രഹിക്കുന്നുണ്ടെന്നും സാഞ്ചസ് വ്യക്തമാക്കി.\nPrevious articleഖത്തറില് കോവിഡ് നിയമങ്ങള് ലംഘിച്ച ഒരാള് കൂടി അറസ്റ്റില്\nNext articleരാഷ്ട്രീയ, നിക്ഷേപ, സാമ്പത്തിക മേഖലകളില് സഹകരണം ശക്തിപ്പെടുത്താന് ഇന്ത്യ-യു.എ.ഇ ചര്‍ച്ച


ചപ്പാത്തി കരിഞ്ഞു, തര്‍ക്കം മൂത്തു; പാചകക്കാരന് യുവാവിനെ അടിച്ചുകൊന്നു | Vision News\nചപ്പാത്തി കരിഞ്ഞു, തര്‍ക്കം മൂത്തു; പാചകക്കാരന് യുവാവിനെ അടിച്ചുകൊന്നു\nഉത്തര്‍പ്രദേശില് കരിഞ്ഞ ചപ്പാത്തി നല്‍കിയതിനെ ചൊല്ലിയുള്ള തര്‍ക്കത്തിന് ഒടുവില് പാചകക്കാരന് 40കാരനെ അടിച്ചുകൊന്നു. മരകഷ്ണം കൊണ്ട് തലയ്ക്ക് ആവര്‍ത്തിച്ച് അടിക്കുകയായിരുന്നു. പ്രതിയെ അറസ്റ്റ് ചെയ്തതായി പൊലീസ് അറിയിച്ചു.\nബറേലിയിലെ സാംബലിലാണ് സംഭവം. ധാബയില് ഭക്ഷണം ഓര്‍ഡര് ചെയ്ത 40കാരനാണ് കൊല്ലപ്പെട്ടത്. ധാബയ്ക്ക് എതിര്‍ദിശയില് ട്രാന്‍സ്‌പോര്‍ട്ടിങ് ഏജന്‍സി നടത്തുകയാണ് 40കാരന്. ധാബയില് നിന്ന് ഓര്‍ഡര് അനുസരിച്ച് ലഭിച്ച ചപ്പാത്തി കരിഞ്ഞുപോയതിനെ ചൊല്ലി പാചകക്കാരനും 40കാരനും തമ്മില് തര്‍ക്കമായി. തര്‍ക്കത്തിന് പിന്നാലെ സ്വന്തം കടയിലേക്ക് പോയ 40കാരനെ പിന്നാലെ ചെന്ന് പാചകക്കാരന് അടിച്ചു കൊല്ലുകയായിരുന്നുവെന്ന് പൊലീസ് പറയുന്നു.\nകടയില് ഉറങ്ങിക്കിടന്ന 40കാരനെ മരകഷ്ണം ഉപയോഗിച്ച് തലയ്ക്ക് അടിക്കുകയായിരുന്നുവെന്ന് പൊലീസ് പറയുന്നു. സിസിടിവി ദൃശ്യങ്ങളുടെ സഹായത്തോടെയാണ് പ്രതിയെ തിരിച്ചറിഞ്ഞത്. സംഭവത്തിന് പിന്നാലെ ഒളിവില് പോയ പ്രതിയെ അറസ്റ്റ് ചെയ്തതായി പൊലീസ് അറിയിച്ചു. ചോദ്യം ചെയ്യലില് പ്രതി കുറ്റസമ്മതം നടത്തിയതായും പൊലീസ് വ്യക്തമാക്കി.


മതം, എണ്ണ, വംശീയത, കുടിപ്പക; അര്‍മേനിയ-അസര്‍ബൈജാന് യുദ്ധത്തിനു പിന്നില് എന്തൊക്കെയാണ്? | behind Armenia Azerbaijan war Analysis by Alakananda\nമതം, എണ്ണ, വംശീയത, കുടിപ്പക; അര്‍മേനിയ-അസര്‍ബൈജാന് യുദ്ധത്തിനു പിന്നില് എന്തൊക്കെയാണ്?\nഅര്‍മേനിയ-അസര്‍ബൈജാന്: വെടിനിര്‍ത്തല് കൊണ്ട് പരിഹരിക്കാനാവുമോ ഈ മുറിവുകള്? ലോകജാലകം. അളകനന്ദ എഴുതുന്നു\nArmenia, First Published Oct 10, 2020, 3:49 PM IST\nഈ വെടിനിര്‍ത്തല് എത്രകാലത്തേക്കുണ്ടാവും? ഈ പ്രശ്‌നങ്ങള്‍ക്ക് ശാശ്വത പരിഹാരം ഉണ്ടാവുന്നതിന് തടസ്സം നില്‍ക്കുന്ന ഘടകങ്ങള് ഏതെന്ന് അറിഞ്ഞാല് ആ ചോദ്യത്തിന് ഉത്തരം കിട്ടും. മതവും രാഷ്ട്രീയവും വംശീയതയും സാമ്പത്തിക താല്‍പ്പര്യങ്ങളും ജിയോ പൊളിറ്റിക്കല് സമവാക്യങ്ങളും കുടിപ്പകയുമടക്കം അനേകം കാരണങ്ങളുണ്ട് ഈ തീരാത്ത പോരിന്.\nഅങ്ങനെ അര്‍മേനിയയും അസര്‍ബൈജാനും തമ്മില് വെടിനിര്‍ത്താന് തീരുമാനിച്ചു. റഷ്യന് വിദേശകാര്യ മന്ത്രാലയത്തിന്റെ മുന്‍കൈയില് മോസ്‌കോയില് നടന്ന പത്തുമണിക്കൂര് നീണ്ട നയതന്ത്ര ചര്‍ച്ചകള്‍ക്കൊടുവിലാണ് വെടിനിര്‍ത്താന് ഇരു രാജ്യങ്ങളും സമ്മതിച്ചത്. പതിവുപോലെ നഗോര്‍ണോ കാരാബാക് മേഖല എന്ന കീറാമുട്ടിയെ ചൊല്ലിയുള്ള തര്‍ക്കങ്ങള്‍ക്കൊടുവിലാണ് ഇപ്പോഴത്തെ അര്‍മേനിയ-അസര്‍ബൈജാന് യുദ്ധം ആരംഭിച്ചത്. 1994ല്-വിഘടന യുദ്ധം തുടങ്ങിയതുമുതല് നിലവിലുള്ള പ്രശ്‌നങ്ങള്‍ക്ക് താല്‍ക്കാലിക പരിഹാരം കണ്ടാണ് ഇപ്പോള് വെടിനിര്‍ത്തലിന് ഇരുരാജ്യങ്ങളും സമ്മതിച്ചത്.\nഎന്നാല്, ഈ വെടിനിര്‍ത്തല് എത്രകാലത്തേക്കുണ്ടാവും? ഈ പ്രശ്‌നങ്ങള്‍ക്ക് ശാശ്വത പരിഹാരം ഉണ്ടാവുന്നതിന് തടസ്സം നില്‍ക്കുന്ന ഘടകങ്ങള് ഏതെന്ന് അറിഞ്ഞാല് ആ ചോദ്യത്തിന് ഉത്തരം കിട്ടും. മതവും രാഷ്ട്രീയവും വംശീയതയും സാമ്പത്തിക താല്‍പ്പര്യങ്ങളും ജിയോ പൊളിറ്റിക്കല് സമവാക്യങ്ങളും കുടിപ്പകയുമടക്കം അനേകം കാരണങ്ങളുണ്ട് ഈ തീരാത്ത പോരിന്.\nകോക്കസസ്. കരിങ്കടലിനും കാസ്പിയന് കടലിനും ഇടക്കുള്ള പ്രദേശം. റഷ്യയുടെയും തുര്‍ക്കിയുടെയും ഇറാന്റെയും അതിര്‍ത്തി. അസര്‍ബൈജാന്, അര്‍മേനിയ, ജോര്‍ജിയ, പിന്നെ വിഘടിച്ചുപോയ പ്രദേശങ്ങള്, അബ്കാസിയ, സൗത്ത് ഒസെറ്റിയ, ഇപ്പോഴത്തെ തര്‍ക്കവിഷയമായ നഗോര്‍ണോ കാരാബാക്ക്. കോക്കസസ് എന്ന പേര് വന്നതുതന്നെ ഗ്രീക്ക്, റഷ്യന് ഭാഷകളില്‍നിന്നാണ്. ഗ്രീക്ക് പുരാണത്തില് പ്രോമിത്യൂസിനെ കെട്ടിയിട്ടിരുന്നത് കോക്കസസ് മലനിരയിലാണ്. ട്രോജന് യുദ്ധത്തിനുശേഷം ഗ്രീക്ക് പുരാണത്തിലെ ആര്‍ഗോനോട്ടുകള് സ്വര്‍ണത്തുകല് തിരക്കിയെത്തിയത് ജോര്‍ജിയയിലാണ്.\nയൂറോപ്പിന്റെയും ഏഷ്യയുടേയും ഇടയിലാണ്, ഇസ്ലാം ക്രിസ്തീയ മതങ്ങളുടെ സംഗമസ്ഥാനമെന്ന് സാസ്‌കാരിക ചരിത്രകാരന്‍മാര് വിളിക്കുന്ന, സാംസ്‌കാരിക വൈവിധ്യത്തിന്റെ ഈ നാട്. ശരിക്കും തന്ത്രപ്രധാനമായ സ്ഥാനമാണ് ഇതിന്. അതിനാല് ഈ മേഖലയില് സ്വാധീനം ചെലുത്താന് ഒരുപാട് രാജ്യങ്ങള്‍ക്കു താല്‍പ്പര്യമുണ്ട്. അധികാരത്തിനു വേണ്ടിയുള്ള ഈ പശ്ചാത്തലത്തില് വേണം അസര്‍ബൈജാനും, അര്‍മേനിയയും തമ്മില് നടക്കുന്ന പോരിനെ കാണാന്. ഏറ്റവുമൊടുവില്, വെടി നിര്‍ത്താന് ഇരു രാജ്യങ്ങളും തീരുമാനിച്ചെങ്കിലും സമാധാനം ശാശ്വതമാവാന് സാധ്യതയില്ല എന്നാണ് ഈ പോരാട്ടത്തിനു പിന്നിലെ പല ഘടകങ്ങള് പരിശോധിക്കുമ്പോള് വ്യക്തമാവുന്നത്.\nഅസര്‍ബൈജാനാണ് കൂട്ടത്തില് വലുത്. അവരുടെ എണ്ണസമ്പത്ത് അളവറ്റതാണ്. ഇസ്‌ലാമിക വിശ്വാസമാണ് അസര്‍ബൈജാന് പിന്തുടരുന്നത്. തുര്‍ക്കി വംശജരായ ഷിയാ മുസ്ലിങ്ങളാണിവിടെ. ഇറാനിയന്, തുര്‍ക്കി, റഷ്യന് സംസ്‌കാര പാരമ്പര്യങ്ങള് ഇവരുടെ രക്തത്തിലലിഞ്ഞിരിക്കുന്നു. അര്‍മേനിയയും ജോര്‍ജിയയും ക്രൈസ്തവവിശ്വാസമാണ് പിന്തുടരുന്നത്.\nകോക്കേഷ്യന് മലനിരകളിലെ ചില വഴികള് പണ്ടുമുതലേ പടിഞ്ഞാറും കിഴക്കും തമ്മിലെ ബന്ധം നിലനിര്‍ത്തിയിരുന്നു. ഈ മേഖലയുടെ തന്ത്രപ്രധാനമായ സ്ഥാനം കാരണം യൂറോപ്പും റഷ്യയും അമേരിക്കയും ഇറാനും തുര്‍ക്കിയുമെല്ലാം ഇവിടത്തെ കാര്യങ്ങളില് അതീവ തല്‍പരരാണ്. റഷ്യയെ പിടിച്ചുകെട്ടാനുള്ള\nകെട്ടാനുള്ള പൂട്ട് ഇവിടെയാണെന്ന അറിവാണ് യൂറോപ്പിന്റെയും അമേരിക്കയുടെയും താല്‍പ്പര്യത്തിനു പിന്നില്. അമേരിക്കയും, യൂറോപ്പ് ഇങ്ങോട്ട് കടന്നുവരുമോ എന്ന പേടിയാണ് റഷ്യക്ക്. ഷിയാ രാജ്യം കൈവിട്ടുപോകുമോ എന്ന ആധിയിലാണ് തുര്‍ക്കി. ഇപ്പറഞ്ഞ എല്ലാവര്‍ക്കും ഇവിടത്തെ എണ്ണസമ്പത്തിലൊരു കണ്ണ് ഉണ്ട്. അങ്ങനെ പലവഴിക്കാണ് കോക്കേഷ്യന് മേഖല ഒരേസമയം എല്ലാവരേയും ആകര്‍ഷിക്കുന്നതും ഉറക്കംകെടുത്തുന്നതും.\nനഗോര്‍ണോ കാരാബാക് മേഖലയാണ് ഇപ്പോഴത്തെയും അര്‍മേനിയ-അസര്‍ബൈജാന് തര്‍ക്കവിഷയം. നൂറ്റാണ്ടുകള്‍ക്കു മുമ്പേ തുടങ്ങിയതാണ് ഇവിടത്തെ സംഘര്‍ഷം. ക്രിസ്ത്യന് അര്‍മേനിയക്കാരും തുര്‍ക്കി അസറികളുമാണ് കരാബാകിലെ താമസക്കാര്. 19ാം നൂറ്റാണ്ടില് ഇത് റഷ്യന് സാമ്രാജ്യത്തിന്റെ ഭാഗമായിരുന്നു. വലിയ പ്രശ്‌നങ്ങളില്ലാതെ മുന്നോട്ടുപോയിരുന്നു അന്ന്. പക്ഷേ ബോള്‍ഷെവിക് വിപ്ലവത്തിലൂടെ സോവിയറ്റ് യൂണിയനില് പുതിയ മേധാവികള് വന്നപ്പോള് അവര് നഗോര്‍ണോ കാരാബാക് സ്വയംഭരണാധികാര പ്രദേശമാക്കി.\nഅസര്‍ബൈജാന്റെ ഭൂമിയാണ് ഇത്. താമസിക്കുന്നവരില് ഏറെയും അര്‍മേനിയക്കാര്. അര്‍മേനിയയുടെ പിന്തുണ അവര്‍ക്കുണ്ട്. സോവിയറ്റ് ആധിപത്യത്തിന് ശക്തി കുറഞ്ഞതോടെ അര്‍മേനിയക്കാരും തുര്‍ക്കി അസറി വംശജരും തമ്മിലെ അടികൂടി. സംഘര്‍ഷം കനത്തു. പ്രാദേശിക ഹിതപരിശോധനയില് ഇവിടത്തുകാര് അര്‍മേനിയയുടെ ഭാഗമാകാന് താല്‍പര്യമറിയിച്ചു. ഇതോടെ യുദ്ധം പൊട്ടിപ്പുറപ്പെട്ടു.\nഎന്തായാലും, അര്‍മേനിയക്കാര്‍ക്കാണ് ഈ മേഖലയില് നിയന്ത്രണം കിട്ടിയത്. കരാബാക്കിന് പുറത്തുള്ള അസര്‍ബൈജാന്റെ പ്രദേശവും അവര് പിടിച്ചെടുത്തു. 1991 -ല് സോവിയറ്റ് യൂണിയന് തകര്‍ന്നപ്പോള് കാരാബാക് സ്വാതന്ത്ര്യം പ്രഖ്യാപിച്ചു. എന്നാല്, അര്‍മേനിയയുടെ സൈനികസഹായത്തോടെ പിന്നെയും യുദ്ധം നടന്നു. തുടര്‍ന്നാണ് റഷ്യയുടെ മധ്യസ്ഥതയില് വെടിനിര്‍ത്തല് നിലവില് വന്നത്.\nപക്ഷേ അസര്‍ബൈജാന്റെ കുറേയേറെ പ്രദേശങ്ങള് അര്‍മേനിയ ഇതിനകം പിടിച്ചെടുത്തിരുന്നു. രണ്ടുപക്ഷത്തുനിന്നും അര്‍മേനിയക്കാരും അസറികളും പലായനം ചെയ്തു. അവര്‍ക്കൊന്നും തിരിച്ചുവരാനായിട്ടില്ല. പിടിച്ചെടുത്ത പ്രദേശമൊന്നും അര്‍മേനിയ ഇതുവരെ തിരിച്ചുനല്‍കിയിട്ടില്ല. തങ്ങളില്‍നിന്നും പിടിച്ചെടുത്ത ഭൂമി തിരിച്ചുപിടിക്കുമെന്നാണ് അസര്‍ബൈജാന്റെ പക്ഷം. അതിര്‍ത്തിയില് നിന്ന് പലായനം ചെയ്തവര്‍ക്കായി അസര്‍ബൈജാന് അപ്പാര്‍ട്ട്‌മെന്റുകള് കെട്ടിക്കൊടുത്തു. പക്ഷേ എന്നെങ്കിലും സ്വന്തം നാട്ടിലേക്ക് തിരിച്ചുപോകണം എന്നാണ് ഈ അഭയാര്‍ത്ഥികളുടെ ആഗ്രഹം. സ്വന്തം നാട്ടില് തന്നെ അഭയാര്‍ത്ഥികളായി ജീവിക്കുന്നവരുടെ എണ്ണത്തില് മുന്നിലാണ് അസര്‍ബൈജാന്.\nസംഘര്‍ഷങ്ങളുടെ ഈ പശ്ചാത്തലമാണ് ഇരു രാജ്യങ്ങളെയും ഇടയ്ക്കിടെ തോക്കെടുപ്പിക്കുന്നത്. വെടിനിര്‍ത്തല് കരാര് ഇടക്കിടെ ഇരു കൂട്ടരും ലംഘിക്കാറുണ്ട്. ഫ്രാന്‍സ്, റഷ്യ, അമേരിക്ക എന്നിവരുടെ മധ്യസ്ഥതയില് ചര്‍ച്ചകളും നടക്കുന്നുണ്ട്. പക്ഷേ ജിയോപൊളിറ്റിക്കല് താല്‍പര്യങ്ങളും മറ്റനേകം ഘടകങ്ങളും സംഘര്‍ഷത്തിന് ആക്കം കൂട്ടുന്നു. അസര്‍ബൈജാനെ പിന്തുണക്കുന്നത് തുര്‍ക്കിയാണ്. തുര്‍ക്കിവംശജരാണ് അവിടെ ഉള്ളത് എന്നതാണ് കാരണം. സിറിയയില് നിന്ന് പോരാളികളെ തുര്‍ക്കി അര്‍മേനിയയിത്തെിക്കുന്നുവെന്നും റിപ്പോര്‍ട്ടുകളുണ്ട്. തുര്‍ക്കി ആ ആരോപണം തള്ളിക്കളഞ്ഞെങ്കിലും അതിനുള്ള സാധ്യത നിലനില്‍ക്കുന്നു. അര്‍മേനിയന് സൈന്യം നഗോര്‍ണോാ കാരാബാക് മേഖലയില് നിന്ന് പിന്‍മാറുന്നതുവരെ യുദ്ധം എന്നാണ് അസര്‍ബൈജാന് പ്രസിഡന്റ് ഇല്‍ഹാം അല്യേവ് പ്രതിജ്ഞയെടുത്തിരിക്കുന്നത്.\nഅര്‍മേനിയയ്ക്ക് റഷ്യയുമായാണ് സൗഹൃദം. പക്ഷേ റഷ്യയുടെ നിലപാടിന് പല തലങ്ങളുണ്ട്. റഷ്യയുടെ സൈനികത്താവളമുണ്ട് അര്‍മേനിയയില്. എന്നാല്, അത് നഗോനോ കാരാബാക് മേഖലയ്ക്ക് ബാധകമല്ല. കാരണം, റഷ്യ ആ മേഖല അസര്‍ബൈജാന് വിട്ടുകൊടുത്തതാണ്. റഷ്യ രണ്ടുരാജ്യങ്ങള്‍ക്കും ആയുധം വില്‍ക്കാറുണ്ട്. സമാധാനചര്‍ച്ചകള് നടക്കുന്നതും റഷ്യയുടെ മധ്യസ്ഥതയിലാണ്. അതേസമയം അര്‍മേനിയയുടെ പുതിയ രാഷ്ട്രത്തലവനുമായി റഷ്യക്ക് അത്ര നല്ല ബന്ധമല്ല. അര്‍മേനിയയാവട്ടെ ഉപാധികള് പേടിച്ച് റഷ്യയോട് സഹായങ്ങള് ചോദിക്കില്ല. തല്‍ക്കാലം റഷ്യ ഇടപെടില്ല എന്നാണ് ധാരണ. എന്നാല്, തുര്‍ക്കി ഇടപെടുകയോ തങ്ങളുടെ അതിര്‍ത്തിയില് തുര്‍ക്കിയുടെ സ്വാധീനം കൂടുന്നുവെന്ന് തോന്നിയാലോ റഷ്യ പിന്നെ മാറിനില്‍ക്കില്ല.\nഅവിടെ ഒതുങ്ങില്ല, ഈ സംഘര്‍ഷം\nഫ്രാന്‍സില് വലിയൊരു വിഭാഗം അര്‍മേനിയക്കാരുണ്ട്. അര്‍മേനിയക്ക് പിന്തുണ വാഗ്ദാനം ചെയിതത് ഫ്രാന്‍സ് ആണ്. ലിബിയയിലെ അധികാരത്തര്‍ക്കം, കിഴക്കന് മെഡിറ്ററേനിയനിലെ ഊര്‍ജസ്രോതസുകള് എന്നിവയുമായി ബന്ധപ്പെട്ട് അല്ലെങ്കില് തന്നെ ഏറ്റുമുട്ടലിന്റെ വഴിയിലാണ് ഫ്രാന്‍സും തുര്‍ക്കിയും. ഫ്രാന്‍സിനൊപ്പം റഷ്യയും സമാധാനചര്‍ച്ചയുടെ മധ്യസ്ഥരാണ് എന്നതുകൊണ്ട് റഷ്യന് പ്രസിഡന്റ് വ്‌ലാദിമിര് പുചിനുമായി സംസാരിക്കാനാണ് ഫ്രഞ്ച് പ്രസിഡന്റ് ഇമ്മാനുവല് മക്രോണിന്റെ നീക്കം.\nഅതുകൊണ്ട് തന്നെ ഈ മേഖലയില് ഒരു യുദ്ധം ഉണ്ടായാല് അത് അവിടെ ഒതുങ്ങി നില്‍ക്കില്ല. പല ശക്തികള് തമ്മിലാകും, പോരാട്ടം. കോക്കേഷ്യന് മേഖലയിലെ തന്നെ മറ്റൊരു രാജ്യമായ ജോര്‍ജിയക്ക് അതില് ആശങ്കകള് ഉണ്ട്. അതിര്‍ത്തിയിലെ സംഘര്‍ഷത്തില് ഇറാനും ആശങ്കയുണ്ട്. അതിനാല്, രണ്ടുകൂട്ടരും സംയമനത്തിന് ആഹ്വാനം നല്‍കിയിരിക്കയാണ്.\nLast Updated Oct 10, 2020, 3:49 PM IST\nഎല്ലാ ആണുങ്ങളും ഒരുപോലല്ല, അവര്‍ക്ക് പറയാനുള്ളതും കേള്‍ക്കേണ്ടതുണ്ട്!\nEastern Mangroves in Abu Dhabi: അബുദാബി നഗരമധ്യത്തില് ഒരു ജലയാത്ര\nAgnipath : അഗ്‌നിപഥങ്ങളില് അടരാടുന്നവര്\nവാദികളിലെ മഴ, അതിലൂടെ സ്വദേശികളുടെ ഫോര്‍വീലര് സാഹസങ്ങള്\nClimate Change : പരിസ്ഥിതിനാശവും കാലാവസ്ഥാ വ്യതിയാനവും കളിയല്ല, നമ്മള് ദുരന്തങ്ങളുടെ മുനമ്പിലാണ്!\nOnline Food Delivery : സൊമാറ്റോയില് ഓര്‍ഡര് ചെയ്ത അതേ ഭക്ഷണം നേരിട്ട് പോയി കഴിച്ചപ്പോള്; ബില്ലുകള് ചര്‍ച്ച


തമിഴ്നാട്ടില് സര്‍ക്കാര് ജീവനക്കാരുടെ വിരമിക്കല് പ്രായം 60ആക്കി ഉയര്‍ത്തി - Malayali Express\nതമിഴ്നാട്ടില് സര്‍ക്കാര് ജീവനക്കാരുടെ വിരമിക്കല് പ്രായം 60ആക്കി ഉയര്‍ത്തിയതായി മുഖ്യമന്ത്രി എടപ്പാടി പളനിസാമി അറിയിച്ചു.110ാം ചട്ടപ്രകാരം സര്‍ക്കാര്, എയ്ഡഡ് വിദ്യാഭ്യാസ സ്ഥാപനങ്ങള്, പൊതുമേഖലാ സ്ഥാപനങ്ങള്, തദ്ദേശ സ്വയംഭരണ സ്ഥാപനങ്ങള് എന്നിവയുള്‍പ്പെടെയുള്ള എല്ലാ സര്‍ക്കാര് ജീവനക്കാര്‍ക്കും 2021 മെയ് 31ന് വിരമിക്കുന്നവര്‍ക്കും ഈ വര്‍ദ്ധനവ് ബാധകമാകും എന്ന് അദ്ദേഹം നിയമസഭയില് പ്രഖ്യാപിച്ചു.\nഅതേസമയം തമിഴ്നാട്ടില് 8,9,10 ക്ളാസുകളിലെ മുഴുവന് വിദ്യാര്‍ത്ഥികളും വിജയിച്ചതായും മുഖ്യമന്ത്രി പ്രഖ്യാപിച്ചു. കൊവിഡ് വ്യാപനം മൂലം ക്ലാസുകള് പൂര്‍ത്തിയാക്കാന് സാധിക്കാതെ വന്നതോടെയാണ് പരീക്ഷ ഒഴിവാക്കി വിദ്യാര്‍ത്ഥികള് വിജയിച്ചതായി സര്‍ക്കാര് ഉത്തരവായത്. കൊവിഡ് പശ്ചാത്തലത്തില് പരീക്ഷ നടത്തുന്നത് ഉചിതമാകില്ല വിദഗ്ദ്ധ സമിതിയുടെ റിപ്പോര്‍ട്ടിന്റെ അടിസ്ഥാനത്തിലാണ് തീരുമാനം.\nRelated Topics:tamilnadu government\nകോവിഡ് രോഗിയുമായി പോവുകയായിരുന്ന ആംബുലന്‍സ് ലോറിയിലിടിച്ചു മറിഞ്ഞു


Malayalam Cinema Archives - Entertainment Hub - Lifestyle l Movies | Sports | Music | Events | Trailers\nനീന്തൽ വസ്ത്രത്തിൽ മാലിദ്വീപ് ബീച്ചിൽ ദേവതയെ പോലെ ദിലീപിന്റെ നായിക വേദികയുടെ ഫോട്ടോഷൂട്ട്.!!\nദിലീപ് നായകനായ ശൃംഗാരവേലൻ എന്ന ചിത്രത്തിൽ നായികയായി അരങ്ങേറ്റം കുറിച്ച താരമാണ് വേദിക. താരം തെന്നിന്ത്യൻ സുന്ദരി ആണെങ്കിലും മലയാളികൾക്ക് ഏറെ പ്രിയങ്കരിയാണ്. രാഘവ ലോറൻസ് സംവിധാനം ചെയ്ത നായകനായി...\n“സെലീന ഗോമസിന്റെത് പോലത്തെ കുട്ടിസ്കേർട്ടും ധരിച്ച് ശാലിന് സോയ”!! ചിത്രങ്ങൾ വൈറൽ.\nബാലതാരമായി എത്തി മലയാളികളുടെ മനം കവർന്ന താരമാണ് ശാലിൻ സോയ. സോഷ്യൽ മീഡിയയിൽ സജീവമായ താരത്തിന് ആരാധകർ ഏറെയാണ്. 13 കിലോ ഭാരം കുറച്ച് പുത്തൻ മേക്കോവർ നടത്തിയാണ് നടി...\nവേറൊരാളുടെ ഭർത്താവിനെയല്ലാതെ പറ്റുല്ലേന്ന് അഭയ ഹിരണ്‍മയോട്..! ഗോപി സുന്ദറിന്റെ കൂടെ ഉള്ള ചിത്രത്തിന് താഴെ വന്ന കമന്റിന് കിടിലൻ മറുപടി നൽകി അഭയ!!\nമലയാളികളുടെ പ്രിയപ്പെട്ട സംഗീത സംവിധായകനാണ് ഗോപി സുന്ദര്. ഗോപിയുടെ പ്രണയിനിയും ജീവിത പങ്കാളിയുമാണ് ഗായികയായ അഭയ ഹിരണ്‍മയി. നിരവധി ആരാധകരാണ് ഇരുവര്‍ക്കുമുള്ളത്. ഇപ്പോള് അഭയ ഹിരണ്‍മയ് പങ്കുവെച്ച ഇരുവരുടെയും ചിത്രമാണ്...\nസിബി മലയിൽ ദിലീപിനെ നാടകനാക്കി ഒരുക്കിയ ഇഷ്ടം എന്ന സിനിമയിലൂടെ മലയാളത്തിന്റെ വെള്ളിത്തിരയിൽ എത്തിയ നടിയാണ് നവ്യാ നായർ. പിന്നീട് രഞ്ജിത്ത് ഒരുക്കിയ നന്ദനം എന്ന ചിത്രത്തിലൂടെ നവ്യാ നായർ...\n“ഇത്രേം ആയോ..! ഇത്രേം വളർന്നോ നിന്റെ !!” അനിഖയുടെ ഫോട്ടോഷൂട്ട് കണ്ട് കുരു പൊട്ടിയവരുടെ ആക്രമണം !!\nബാലതാരമായി സിനിമാലോകത്ത് എത്തി പ്രേക്ഷകരുടെ മനം കവർന്ന നിരവധി താരങ്ങൾ മലയാളസിനിമയിൽ ഉണ്ട്. അവരുടെ കൂട്ടത്തിൽ മുൻപന്തിയിൽ നിൽക്കുന്ന താരമാണ് അനിഖ. മലയാളത്തിൽ മാത്രമല്ല തമിഴിലും സൂപ്പർ ചിത്രങ്ങളിൽ അഭിനയിച്ച്...\n“പേളി പെറ്റോ..!! കുഞ്ഞ് അനങ്ങിയോ..!!” ഫേസ്‌ബുക്ക് പോസ്റ്റുമായി പേളിമാണി !!!\nഞാൻ പങ്കിടുന്ന ചിത്രങ്ങൾ ഉപയോഗിക്കുന്ന എല്ലാ ഓൺലൈൻ വാർത്താ ചാനലുകളും എന്റെ ഗർഭാവസ്ഥയെക്കുറിച്ച് സംസാരിക്കാൻ എന്റെ സോഷ്യൽ മീഡിയ കൈകാര്യം ചെയ്യുന്നു … നന്ദി … എന്നാൽ നിങ്ങൾക്കെല്ലാവർക്കും ഇപ്പോൾ...


ബിജെപിയുടെ വ്യാജ വാര്‍ത്താ തന്ത്രങ്ങള്; മുന് ഐടി സെല് ജീവനക്കാരന്റെ വെളിപ്പെടുത്തല് – The Editor\nബിജെപി എങ്ങനെ ഇന്ത്യയില് വ്യാജ വാര്‍ത്തകള് പ്രചരിപ്പിക്കുന്നു എന്ന് വെളിപ്പെടുത്തിയിരിക്കുകയാണ് പാര്‍ട്ടിയുടെ ഐടി സെല്ലില് മുന്‍പ് ജോലി ചെയ്തിരുന്ന മഹാവീര്. 2012 മുതല് 2015 വരെയാണ് മഹാവീര് ബിജെപിയുടെ ഐടി സെല്ലില് പ്രവര്‍ത്തിച്ചത്. യൂട്യൂബറായ ധ്രുവ് രതിയാണ് മഹാവീറുമായി അഭിമുഖം നടത്തിയത്. രണ്ടു ഘടനയാണ് ബിജെപിയുടെ ഐടി സെല്ലിന് ഉള്ളതെന്ന് മഹാവീര് പറയുന്നു. 150 പേരടങ്ങുന്ന സൂപ്പര്150 ടീം. മോദി ഉള്‍പ്പെടെയുള്ള മുതിര്‍ന്ന നേതാക്കളുമായി കൂടിക്കാഴ്ച്ച നടത്തുന്നത് ഇവരാണ്. പിന്നീടുള്ളത് 50 പേര് അടങ്ങുന്ന മറ്റൊരു ടീമാണ്. സോഷ്യല് മീഡിയയില് കമന്റ് ചെയ്യാനും എതിര് ശബ്ദങ്ങളെ ഇല്ലായ്മ ചെയ്യാനുമാണ് ഈ ടീമിനെ ഉപയോഗിക്കുന്നത്.\n50 പേര് അടങ്ങുന്ന ടീമിലെ അംഗമായിരുന്നു മഹാവീര്. ഒരു ദിവസം ആയിരം രൂപയായിരുന്നു ശമ്പളം. സോഷ്യല് മീഡിയയില് ജാതി വിവേചനങ്ങള് സൃഷ്ടിക്കുക, കുത്തിതിരിപ്പ് ഉണ്ടാക്കുക എതിര് ശബ്ദങ്ങളെ ഇല്ലായ്മ ചെയ്യുക പേജുകളും അക്കൗണ്ടുകളും റിപ്പോര്‍ട്ട് ചെയ്ത് പൂട്ടിക്കുക തുടങ്ങിയവയാണ് ഇവരുടെ പ്രധാന ജോലിയെന്ന് മഹാവീര് പറയുന്നു. ആയിരത്തില് അധികം പേജുകളാണ് ബിജെപി ഐടി സെല് കൈകാര്യം ചെയ്യുന്നത്. ഇന്ത്യന് ആര്‍മിയുടെ പേരിലും മറ്റുമുള്ള പേജുകള്‍ക്ക് 20 ലക്ഷത്തില് അധികം ലൈക്കുകളുണ്ട്. മുസ്ലീം പേരുകളുള്ള പേജുകളും ബിജെപി ഐടിസെല് കൈകാര്യം ചെയ്യുന്നുണ്ട്. മുസ്ലീംങ്ങള്‍ക്കിടയില് ബിജെപിയെക്കുറിച്ച് ക്ലീന് ഇമേജ് ഉണ്ടാക്കുകയാണ് ഇതിന്റെ ലക്ഷ്യം.\nഇന്ത്യയിലെ ടോപ്പ് 10 വെബ്സൈറ്റുകളില് ഒന്നായ ന്യൂസ്ട്രെന്‍ഡ് ഡോട്ട് ന്യൂസ് എന്ന ഹിന്ദി വെബ്സൈറ്റ് ഓപ്പറേറ്റ് ചെയ്യുന്നത് ബിജെപി ഐടി സെല്ലില് നിന്നാണ്. ഡെയ്ലി3കോടി പേജ് വ്യൂസുള്ള വെബ്സൈറ്റാണിതെന്ന് മഹാവീര് പറയുന്നു.\nഐടി സെല്ലിലുള്ള ഓരോരുത്തര്‍ക്കും പത്ത് മൊബൈല് ഫോണുകള് വീതമുണ്ട്. ഐടി സെല് നിയന്ത്രിക്കുന്ന വാട്ട്‌സ്ആപ്പ് ഗ്രൂപ്പുകളിലേക്ക് കണ്ടന്റുകള് എത്തിക്കുന്നതിനാണിത്. ട്വിറ്ററിലും ഫെയ്‌സ്ബുക്കിലും മറ്റും ട്രെന്‍ഡിംഗ് ആകേണ്ട ടോപ്പിപ്പുകള് സൂപ്പര്150 ടീം കണ്ടെത്തി കണ്ടന്റ് എഴുതി ബിജെപി നേതാക്കള് ഉള്‍പ്പെടെയുള്ളവര്‍ക്ക് മെയില് അയച്ചുകൊടുക്കും. ഇത് പോസ്റ്റ് ചെയ്യേണ്ട സമയവും രേഖപ്പെടുത്തിയിരിക്കും. രണ്ടായിരത്തില് അധികം പോസ്റ്റുകള് ഒരേസമയം വരുമ്പോള് അത് ട്രെന്‍ഡിംഗായി മാറുമെന്നും മഹാവീര് പറയുന്നു. 2024 ഓട് കൂടി മോദിയെ ആര്‍എസ്എസ് പ്രധാനമന്ത്രി സ്ഥാനത്ത്നിന്ന് താഴെ ഇറക്കുമെന്നും യോഗി ആദിത്യനാഥിനെ പ്രധാനമന്ത്രിയാക്കുമെന്നും ഭരണഘടന റദ്ദാക്കി മനുസ്മൃതി നടപ്പാക്കുമെന്നുമുള്ള കാര്യങ്ങളും മഹാവീര് പറയുന്നുണ്ട്.\nഹിന്ദിയിലുള്ള അഭിമുഖത്തിന് ഇംഗ്ലീഷ് സബ്ടൈറ്റിലുകളുമുണ്ട്


നാല് വോട്ടിന് വേണ്ടി എന്തും ചെയ്യുന്നവരല്ല, തെളിവുണ്ടെങ്കില് മുല്ലപ്പള്ളി പുറത്തുവിടണം: പിണറായി Pinarayi Vijayan replies to Mullappalli Ramachandran Vote Bank Politics By Election 2019\nPinarayi Vijayan Replies To Mullappalli Ramachandran Vote Bank Politics By Election 2019\nഉപതിരഞ്ഞെടുപ്പിനോടനുബന്ധിച്ച് സംസ്ഥാനത്ത് സിപിഎം-ബിജെപി വോട്ട് കച്ചവടം നടക്കുന്നുണ്ടെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന് ആരോപിച്ചിരുന്നു\nOctober 01, 2019 06:56:42 pm\nന്യൂഡല്‍ഹി: വോട്ട് കച്ചവട ആരോപണത്തില് യുഡിഎഫിനും കോണ്‍ഗ്രസിനും മറുപടി നല്‍കിയ മുഖ്യമന്ത്രി പിണറായി വിജയന്. സിപിഎമ്മിനെ കുറിച്ചും എല്‍ഡിഎഫിനെ കുറിച്ചും ജനങ്ങള്‍ക്ക് കൃത്യമായി അറിയാമെന്ന് മുഖ്യമന്ത്രി പറഞ്ഞു. ഉപതിരഞ്ഞെടുപ്പിനോടനുബന്ധിച്ച് സംസ്ഥാനത്ത് സിപിഎം-ബിജെപി വോട്ട് കച്ചവടം നടക്കുന്നുണ്ടെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന് ആരോപിച്ചിരുന്നു. ഇതിനു മറുപടിയായാണ് മുഖ്യമന്ത്രി ഇക്കാര്യം പറഞ്ഞത്.\n“സിപിഎമ്മിനെ കുറിച്ചും എല്‍ഡിഎഫിനെ കുറിച്ചും ജനങ്ങള്‍ക്ക് കൃത്യമായി അറിയാം. കുറച്ച് വോട്ടിനും നാല് സീറ്റിനും വേണ്ടി രാഷ്ട്രീയ ചെറ്റത്തരം കാണിക്കുന്നവരല്ല ഞങ്ങള്. അതുതന്നെയാണ് ഞങ്ങളുടെ കരുത്തും ശക്തിയുമായി ജനങ്ങള് കാണുന്നത്.” പിണറായി വിജയന് പറഞ്ഞു.\nമുല്ലപ്പള്ളി രാമചന്ദ്രന് ശരിയായ ഉദ്ദേശത്തോടെയാണ് വെല്ലുവിളി ഉയര്‍ത്തിയതെങ്കില് അത് സ്വീകരിക്കുകയാണെന്ന് മുഖ്യമന്ത്രി പറഞ്ഞു. വോട്ട് കച്ചവട ആരോപണത്തില് എന്ത് തെളിവാണ് മുല്ലപ്പള്ളിയുടെ കയ്യിലുള്ളതെങ്കില് അത് മുന്നോട്ടുവയ്ക്കാമെന്നും പിണറായി വിജയന് ഡല്‍ഹിയില് പറഞ്ഞു. ഇതുമായി ബന്ധപ്പെട്ട് എന്തെങ്കിലും വെളിപ്പെടുത്താനുണ്ടെങ്കില് അത് മുല്ലപ്പള്ളിക്ക് വെളിപ്പെടുത്താം. ഇത്തരത്തിലുള്ള പൊയ്‌വെടികള് കൊണ്ട് രക്ഷപ്പെടാമെന്ന് ആരും കരുതേണ്ടെന്നും പിണറായി വിജയന് വ്യക്തമാക്കി.\nസംസ്ഥാനത്ത് സിപിഎം-ബിജെപി ധാരണയുണ്ടെന്നാണ് കോണ്‍ഗ്രസ് ആരോപണം. കോന്നിയിലും വട്ടിയൂര്‍ക്കാവിലും അടക്കം ഇത് പ്രകടമാണെന്നും കെപിസിസി അധ്യക്ഷന് മുല്ലപ്പള്ളി രാമചന്ദ്രനും വര്‍ക്കിങ് പ്രസിഡന്റ് കൊടിക്കുന്നില് സുരേഷും ആരോപിച്ചിരുന്നു.\nസിപിഎം-ബിജെപി ധാരണയെന്ന ആരോപണം കോണ്‍ഗ്രസ് ഉന്നയിക്കുമ്പോള് കോടിയേരി ബാലകൃഷ്ണന് പോലും അതിനെ നിഷേധിക്കുന്നില്ലെന്നും കൊടിക്കുന്നില് സുരേഷ് പറഞ്ഞു. തിരഞ്ഞെടുപ്പിനായി കോണ്‍ഗ്രസ് സജ്ജമാണെന്നും കെപിസിസി ആസ്ഥാനത്തു നടന്ന വാര്‍ത്താസമ്മേളനത്തില് കൊടിക്കുന്നില് പറഞ്ഞു. യുവാക്കളെ മത്സരരംഗത്തിറക്കാൻ കോൺഗ്രസിനെ കണ്ടാണ് സിപിഎം പഠിച്ചതെന്നും കൊടിക്കുന്നിൽ പറഞ്ഞു.\nവട്ടിയൂർക്കാവിൽ ബിജെപി-സിപിഎം ധാരണയുണ്ടെന്ന ആരോപണം അടിസ്ഥാന രഹിതമാണെന്ന് എൽഡിഎഫ് സ്ഥാനാർഥി വി.കെ.പ്രശാന്ത് പറഞ്ഞു. വോട്ട് കച്ചവടം നടത്തേണ്ട ആവശ്യം എൽഡിഎഫിനില്ലെന്നും തന്നെ പലരും വ്യക്തിഹത്യ ചെയ്യുന്നുണ്ടെന്നും വി.കെ.പ്രശാന്ത് പറഞ്ഞു.\nആരോപണ പ്രത്യാരോപണങ്ങളുമായി മൂന്ന് മുന്നണികളും പ്രചാരണ രംഗം ചൂടുപിടിപ്പിച്ചിരിക്കുകയാണ്. ഒക്ടോബര് 21 നാണ് അഞ്ച് നിയമസഭാ മണ്ഡലങ്ങളിലേക്കുള്ള വോട്ടെടുപ്പ് നടക്കുക. ഒക്ടോബര് 24 ന് വോട്ടെണ്ണല്.\nTags: By Election, CPM, Pinarayi Vijayan\nPinarayi vijayan replies to mullappalli ramachandran vote bank politics by election


Director santhivila dinesh on mammootty and mohanlal's politics, his remarks on dileep goes viral | അന്‍വര് സാദത്തിന് പിന്നില് ദിലീപ്? മമ്മൂട്ടിയും മോഹന്‍ലാലും ആന്റോയെ കണ്ടുപഠിക്കണമെന്ന് ശാന്തിവിള - Malayalam Oneindia\n15 min ago 'തുറന്ന് പറഞ്ഞില്ലായിരുന്നുവെങ്കിൽ ദൃശ്യങ്ങൾ പുറത്ത് വരുമെന്ന് ഭയന്ന് ജീവിക്കേണ്ടി വന്നേനെ';അതിജീവിത\n33 min ago ചരിത്രം സൃഷ്ടിച്ച് ആറ്റുകാൽ ക്ഷേത്രം; വനിതാ സാരഥിയായി എ ഗീതാകുമാരി; സമഗ്ര വികസനം ലക്ഷ്യം\n38 min ago ഇനി ഒരാള് കൂടിയുണ്ട് ഇതുപോലെ പണി കിട്ടാന്..ഉടനെ വരും; പി സിയുടെ അറസ്റ്റിന് പിന്നാലെ ടെന്നി ജോപ്പന്\nPublished: January 1 2022, 16:26 [IST]\nമലയാള സിനിമയില് പലര്‍ക്കും രാഷ്ട്രീയമുണ്ടെങ്കിലും അത് അധികമാരും തുറന്നുപറയാറില്ല. ചോദിക്കുമ്പോഴൊക്കെ രാഷ്ട്രീയമില്ല എന്ന അര്‍ത്ഥത്തിലാണ് സൂപ്പര് താരങ്ങളെല്ലാം പ്രതികരിക്കാറുള്ളത്. ഇപ്പോഴിതാ മമ്മൂട്ടിയും മോഹന്‍ലാലും മലയാള സിനിമയിലെ പല താരങ്ങളും ഇക്കാര്യത്തില് ആര്‍ക്കും ധൈര്യമില്ലെന്ന് പറയുകയാണ് സംവിധായകനും നിര്‍മാതാവുമായ ശാന്തിവിള ദിനേശ്.\nഅതേസമയം ഇക്കാര്യത്തില് ഒരാള് മാത്രം വ്യത്യസ്തനാണെന്ന് അദ്ദേഹം തുറന്ന് പറയുന്നു. യൂത്ത് കോണ്‍ഗ്രസുകാരനായ നിര്‍മാതാവ് ആന്റോ ജോസഫ് എക്കാലത്തും തന്റെ രാഷ്ട്രീയം തുറന്നു പറഞ്ഞ വ്യക്തിയാണെന്നും, അദ്ദേഹത്തെ ചില കാര്യങ്ങളില് അഭിനന്ദിക്കേണ്ടതുണ്ടെന്നും ശാന്തിവിള പറഞ്ഞു.\nമലയാള സിനിമയില് രാഷ്ട്രീയം ഇല്ലാത്തവര് വളരെ ചുരുക്കമാണ്. കാര്യം കാണാന് എന്തും ചെയ്യുന്നവരാണ് സിനിമാര്. കാര്യം പറഞ്ഞാല് അതോടെ കൈവിടും. മലയാളിക്ക് രാഷ്ട്രീയമില്ല എന്ന് പറയുന്നത് വെറുതെയാണ്. മലയാളം സിനിമയില് വളരെ കുറച്ച് പേര് മാത്രമാണ് രാഷ്ട്രീയം തുറന്ന് പറഞ്ഞിട്ടുള്ളത്. പ്രമുഖ സംവിധായകന് രാമു കാര്യാട്ട് താന് കമ്മ്യൂണിസ്റ്റുകാരനാണ് എന്ന് തുറന്ന് പറഞ്ഞിട്ടുണ്ട്. കമ്മ്യൂണിസ്റ്റ് പാര്‍ട്ടി പിന്നീട് അദ്ദേഹത്തിന് സീറ്റ് നല്‍കി മത്സരിച്ചിരുന്നു. എന്നാല് തോറ്റത് കൊണ്ട് അടുത്ത തവണ അദ്ദേഹത്തിന് ഇടതുപക്ഷം സീറ്റ് നിഷേധിച്ചു. അതോടെ സ്വതന്ത്രനായി മത്സരിച്ച വ്യക്തിയാണ് രാമു കാര്യാട്ടെന്ന് ശാന്തിവിള ദിനേശ് വ്യക്തമാക്കി.\nകലാഭവന് മണി ചില തിരഞ്ഞെടുപ്പ് പ്രചാരണങ്ങള്‍ക്ക് ഇതേ പോലെ പോയിട്ടുണ്ട്. ഇന്നസെന്റ് ഒരിക്കല് ജയിക്കുകയും തോല്‍ക്കുകയും ചെയ്തിട്ടും താന് കമ്മ്യൂണിസ്റ്റുകാരനാണെന്ന് പറഞ്ഞിട്ടില്ല. കാറല് മാര്‍ക്‌സിന്റെ മൂലധനം വായിച്ചിട്ടുള്ള ഏക കമ്മ്യൂണിസ്റ്റുകാരന് താനാണ് എന്ന് പറഞ്ഞയാളാണ് നടന് സുകുമാരന്. കെഎസ് സേതുമാധവന് ഹൈന്ദവ രാഷ്ട്രീയ പക്ഷത്ത് നില്‍ക്കുന്ന വ്യക്തിയായിരുന്നു. എന്നിട്ട് പോലും അദ്ദേഹത്തിന് ദാദാ സാഹേബ് ഫാല്‍ക്കെ പുരസ്‌കാരമോ, പദ്മ പുരസ്‌കാരമോ നല്‍കിയിരുന്നില്ല. സേതുമാധവന് രാഷ്ട്രീയം ഉച്ചത്തില് പറയാത്തത് കൊണ്ടാവും അത് ലഭിക്കാതിരുന്നത്. പക്ഷേ അദ്ദേഹമൊരിക്കലും ബിജെപിക്കാരനായിരുന്നില്ല. ഹൈന്ദവ പക്ഷത്ത് നില്‍ക്കുന്ന വ്യക്തിയായിരുന്നു.\nജഗദീഷ് കോണ്‍ഗ്രസിന് വേണ്ടി മത്സരിക്കുകയും പ്രചാരണം നടത്തുകയും ചെയ്തിട്ടുണ്ട്. മുകേഷിന്റെ കുടുംബം തന്നെ കമ്മ്യൂണിസ്റ്റാണ്. അദ്ദേഹം അരിവാള് ചുറ്റിക നക്ഷത്രത്തില് തന്നെ മത്സരിച്ച വ്യക്തിയാണ്. ഗണേഷ് കുമാര് പിതാവിന്റെ പാത പിന്തുടര്‍ന്ന് യുഡിഎഫിലും ഇപ്പോഴിതാ എല്‍ഡിഎഫിലും എത്തി നില്‍ക്കുന്നു. അദ്ദേഹത്തിന് വ്യക്തമായ രാഷ്ട്രീയമുണ്ട്. ഗണേഷിന് ഇപ്പോള് സഹോദരി പാര പണിയാന് നടക്കുന്നുണ്ട്. എന്നാലും അദ്ദേഹം തുറന്ന് പറഞ്ഞു, ഇതൊരു കുടുംബ സംഘടനയല്ല, രാഷ്ട്രീയ സംഘടനയാണ് എന്ന് അദ്ദേഹം തുറന്ന് പറയുകയും ചെയ്തു. മലയാള സിനിമയില് തന്നെ ഒളിച്ചുവെക്കാതെ രാഷ്ട്രീയം പറയുന്ന ഏക വ്യക്തി ഗണേഷ് കുമാര് തന്നെയാണെന്നും ശാന്തിവിള പറഞ്ഞു.\nസൂപ്പര് താരമായ മോഹന്‍ലാലിന്റെ രാഷ്ട്രീയം അദ്ദേഹം എന്നെങ്കിലും പറഞ്ഞിട്ടുണ്ടോ? ചോദിച്ചാല് തന്നെ തപ്പി തടഞ്ഞ് എങ്കെങ്കിലും പറയും. മോഹന്‍ലാല് നരേന്ദ്ര മോദിയെ ആരാധിക്കുകയും അദ്ദേഹത്തിന് വേണ്ടി ബ്ലോഗ് എഴുതുകയും ചെയ്യുന്നയാളാണ്. ഒപ്പം പിണറായി വിജയനെയും ഇഷ്ടപ്പെടുന്നയാളാണ്. ഗണേഷിനെ ജയിപ്പിക്കണമെന്ന് പറഞ്ഞ വ്യക്തിയാണ്. എന്നാല് ജഗദീഷും ഗണേഷും മത്സരിച്ചപ്പോള് ജഗദീഷിനായി അങ്ങനെ പറയുകയും ചെയ്തില്ല. മമ്മൂട്ടി അതുപോലെ കൈരളിയുടെ ചെയര്‍മാനാണ്. മഹാരാജാസില് പഠിക്കുന്ന കാലത്ത് ഇടതുപക്ഷക്കാരനായിരുന്നുവെന്ന് മമ്മൂട്ടി എവിടെയെങ്കിലും പറയുന്നുണ്ടോ? അന്ന് വിപ്ലവം പറഞ്ഞ് നടന്ന മമ്മൂട്ടി, ഇന്ന് ദൈവ വിശ്വാസിയും അഞ്ച് നേരം നിസ്‌കരിക്കുന്ന വ്യക്തിയുമായി അദ്ദേഹം മാറി പോയി. മമ്മൂട്ടി കമ്മ്യൂണിസ്റ്റുകാരനാണെന്ന് എല്ലാവര്‍ക്കും അറിയാം. അത് പ്രത്യേകിച്ച് അദ്ദേഹം പറയേണ്ടതില്ല.\nസുരേഷ് ഗോപി അതുപോലുള്ളയാളാണ്. കരുണാകരന്റെ വിശ്വസ്തനായിരുന്നു സുരേഷ് ഗോപി. കൊല്ലത്ത് മത്സരിക്കുന്നോ എന്ന് കരുണാകരന് അദ്ദേഹത്തോട് ചോദിക്കുകയും ചെയ്തിരുന്നു. അന്ന് അദ്ദേഹം കോണ്‍ഗ്രസുകാരനായിരുന്നു. പിന്നീട് അച്യുതാനന്ദന് മലമ്പുഴയില് മത്സരിച്ചപ്പോള് ജീപ്പില് തൂങ്ങി കിടന്ന് വിഎസ്സിന് വോട്ട് ചെയ്ത് ജയിപ്പിക്കണമെന്നും സുരേഷ് ഗോപി പറഞ്ഞിരുന്നു. പിന്നീട് നരേന്ദ്ര മോദിയാണ് രക്ഷകനെന്ന് പറയുകയും ബിജെപിക്കൊപ്പം പോവുകയും ചെയ്തു. ഇന്ന് ബിജെപിക്കാരനാണെന്ന് അദ്ദേഹം തുറന്ന് പറയുകയും ചെയ്ത വ്യക്തിയാണ്. ശബരിമല വിഷയത്തിലൊക്കെ സുരേഷ് ഗോപി പറഞ്ഞ കാര്യങ്ങള് സിനിമാ സ്റ്റൈലിലായിരുന്നു. കമ്മ്യൂണിസ്റ്റ് സര്‍ക്കാരിനെതിരെ കിട്ടാവുന്ന അവസരങ്ങളിലൊക്കെ അദ്ദേഹം വിമര്‍ശനം ഉന്നയിക്കാറുമുണ്ട്.\nഅന്‍വര് സാദത്ത് ആലുവയില് നിന്നുള്ള കോണ്‍ഗ്രസ് എംഎല്‍എയാണ്. അദ്ദേഹം ജയിക്കുന്നത് ദിലീപിന്റെ കൃപാകടാക്ഷം കൊണ്ടാണെന്ന് പറയാറുണ്ട്. അന്‍വര് സാദത്തിന് പിന്നില് ദിലീപാണെന്ന് അദ്ദേഹത്തിന്റെ ശത്രുക്കള് പറയാറുണ്ട്. ധര്‍മജനും രമേശ് പിഷാരടിയുമൊക്കെ കോണ്‍ഗ്രസാണെന്ന് പറഞ്ഞവരാണ്. ഇക്കൂട്ടത്തില് എടുത്ത് പറയേണ്ടയാളാണ് നിര്‍മാതാവ് ആന്റോ ജോസഫ്. സിനിമയില് വരുന്നതിന് മുന്നേ ആന്റോ രാഷ്ട്രീയക്കാരനാണ്. കോണ്‍ഗ്രസുകാരനാണെന്ന് പറയാന് യാതൊരു മടിയുമില്ലാത്തയാളാണ്. കോണ്‍ഗ്രസിന്റെ ഔദാര്യം വാങ്ങിയവര് പോലും പറയാത്ത കാര്യമാണിത്. കഴിഞ്ഞ ദിവസം അന്തരിച്ച പിടി തോമസിനെ കുറിച്ച് അദ്ദേഹം പറഞ്ഞ വാക്കുകളും നിലപാടും അഭിനന്ദനമര്‍ഹിക്കുന്നതാണ്. വളരെയധികം ബഹുമാനമുള്ള വ്യക്തി കൂടിയാണ് ആന്റോ.\nപിടി തോമസിനോട് സഭയും കോണ്‍ഗ്രസ് നേതൃത്വവും മാപ്പുപറയണമെന്ന് ആന്റോ പറയുന്നു. നടി ആക്രമിക്കപ്പെട്ട കേസില് ലാലാണ് ആദ്യം തന്നെ ആന്റോയെ വിളിക്കുന്നത്. ആന്റോ വിളിച്ചാണ് പിടി തോമസ് വരുന്നതും, കാര്യങ്ങള് എല്ലാ നേരെയാകുന്നതും. ആന്റോയും പിടിയും തമ്മില് ആത്മബന്ധം തന്നെയുണ്ടായിരുന്നു. പിടിക്ക് വേണ്ടി ആന്റോ ഏഴുതിയ റിപ്പോര്‍ട്ട് കോണ്‍ഗ്രസുകാര് എല്ലാവരും വായിക്കണം. കൊച്ചിയില് പോലും ആര് മത്സരിക്കണമെന്ന് കോണ്‍ഗ്രസ് തീരുമാനിക്കുമ്പോള് അത് ക്രിസ്ത്യാനിയായിരിക്കും. മട്ടാഞ്ചേരിയാവുമ്പോള് അവിടെ മുസ്ലീമാവും. മതത്തിന്റെ പേര് വെച്ച് ജില്ല വീതം വെക്കുന്നത് കോണ്‍ഗ്രസ് അവസാനിക്കേണ്ടതാണ്. ആന്റോ പറഞ്ഞതിനെ അഭിനന്ദിക്കുകയാണ് ചെയ്യുന്നത്.\nസേതുരാമയ്യരായി ക്രിസ്മസ് ആഘോഷിച്ച് മമ്മൂക്ക | Oneindia Malayalam\nആന്റോ പറയുന്നത് സുധാകരന് കേള്‍ക്കുമോ? ഒരിക്കലുമില്ല. അതാത് സ്ഥലത്ത് സജീവ പ്രവര്‍ത്തകനായ ഒരാളെ സ്ഥാനാര്‍ത്ഥിയാക്കാന് പറ്റുമോ കോണ്‍ഗ്രസിന്. ഒരിക്കലുമില്ല എന്ന് എനിക്ക് പറയാം. സീറ്റ് വീതം വെക്കുമ്പോള് വിമതരുണ്ടാവും. അവര്‍ക്ക് തോല്‍ക്കുന്ന ഒരു സീറ്റ് നല്‍കും. ഇതാണ് സ്ഥിരം നടക്കുന്നത്. ആന്റോക്ക് കോണ്‍ഗ്രസിനെ ഉപദേശിക്കാന് എല്ലാ അവകാശമുണ്ട്. സിനിമാക്കാര് രാഷ്ട്രീയം പരസ്യമായി പറയാന് ചങ്കൂറ്റം കാണിക്കാത്ത ഒരു നാട്ടിലാണ് കോണ്‍ഗ്രസുകാരനാണെന്ന് ആന്റോ പറയുന്നത്. ആന്റോ വിശ്വാസിയാണ്. പക്ഷേ സഭയുടെ നേരും നെറിയും കെട്ട ഒരു നിലപാടിനെതിരെ സംസാരിക്കുന്ന ഏത് താരമാണ് മലയാള സിനിമയിലുള്ളത്. ഇനിയെങ്കിലും പിടിയെ വെറുതെ വിടണമെന്നാണ് ആന്റോ പറഞ്ഞുവെക്കുന്നതെന്നും ശാന്തിവിള ദിനേശ് പറഞ്ഞു.\ndileep mammootty mohanlal suresh gopi director actor malayalam cinema ദിലീപ് മമ്മൂട്ടി മോഹന്‍ലാല് സുരേഷ് ഗോപി നടന് സംവിധായകന് മലയാളം സിനിമ\ndirector santhivila dinesh on mammootty and mohanlal's politics, his remarks on dileep goes viral\nStory first published: Saturday, January 1, 2022, 16:26 [IST]


ഭൂ പതിവ് ചട്ടം ഭേദഗതി: രാജമാണിക്യത്തെ തള്ളി റവന്യൂ മന്ത്രി; ഇടുക്കിയിലെ റിസോര്‍ട്ടുകള്‍ക്ക് ഇളവ് നല്‍കാനാവില്ല | Keralabhooshanam.com | Breaking News, Latest News, Kerala, India and World news\nഭൂ പതിവ് ചട്ടം ഭേദഗതി: രാജമാണിക്യത്തെ തള്ളി റവന്യൂ മന്ത്രി; ഇടുക്കിയിലെ റിസോര്‍ട്ടുകള്‍ക്ക് ഇളവ് നല്‍കാനാവില്ല\nBy web desk on 19/08/2017 Comments Off on ഭൂ പതിവ് ചട്ടം ഭേദഗതി: രാജമാണിക്യത്തെ തള്ളി റവന്യൂ മന്ത്രി; ഇടുക്കിയിലെ റിസോര്‍ട്ടുകള്‍ക്ക് ഇളവ് നല്‍കാനാവില്ല\nഒരു ഉദ്യാഗസ്ഥന് വിചാരിച്ചാല് ഭൂ പതിവ് ചട്ടങ്ങളില് ഭേദഗതി വരുത്താനാവില്ല. ഇടുക്കിയിലെ റിസോര്‍ട്ടുകള്‍ക്ക് എന്‍ഒസി നിര്‍ബന്ധമാക്കിയത് ഹൈക്കോടതിയാണ്. അതിനെ മറികടക്കാന് റവന്യു വകുപ്പിന് കഴിയില്ല. അതുകൊണ്ട് ഇടുക്കിയിലെ റിസോര്‍ട്ടുകള്‍ക്ക് ഇളവ് നല്‍കാനാവില്ലെന്നും മന്ത്രി പറഞ്ഞു.\nഭൂ പതിവ് ചട്ടം ഭേദഗതി: രാജമാണിക്യത്തെ തള്ളി റവന്യൂ മന്ത്രി; ഇടുക്കിയിലെ റിസോര്‍ട്ടുകള്‍ക്ക് ഇളവ് നല്‍കാനാവില്ല added by on 19/08/2017


ഇന്ത്യയ്ക്കു പിന്നാലെ യുഎസ് ഉൽപന്നങ്ങൾക്ക് തീരുവ ചുമത്തി യൂറോപ്യൻ യൂണിയൻ\n|23 Jun 2018 6:26 AM GMT\nഇന്ത്യ യുഎസിൽ നിന്നുള്ള 29 ഉൽപന്നങ്ങൾക്ക് ഇറക്കുമതിത്തീരുവ ഉയർത്തിയതിന് പിന്നാലെ, യൂറോപ്യൻ യൂണിയൻ യുഎസ് ഉൽപന്നങ്ങളായ മോട്ടോർസൈക്കിൾ, ജീൻസ്, വിസ്കി, പുകയില, ബോൺബോൺ തുടങ്ങിയവയ്ക് തീരുവ ചുമത്തി. അമേരിക്കയും ചൈനയും തമ്മിലുള്ള വ്യപാരയുദ്ധം മറ്റ് രാജ്യങ്ങളിലേക്കും വ്യാപിക്കുന്നത് കടുത്ത പ്രതിസന്ധി സൃഷ്ടിക്കുമെന്ന് വിദഗ്ധർ മുന്നറിയിപ്പ് നൽകിയിട്ടുള്ള സാഹചര്യത്തിലാണിത്.\nവ്യാഴാഴ്ച മുതൽ തീരുവ പ്രാബല്യത്തിൽ വന്നു. ഏകദേശം 3.2 ബില്യൺ ഡോളർ തുകയ്ക്കുള്ള ഉൽപന്നങ്ങൾക്കാണ് തീരുവ ചുമത്തിയത്. അതേസമയം, യൂറോപ്യൻ യൂണിയൻ ഇതിൽനിന്ന് പിന്മാറിയില്ലെങ്കിൽ അവിടെ നിന്നും ഇറക്കുമതി ചെയ്യുന്ന കാറുകൾക്ക് 20 ശതമാനം തീരുവ ചുമത്തുമെന്ന് യുഎസ് മുന്നറിയിപ്പ് നൽകി.\nവിവിധ രാജ്യങ്ങളിൽ നിന്ന് ഇറക്കുമതി ചെയ്യുന്ന സ്റ്റീൽ, അലുമിനിയം എന്നിവയ്ക്ക് തീരുവ ചുമത്താനുള്ള യുഎസ് തീരുമാനമാണ് പ്രശ്നങ്ങൾക്ക് തുടക്കം കുറിച്ചത്.\nഇന്ത്യയിൽ നിന്നുള്ള ഉൽപന്നങ്ങൾക്ക് അമേരിക്ക നികുതി കൂട്ടിയതിനു തിരിച്ചടിയായി 29 യുഎസ് ഉൽപന്നങ്ങൾക്ക് ഇന്ത്യ ഇറക്കുമതിത്തീരുവ ഉയർത്തിയിരുന്നു. ഓഗസ്റ്റ് നാലിനാണ് തീരുവ നിലവിൽ വരിക.\nയുഎസിൽ നിന്നെത്തുന്ന ആപ്പിൾ, തോടുള്ള ബദാം, വാൽനട്ടിന്, കടല, പയർ, ചില രാസവസ്തുക്കൾ, സ്റ്റീൽ ഉൽപന്നങ്ങൾ എന്നിവ പട്ടികയിൽ ഉൾപ്പെടും.


വിവാഹത്തില് നിന്നും വൈക്കം വിജയലക്ഷമി പിന്‍മാറി – malabarinews.com\nവിവാഹത്തില് നിന്നും വൈക്കം വിജയലക്ഷമി പിന്‍മാറി\nPosted on February 25, 2017 by newsmal\nകൊച്ചി: പ്രശസ്ത ഗായിക വൈക്കം വിജയലക്ഷമി നിശ്ചയിച്ചുറുപ്പിച്ച വിവാഹത്തില് നിന്നും പിന്‍മാറി. വിവാഹത്തിനു മുമ്പേ വരനും വീട്ടുകാരും മുന്നോട്ടുവെച്ച തീരുമാനങ്ങളാണ് വിവാഹത്തില് നിന്ന് പിന്‍മാറാന് പ്രേരിപ്പിച്ചതെന്ന് വിജയലക്ഷമി പറഞ്ഞു. വിളിച്ചു ചേര്‍ത്ത വാര്‍ത്താസമ്മേളനത്തിലാണ് അവര് ഇക്കാര്യം അറിയിച്ചത്.\nതൃശൂര് കുന്നത്തങ്ങാടി സ്വദേശി സന്തോഷുമായി മാര്‍ച്ച് 29 നായിരുന്നു വിജയലക്ഷ്മിയുടെ വിവാഹം നിശ്ചയിച്ചിരുന്നത്. ഹോട്ടല് മാനേജ്‌മെന്റ് കഴിഞ്ഞ് ബഹ്‌റിനില് ജോലി ചെയ്തുവരികയായിരന്നു സന്തോഷ്. കഴിഞ്ഞ ഡിസംബര് 14 നായിരുന്നു ഇവരുടെ വിവാഹ നിശ്ചയം.\nവിവാഹശേഷം സംഗീതപരിപാടികള് നടത്താന് സാധിക്കില്ലെന്നും ഏതെങ്കിലും സംഗീത സ്‌കൂളില് അധ്യാപികയായി ജോലി ചെയ്താല് മതിയെന്നും സന്തോഷ് പറഞ്ഞു. സന്തോഷിന്റെ പെരുമാറ്റത്തില് വന്ന ഈ മാറ്റമാണ് തന്നെ വിവാഹത്തില് നിന്നും പിന്‍മാറാന് പ്രേരിപ്പിച്ചതെന്ന് വിജയലക്ഷമി പറഞ്ഞു. ഇപ്പോള് സംഗീതമല്ലാതെ മറ്റൊന്നിനെ കുറിച്ചും ചിന്തിക്കുന്നില്ലെന്നും വിജയലക്ഷമി പറഞ്ഞു.\nvaikom, vijayalakshmi, wedding\nPrevious PostPrevious സ്ത്രീവിരുദ്ധ സിനിമകള് ചെയ്യില്ല;പൃഥ്വിരാജ്\nNext PostNext വിരഹം പെയ്യുന്ന സ്‌നേഹ കാലം


കാര്‍ഗില് - വഞ്ചന മറക്കാതിരിക്കാം.. - വിചാരം\nകാര്‍ഗില് – വഞ്ചന മറക്കാതിരിക്കാം..\nVicharam Org / July 26, 2014\nകാര്‍ഗില് വിജയദിനം – ജൂലൈ 26\n2000 ജനുവരി മാസം. തിരുവനന്തപുരത്ത് നിന്നും മുംബയിലെയ്ക്കുള്ള ട്രെയിന് യാത്രയില് ആയിരുന്നു ഞാന്. എന്റെ മുന്നിലെ ഇരിപ്പിടത്തില് ഒരു ചെറുപ്പക്കാരനും ഭാര്യയും പത്ത് വയസ്സില് താഴെയുള്ള രണ്ട് കുട്ടികളും. അയാള്‍ക്ക് നട്ടെല്ലിന് എന്തോ പ്രശ്നം ഉണ്ടെന്ന് തോന്നുന്നു. ശരീരത്തില് എന്തൊക്കെയോ വച്ച് കെട്ടിയിട്ടുണ്ട്. ഞാന് ഇരിക്കുന്ന ഭാഗത്ത് മൂന്ന് ചെറുപ്പക്കാര്. വശങ്ങളില് ഉള്ള സീറ്റുകളിലും ഇവരുടെ രണ്ട് സുഹൃത്തുക്കള്. ലാപ്ടോപ്പും മൊബൈലും വേഷവിധാനങ്ങളും ഒക്കെ കൊണ്ട് ഒരു അടിച്ചു പൊളിക്കൂട്ടം. അവരില് ചിലര് ഏതോ കമ്പനിയിലെ ഉന്നത പദവിയില്‍ഉള്ളവര് ആണ്. അവരുടെ കൂട്ടത്തില് ഉള്ള ഒരാള്‍ക്ക് മുംബയില് വച്ച് കല്യാണം. അതിന്റെ ആഘോഷം ആണ്.\nഅവരുടെ തമാശകളും പാട്ടും മറ്റ് ബഹളങ്ങളും ആയി ട്രെയിന് നീങ്ങിക്കൊണ്ടിരുന്നു. മുന്നില് ഇരിക്കുന്ന കുട്ടികള് എന്നെപ്പോലെ ഇതെല്ലാം കണ്ട് ആസ്വദിച്ച് ഇരിക്കുന്നുണ്ടായിരുന്നു. സുഖമില്ലത്തയാളും ഭാര്യയും ഏതാണ്ട് നിശബ്ദരായിരുന്നു. കോട്ടയം സ്റ്റേഷന് കഴിഞ്ഞപ്പോള് ആരവം ഏതാണ്ട് ഒന്നടങ്ങി. അതില് ഒരാള് മുന്നില് ഇരിക്കുന്ന\nസുഖമില്ലത്ത ചേട്ടനോട് വിശേഷങ്ങള് ചോദിച്ചു. ആള് പറഞ്ഞു തുടങ്ങി.\n“ഞാന് അജയന്. കാര്‍ഗില് യുദ്ധത്തില് പങ്കെടുത്ത് പരിക്കേറ്റതാണ്. ഒരു മലയുടെ മുകളില് നിന്ന് കാലു തെന്നി വീണ് നട്ടെല്ലിന് കാര്യമായ അപകടം പറ്റി. കൂട്ടത്തില് ഉള്ളവര് മുന്നിലേയ്ക്ക് പോകേണ്ടതായി വന്നപ്പോള്, ആറു മണിക്കൂറോളം അവിടെ തനിയെ കിടക്കേണ്ടി വന്നു. അത് കൂടുതല് പ്രശ്നമായി. ഇപ്പോള് കൊച്ചിയിലെ ഒരു ആശുപത്രിയില് ചികിത്സയ്ക് പോവുകയാണ്”\nഅവിടം ആകെ ശോകമൂകം ആയി. അതുവരെ ഞങ്ങളില് ഉണ്ടായിരുന്ന “അഹം”ഭാവം നിലംപൊത്തി.\nImage courtesy : bharathrakshak.com\n1999 മേയ് അഞ്ച്. അന്നത്തെ പ്രധാനമന്ത്രി അടല് ബിഹാരിവാജ്പേയിയുടെ സുരക്ഷാ ഉപദേഷ്ടാവ് ഒരു അടിയന്തിര രഹസ്യ സന്ദേശവുമായി പ്രധാനമന്ത്രിയുടെ അടുക്കല് എത്തി. കാശ്മീരിലെ കാര്‍ഗില് മലനിരകളില് അന്യദേശക്കാരെ പോലെ തോന്നിപ്പിക്കുന്നവര് വ്യാപകമായി നുഴഞ്ഞുകയറി 130ഓളം ഇന്ത്യന് കാവൽതുറകൾ പിടിച്ചെടുതിരിക്കുന്നു. പ്രസിഡന്റുമായി ചര്‍ച്ച ചെയ്തശേഷം, ശക്തമായ നിലപാടെടുക്കാന് സേനകളോട് പ്രധാനമന്ത്രി ആജ്ഞാപിച്ചു.\nകാശ്മീരിന്റെ പേരില് ഒളിയുദ്ധം നടത്തുന്ന പാകിസ്ഥാന്റെ മൂന്നാം പരിശ്രമം ആയ “കാര്‍ഗില് യുദ്ധം” അവിടെ നിന്ന് തുടങ്ങുന്നു…..\nഅതികഠിനമായ ശൈത്യം മൂലം ഇരു രാജ്യങ്ങളും കാശ്മീരിലെ തങ്ങളുടെ ഏറ്റവും മുന്നിലെ കാവൽതുറകൾ ശൈത്യകാലത്ത് ഉപേക്ഷിക്കുകയും പിന്നീട് വസന്തകാലത്തോടെ അവയിൽ തിരിച്ചെത്തുകയും പതിവായിരുന്നു. ശ്വാസകോശത്തിൽ നീർക്കെട്ടുണ്ടാവുന്നതും ഭക്ഷണസാധനങ്ങൾ എത്തിക്കാനുള്ള ബുദ്ധിമുട്ടും മറ്റും മൂലം അതിശൈത്യത്തിൽ അധിവാസം വളരെയധികം ദുഷ്കരമാകുന്നതാണ് ഇതിനു കാരണം.\nഎന്നാൽ 1999-ൽ പാകിസ്താൻ സൈന്യം നിശ്ചയിക്കപ്പെട്ട സമയത്തിനു വളരെ മുന്നേ തന്നെ ഈ താവളങ്ങളിൽ എത്തുകയും കാര്‍ഗിലിലെ 130-ഓളം ഇന്ത്യന് കാവൽത്തുറകൾ നിയന്ത്രണത്തില് ആക്കുകയും ചെയ്തു. സ്പെഷ്യൽ സെർവീസ് ഗ്രൂപ്പിന്റെ ട്രൂപ്പുകളും നോർത്തേൺ ലൈറ്റ് ഇൻഫൻ‌റ്റ്റിയുടെ ബറ്റാലിയനുകളും കാശ്മീരി ഒളിപ്പോരാളികളുടേയും അഫ്ഗാൻ കൂലിപ്പടയാളികളുടേയും പിന്തുണയോടെയും അവർ അവരുടേതായ യുദ്ധസജ്ജീകരണങ്ങൾ ചെയ്ത് താവളമാക്കി മാറ്റുകയും ചെയ്തു.\nഇന്ത്യൻ സൈന്യം ഈ നുഴഞ്ഞുകയറ്റം അറിഞ്ഞിരുന്നില്ല. നാട്ടുകാരനായ ഒരു ആട്ടിടയൻ നൽകിയ വിവരമനുസരിച്ച് റോന്തുചുറ്റാനിറങ്ങിയ ഒരു ഇന്ത്യൻ സംഘത്തിനു നേരേ ഒളിപ്പോർ ആക്രമണമുണ്ടായത് നുഴഞ്ഞുകയറ്റത്തെ കുറിച്ചുള്ള വിവരം വെളിവാക്കി. ആദ്യം പോയ പട്രോൾ സംഘത്തെ അവർ ഒന്നൊഴിയാതെ നശിച്ചിപ്പിച്ചു കളഞ്ഞിരുന്നു. രണ്ടാമത്തെ പട്രോൾ സംഘത്തിലെ ഓഫീസറുടെ മനോധൈര്യം മൂലമാണ് അവർക്ക് തിരിച്ചു വന്ന് കാര്യങ്ങൾ വ്യക്തമാക്കാനായത്.\nഇന്ത്യൻ ഭരണകൂടം 200,000 സേനാംഗങ്ങൾ ഉൾപ്പെട്ട “ഓപറേഷൻ വിജയ്” എന്ന പദ്ധതിയിലൂടെയാണ് പ്രതികരിച്ചത്. ഭൂപ്രകൃതിയുടെ പ്രത്യേകത നിമിത്തം ഡിവിഷനുകളോ കോറുകളോ ആയുള്ള ആക്രമണം സാധ്യമല്ലായിരുന്നു. മിക്ക ആക്രമണങ്ങളും റെജിമെന്റ് തലത്തിലോ ബറ്റാലിയൻ തലത്തിലോ ആയിരുന്നു കൈക്കൊണ്ടിരുന്നത്.\nകാര്‍ഗില് യുദ്ധം നാള് വഴികളിലൂടെ….\nമെയ്3– പാകിസ്താൻ നുഴഞ്ഞുകയറ്റം ആട്ടിടയന്മാർ അറിയിക്കുന്നു.\nമെയ്5– ഇന്ത്യൻ കരസേന നിരീക്ഷണ സംഘത്തെ അയയ്ക്കുന്നു; അഞ്ച് ഇന്ത്യൻ സൈനികർ നുഴഞ്ഞുകയറ്റക്കാരുടെ പിടിയിലകപ്പെടുകയും കൊല്ലപ്പെടുകയും ചെയ്യുന്നു.\nമെയ്9– പാകിസ്താൻ കരസേനയുടെ കനത്ത ഷെല്ലിങ്ങിൽ, കാർഗിലിലെ ആയുധശേഖരത്തിനു കേടുപാടുകളുണ്ടാകുന്നു\nമെയ് 10 – ദ്രാസ്, കക്സർ, മുഷ്കോ മേഖലകളിലും നുഴഞ്ഞുകയറ്റം കണ്ടെത്തപ്പെടുന്നു.\nമെയ് മദ്ധ്യം – ഇന്ത്യൻ കരസേന കൂടുതൽ സേനയെ കാശ്മീർ താ‌ഴ്‌വരയിൽ നിന്നും കാർഗിൽ മേഖലയിലേയ്ക്ക് മാറ്റുന്നു\nമെയ് 26 – നുഴഞ്ഞുകയറ്റക്കാർക്കെതിരേ ഇന്ത്യൻ വായൂസേന ആക്രമണം തുടങ്ങുന്നു.\nമെയ് 27 – ഇന്ത്യൻ വായുസേനയ്ക്ക് രണ്ട് പോർവിമാനങ്ങൾ നഷ്ടപ്പെടുന്നു. ഫ്ലൈറ്റ് ലെഫ്റ്റനന്റ് നചികേതയെ യുദ്ധതടവുകാരനായി പാകിസ്താൻ പിടിക്കുന്നു.\nമെയ് 28 – ഇന്ത്യൻ വായുസേനയുടെ മിഗ് 17 വെടിവെച്ചിടപ്പെടുന്നു, നാല് സൈനികർ കൊല്ലപ്പെടുന്നു.\nഅണുബോംബിന്റെ ഉപയോഗം സംബന്ധിച്ച ആദ്യ സൂചന മെയ് 31-നു പാകിസ്താനി വിദേശകാര്യ സെക്രട്ടറി ഷംഷാദ് അഹ്മദ് നല്‍കിയപ്പോള് ഇന്ത്യയും ആണവ പോർമുന ഘടിപ്പിച്ച അഞ്ച് ബാലിസ്റ്റിക് മിസൈലുകൾ തയ്യാറാക്കിയിരുന്നു.\nജൂൺ 1 – പാകിസ്താൻ ആക്രമണം ശക്തമാക്കുന്നു; ദേശീയപാത-1എ ബോംബിട്ടു തകർക്കപ്പെടുന്നു.\nജൂൺ5– ഇന്ത്യൻ കരസേന പാകിസ്താൻ സൈനികരിൽ നിന്നും പിടിച്ചെടുത്ത രേഖകൾ പാകിസ്താന്റെ പങ്കാളിത്തം വെളിപ്പെടുത്താൻ പുറത്തുവിടുന്നു.\nജൂൺ6– ഇന്ത്യൻ കരസേന കാർഗിലിലെ പ്രധാന പ്രത്യാക്രമണം തുടങ്ങുന്നു.\nജൂൺ9– ഇന്ത്യൻ കരസേന ബറ്റാലിക് സെക്ടറിലെ രണ്ട്, സുപ്രധാന സ്ഥാനങ്ങൾ തിരിച്ചുപിടിക്കുന്നു\nജൂൺ 11 – ചൈന സന്ദർശിക്കുകയായിരുന്ന പാകിസ്താനി കരസേന മേധാവി പർവേസ് മുഷാറഫ്, റാവൽപിണ്ടിയിലായിരുന്ന ചീഫ് ഓഫ് ജെനറൽ സ്റ്റാഫ് അസീസ് ഖാനുമായി നടത്തിയ സംഭാഷണം പാകിസ്താന്റെ പങ്കാളിത്തത്തിനു തെളിവായി ഇന്ത്യ പുറത്തുവിടുന്നു.\nജൂൺ 13 – ദ്രാസിലെ ടോടോലിങ് ഇന്ത്യ തിരിച്ചുപിടിക്കുന്നു.\nജൂൺ 15 – അമേരിക്കൻ പ്രസിഡന്റ് ബിൽ ക്ലിന്റൺ, കാർഗിലിൽ നിന്നും പുറത്തുപോവാൻ നവാസ് ഷെരീഫിനോട് ആവശ്യപ്പെടുന്നു.\nജൂലൈ2– ഇന്ത്യൻ കരസേന കാർഗിലിൽ ത്രിതല ആക്രമണം തുടങ്ങുന്നു.\nജൂലൈ4– 11 മണിക്കൂർ പോരാട്ടത്തിനു ശേഷം ഇന്ത്യൻ കരസേന ടൈഗർഹിൽ തിരിച്ചുപിടിക്കുന്നു.\nഇന്ത്യൻ പ്രത്യാക്രമണത്തിന്റെ ശക്തി കൂടിക്കൊണ്ടിരുന്നപ്പോൾ, പാകിസ്താൻ പ്രധാനമന്ത്രി നവാസ് ഷെരീഫ് അമേരിക്കൻ പ്രസിഡന്റ് ബിൽ ക്ലിന്റനെ കാണാൻ ചെല്ലുകയും പിന്തുണ തേടുകയും ചെയ്തു. എന്നാൽ ക്ലിന്റൻ രോഷപ്പെടുകയാണുണ്ടായത്.\nജൂലൈ5– ഇന്ത്യൻ കരസേന ദ്രാസിന്റെ നിയന്ത്രണം എടുക്കുന്നു. ക്ലിന്റണുമായി കണ്ട ഷെരീഫ് പാകിസ്താനി കരസേനയുടെ പിന്മാറ്റം അറിയിക്കുന്നു.\nജൂലൈ7– ബതാലിക്കിലെ ജുബാർ കുന്നുകൾ ഇന്ത്യ തിരിച്ചുപിടിക്കുന്നു.\nഇന്ത്യൻ നാവികസേന പാകിസ്താൻ തുറമുഖങ്ങളെ ഉപരോധിക്കാനും അങ്ങനെ പാകിസ്താന്റെ സംഭരണ വിതരണ ശൃംഖല തകർക്കാനും സജ്ജമായി. സമ്പൂർണ്ണയുദ്ധം പൊട്ടി പുറപ്പെട്ടാൽ പാകിസ്താനു ആറു ദിവസം പിടിച്ചു നിൽക്കാനുള്ള ഇന്ധനമേ ഉണ്ടായിരുന്നുള്ളെന്നു ഷെരീഫ് പിന്നീടു വെളിപ്പെടുത്തിയിട്ടുണ്ട്.\nജൂലൈ 11 – പാകിസ്താൻ പിന്മാറി തുടങ്ങുന്നു; ഇന്ത്യ ബതാലിക്കിലെ പ്രധാന കുന്നുകൾ കൈവശപ്പെടുത്തുന്നു.\nജൂലൈ 14 – ഇന്ത്യൻ പ്രധാനമന്ത്രി അടൽ ബിഹാരി വാജ്‌പേയി ഓപ്പറേഷൻ വിജയ് വിജയകരമെന്ന് പ്രഖ്യാപിക്കുന്നു. പാകിസ്താനുമായി ചർച്ചയ്ക്ക് നിബന്ധനകൾ വെയ്ക്കപ്പെടുന്നു\nജൂലൈ 26 – കാർഗിൽ പോരാട്ടം ഔദ്യോഗികമായി അവസാനിക്കുന്നു. ഇന്ത്യൻ കരസേന പാകിസ്താനി നുഴഞ്ഞുകയറ്റക്കാർക്ക് മേൽ സമ്പൂർണ്ണ വിജയം പ്രഖ്യാപിക്കുന്നു.\nയുദ്ധം നിര്‍ണ്ണായകമായ അവസ്ഥയില് അമേരിക്കന് പ്രസിടന്റ്റ് ബില് ക്ലിന്റന് ഭാരതപ്രധാനമന്ത്രിയെ ചര്‍ച്ചക്കായി ക്ഷണിച്ചു. താന് വളരെ തിരക്കില് ആയതിനാല് വരാന് സാധ്യമല്ല എന്ന് അറിയിച്ചിരുന്നു.\nയുദ്ധത്തിനു ശേഷം ഇന്ത്യൻ ഭരണകൂടം പാകിസ്താനുമായുള്ള എല്ലാ ബന്ധങ്ങളും വിച്ഛേദിച്ചു. ഇന്ത്യ പ്രതിരോധ ബജറ്റ് കുത്തനെ ഉയർത്തി. പ്രതിരോധ ഉപകരണങ്ങളും, വിദൂരനിയന്ത്രിത വ്യോമ വാഹനങ്ങളും, ലേസർ നിയന്ത്രിത ബോംബുകളും, ഉപഗ്രഹ ചിത്രങ്ങളും നൽകുന്നവർ എന്ന നിലയിൽ ഇസ്രായേലും ഇന്ത്യയും തമ്മിലുള്ള ബന്ധവും ശക്തിപ്പെട്ടു.\nയുദ്ധാനന്തരം ഇന്ത്യൻ ഓഹരി വിപണി 1,500 പോയിന്റുകൾ ആണ് കയറിയത്. അടുത്ത ദേശീയ ബജറ്റിൽ ഇന്ത്യ സൈനികാവശ്യങ്ങൾക്കായി തുകയിൽ വൻ ഉയർച്ച വരുത്തി. യുദ്ധത്തിന്റെ ഒടുക്കം മുതൽ ഫെബ്രുവരി 2000 വരെ ഇന്ത്യൻ സമ്പദ്‌വ്യവസ്ഥ കുതിച്ചുയരുകയായിരുന്നു. അതേസമയം അന്താരാഷ്ട്ര സമൂഹത്തിൽ ഒറ്റപ്പെട്ട പാകിസ്താൻ സമ്പദ് വ്യവസ്ഥ പാടേ തകർന്നു.\nചരിത്രത്തില് ഒരിക്കലും ഭാരതം ഒരു രാജ്യത്തിനോടും യുദ്ധം തുടങ്ങി വച്ചിട്ടില്ല. ലക്ഷോപലക്ഷം പുണ്യാത്മാക്കളുടെ ജന്മഭൂമിയും കര്‍മ്മഭൂമിയും ആയ ഭാരതം കുതന്ത്രങ്ങളിലൂടെ ആധിപത്യം സ്ഥാപിക്കാൻ ശ്രമിച്ച പാകിസ്താന് നിയന്ത്രണ രേഖ ഭേദിക്കാതെ നടത്തിയ ധര്‍മ്മയുദ്ധത്തിലൂടെ നല്‍കിയ മൂന്നാമത്തെ തിരിച്ചടി ആയിരുന്നു കാർഗിലില്.\nജാതി-മത-വര്‍ഗ്ഗ-വര്‍ണ്ണ വ്യെത്യാസമെന്യേ ലോകമെമ്പാടും ഉള്ള ഭാരതജനത നമ്മുടെ സൈന്യത്തിനും അടല്‍ബിഹാരി വാജ്പേയിയുടെ ന്യൂനപക്ഷ സര്‍ക്കാരിനും നല്‍കിയ പിന്തുണ ചരിത്രത്തിന്റെ താളുകളില് തങ്കലിപികളില് അങ്ങനെ തുന്നിച്ചേര്‍ക്കപ്പെട്ടു….\nആ ധീര സൈനികനുമായി ട്രെയിനില് ഉണ്ടായിരുന്ന നിമിഷങ്ങള് ഞങ്ങളില് അറിയപ്പെടാത്ത ആയിരക്കണക്കിന് ധീരദേശാഭിമാനികളുടെ ത്യാഗത്തിന്റെയും ബലിദാനതിന്റെയും ഓര്‍മ്മകള് നെഞ്ചേറ്റി കൂടെ മനസ്സില് ഒരു വിങ്ങലും….\nImage courtesy: facebook.com/kargilvijaydiwas\nപട്ടാളക്കാരന് യുദ്ധം ചെയ്യുന്നത് മുന്നിലുള്ളവരോടുള്ള വെറുപ്പുകൊണ്ടല്ല, പിന്നിലുള്ളവരോടുള്ള സ്നേഹം കൊണ്ടാണ്….\nഒരേ സമയം രാജ്യസ്നേഹികള്‍ക്ക് പടച്ചട്ടയായും ശത്രുവിനു മൂര്‍ച്ചയേറിയ വാളായും നിലകൊള്ളുന്ന നമ്മുടെ വീരസൈനികര്‍ക്ക് ‘വിചാര’ത്തിന്റെ അഭിവാദ്യങ്ങള്….\nകാര്‍ഗിലില് വീരമൃത്യു വരിച്ച പ്രിയ സോദരര്‍ക്ക് പ്രണാമങ്ങള്.. നിങ്ങള് ജീവനും ചോരയും നല്കിയത് ഞങ്ങള്‍ക്ക് വേണ്ടിയായിരുന്നു. അതൊരിക്കലും അണയാത്ത തീനാളമായ് ഞങ്ങള് നെഞ്ചില് കൊണ്ടുനടക്കും, തലമുറകളിലേക്ക് കൈമാറും. നിങ്ങളുടെ ത്യാഗം പാഴാവില്ല, ഭാരതാംബയെ ജീവന് നല്‍കിയും ഞങ്ങള് സംരക്ഷിക്കും…… വന്ദേമാതരം…\nJuly 26, 2014 in വിദേശകാര്യം, സാമൂഹികം. Tags: featured, കാര്‍ഗില്, പട്ടാളം, പാക്കിസ്ഥാന്, വിജയ്ദിവസ്\n← അരുന്ധതിക്ക്.. സ്നേഹത്തോടെ…!!!\nകേരളം എന്ന ‘മദ്യ പ്രദേശ് ‘ →


"ഇത് രുദ്രന്റെ ലോകം, ഇവള് എന്റെതാണ് എന്റെത് മാത്രം" ദുല്‍ഖറിന്റെ 'സോലോ' ടീസര് കാണാം | Reporter Live\n“ഇത് രുദ്രന്റെ ലോകം, ഇവള് എന്റെതാണ് എന്റെത് മാത്രം” ദുല്‍ഖറിന്റെ ‘സോലോ’ ടീസര് കാണാം\nBy Web Desk\tAugust 13, 2017 3:22 pm A+ A-\nദുല്‍ഖര് സല്‍മാന് നായകനാകുന്ന സോളോയുടെ ടീസര് പുറത്തിറങ്ങി. ബിജോയ് നമ്പ്യാര് സംവിധാനം ചെയ്യുന്ന ചിത്രം തമിഴിലും മലയാളത്തിലുമായാണ് പുറത്തിറങ്ങുന്നത്. ഒന്നര മിനിറ്റ് ദൈര്‍ഘ്യമുള്ള ടീസറാണ് പുറത്തിറങ്ങിയിരിക്കുന്നത്. ദുല്‍ഖര് അഞ്ച് വ്യത്യസ്ത ഗെറ്റപ്പുകളിലെത്തി ആരാധകരെ ഞെട്ടിക്കാനൊരുങ്ങുന്ന സിനിമയാണ് സോലോ. അഞ്ച് ചിത്രങ്ങള്, അഞ്ച് നായികമാര്. അഞ്ച് ഹ്രസ്വ ചിത്രങ്ങള് കോര്‍ത്തിണക്കിയ ആന്തോളജിയാണ് സോലോ. ഇതില് സോലോ വേള്‍ഡ് ഓഫ് രുദ്ര എന്ന കഥയുടെ ടീസറാണ് ഇപ്പോള് പുറത്തിറങ്ങിയിരിക്കുന്നത്. ദുല്‍ഖര് തന്റെ ഔദ്യോഗിക ഫേസ്ബുക്ക് പേജിലൂടെയാണ് ടീസര് പുറത്ത് വിട്ടത്.\nതമിഴിലെ സൂപ്പര്‍ഹിറ്റ് സംവിധായകനായ ബിജോയ് നമ്പ്യാര് ആദ്യമായാണ് മലയാളത്തില് ഒരു ചിത്രമൊരുക്കുന്നത്. ആദ്യം മലയാളത്തില് മാത്രം നിര്‍മിക്കാന് പദ്ധതിയിട്ട ചിത്രം പിന്നീട് തമിഴില് കൂടി ചിത്രീകരിക്കാന് തീരുമാനിക്കുകയായിരുന്നു. കഴിഞ്ഞ വര്‍ഷം നവംബറിലാണ് ചി\nത്രീകരണം ആരംഭിച്ചത്. ആരതി വെങ്കടേഷ്, നേഹ ശര്‍മ, ധന്‍സിക, ശ്രുതി ഹരിഹരന്, ആന് അഗസ്റ്റിന്, ദീപ്തി സതി, സുഹാസിനി, മനോജ് കെ. ജയന്, പാര്‍ത്ഥിപന് തുടങ്ങിയവരും ചിത്രത്തില് അഭിനയിക്കുന്നു. ബോളിവുഡ് താരം ഡിനോ മോറിയ, നാസര്, ദീപ്തി സതി തുടങ്ങിയവരെ തമിഴ് ടീസറില് കാണാം.\nചിത്രത്തിന്റെ തമിഴ് ടീസര്\nAug 13, 2017 3:22 pm\n‘മനസ്സറിയാത്ത കാര്യം കേള്‍ക്കുമ്പോള് കണ്ണീന്ന് അറിയാണ്ട് വെള്ളം വരും..’ വികാരനിര്‍ഭരമായ ഡയലോഗുമായി മമ്മൂട്ടി-ശ്യാംധര്…\nറെക്കോര്‍ഡുകളും പ്രത്യേകതകളും തുടര്‍ക്കഥയാക്കി വില്ലന്; ഹിന്ദി ഡബ്ബിംഗ് അവകാശം വിറ്റത് റെക്കോര്‍ഡ് തുകയ്ക്ക്\n‘സിമ്രാന്റെ’ ടീസര് വൈറല്; ഒറ്റമിനിറ്റുകൊണ്ട് കൗതുകം നിറച്ച് കങ്കണ\nഒന്നര മിനിട്ട് മാത്രമുള്ള ട്രെയിലറില്7ഗെറ്റപ്പില് ആസിഫലി; അഡ്വെഞ്ചേഴ്‌സ് ഓഫ് ഓമനക്കുട്ടന്…


സര്‍ക്കാര് പരാജയപ്പെട്ടതോടെ പരിഹാരം കാണേണ്ടത് സഭയുടെ ഉത്തരവാദിത്വമാണെന്ന് ലേബര് നേതാവ് ജെറമി കോര്‍ബിന്\nബ്രക്‌സിറ്റിന്റെ നിയന്ത്രണം പ്രധാനമന്ത്രി തെരേസ മേയുടെ പക്കല് നിന്നും പിടിച്ചെടുത്ത് എംപിമാര്. യുകെ യൂറോപ്യന് യൂണിയന് ഉപേക്ഷിച്ച് ഇറങ്ങുകയാണെങ്കില് അത് എങ്ങിനെയാകണമെന്നത് സംബന്ധിച്ച നിരവധി വിഷയങ്ങളിലുള്ള വോട്ടെടുപ്പിലാണ് കാര്യങ്ങള് മേയുടെ കൈവിട്ട് പോയത്. ടോറി മുന് മന്ത്രി സര് ഒലിവര് ലെറ്റ്‌വിന് മുന്നോട്ടുവെച്ച ബിസിനസ്സ് ഭേദഗതി 27 വോട്ടുകളുടെ ഭൂരിപക്ഷത്തില് 329 വോട്ടുകള് നേടിയാണ് കോമണ്‍സ് പാസാക്കിയത്. സര്‍ക്കാരില് നിന്നും ബിസിനസ്സിന്റെ നിയന്ത്രണമാണ് ഇതോടെ നഷ്ടമായത്.\nഏത് തരത്തിലുള്ള ബ്രക്‌സിറ്റ് വേണമെന്ന് തീരുമാനിക്കാന് ഇതോടെ എംപിമാര്‍ക്ക് മുന്നില് അവസരമൊരുങ്ങി. മൃദു ബ്രക്‌സിറ്റ് പദ്ധതികള് സ്വീകരിക്കുന്നത് മുതല് യൂറോപ്യന് യൂണിയനില് തുടരാമെന്ന് വരെ ഇവര്‍ക്ക് തീരുമാനിക്കാന് സാധിക്കുമെന്നതാണ് വസ്തുത. പ്രധാനമന്ത്രിയെ അവഗണിച്ച് മറുപക്ഷത്തോടൊപ്പം ചേര്‍ന്ന 29 ടോറി എംപിമാരില് മൂന്ന് മന്ത്രിമാരും ഉള്‍പ്പെടും. വോട്ടെടുപ്പിന് തൊട്ടുമുന്‍പ് മൂന്ന് മന്ത്രിമാരാണ് രാജിവെച്ചത്. എനര്‍ജി മിനിസ്റ്റര് റിച്ചാര്‍ഡ് ഹാറിംഗ്ടണ് സര്‍ക്കാര് ജനങ്ങളുടെ ജീവിതം വെച്ച് കളിക്കുകയാണെന്ന് ആരോപിച്ചാണ് രാജിവെച്ചത്. ഇതിന് പിന്നാലെ ഫോറിന് ഓഫീസ് മന്ത്രി അലിസ്റ്റര് ബര്‍ട്ടും, ഹെല്‍ത്ത് മിനിസ്റ്റര് സ്റ്റീവ് ബ്രൈനും രാജിവെച്ചു.\nഇയുവില് നിന്നും കരാറില്ലാതെ പുറത്തുവരുന്ന സാഹചര്യത്തില് കോമണ്‍സില് വോട്ടെടുപ്പ് നടത്തണമെന്ന ബാക്ക്‌ബെഞ്ച് ഭേദഗതി ഭാഗ്യം കൊണ്ടാണ് പാസാകാതെ പോയത്. കേവലം മൂന്ന് വോട്ടുകളുടെ ഭൂരിപക്ഷത്തില് 311-നെതിരെ 314 വോട്ടുകള്‍ക്കാണ് നീക്കം തള്ളിയത്. മൂന്ന് മന്ത്രിമാരുടെ രാജിക്കൊപ്പം വോട്ടെടുപ്പില് തോല്‍ക്കുകയും ചെയ്തതോടെ മേയ് സര്‍ക്കാരിന്റെ പെട്ടിയില് അവസാന ആണിയും അടിച്ചെന്നാണ് വിമതരുടെ നിലപാട്. പ്രധാനമന്ത്രിക്ക് നടപടിക്രമങ്ങളില് സകല നിയന്ത്രണവും നഷ്ടമായിക്കഴിഞ്ഞു. ദേശീയ അടിയന്തരാവസ്ഥയിലേക്ക് കാര്യങ്ങള് നീങ്ങിയതോടെ ബ്രക്‌സിറ്റില് അന്തിമ തീരുമാനം തിടുക്കത്തില് കൈക്കൊള്ളേണ്ടെന്നാണ് യൂറോപ്പ് അനുകൂല വിഭാഗത്തിന്റെ നിര്‍ദ്ദേശം.\nസര്‍ക്കാര് പരാജയപ്പെട്ടതോടെ പരിഹാരം കാണേണ്ടത് സഭയുടെ ഉത്തരവാദിത്വമാണെന്ന് ലേബര് നേതാവ് ജെറമി കോര്‍ബിന് പ്രതികരിച്ചു. ഇനി തെരേസ മേയ് രാജിവെയ്ക്കുന്നതാണ് ഉത്തമമെന്നാണ് ടോറി എംപിമാരുടെ നിലപാട്. സ്വന്തം പാര്‍ട്ടിക്കാരുടെ പിന്തുണ നഷ്ടമായതോടെ തന്റെ കരാര് വോട്ടിനിട്ട് സ്വയം നാറാന് പ്രധാനമന്ത്രി തയ്യാറാകില്ല.


പ്രവാസം എനിക്ക് ചില സന്തോഷങ്ങൾ നഷ്ട്ടപ്പെടുത്തി. എന്നാലും എന്നെ ആശ്രയിച്ചവർക്കു സന്തോഷം നൽകിയിട്ടുണ്ട്. എനിക്ക് അത് മതി… | ViralKerala.in\nHome Latest പ്രവാസം എനിക്ക് ചില സന്തോഷങ്ങൾ നഷ്ട്ടപ്പെടുത്തി. എന്നാലും എന്നെ ആശ്രയിച്ചവർക്കു സന്തോഷം നൽകിയിട്ടുണ്ട്. എനിക്ക് അത്...\nപ്രവാസം എനിക്ക് ചില സന്തോഷങ്ങൾ നഷ്ട്ടപ്പെടുത്തി. എന്നാലും എന്നെ ആശ്രയിച്ചവർക്കു സന്തോഷം നൽകിയിട്ടുണ്ട്. എനിക്ക് അത് മതി…\nരചന ; ഗീതു\nഎന്റെ കുഞ്ഞിപ്പെങ്ങൾ എന്തിനും ഏതിനും ഞാൻ വഴക്കടിക്കാറുള്ള എന്റെ കാന്താരിയുടെ.\nഇന്നലെ വൈന്നേരം അവളെ ഫോണിൽ വിളിച്ച് സംസാരിച്ചപ്പോൾ ഏങ്ങലടിച്ചു കരഞ്ഞ ആ സ്വരം ഇപ്പോഴും എന്റെ കാതിൽ അലയടിക്കുന്നുണ്ട്, വിങ്ങിപ്പൊട്ടുന്ന എന്റെ ഹൃദയവും ഓരിയിട്ട് നിലവിളിക്കുമ്പോഴും ഈ ഏട്ടന്റെ മനസ്സ് എപ്പോഴും എന്റെ കുട്ടീടെ കൂടെ ഉണ്ടെന്നു പറയുമ്പോഴും ഒരിറ്റു ചുടുനീര് എന്റെ കവിളിൽ നിന്നുമാ മണലാരണ്യത്തിൽ പതിഞ്ഞ്\nഎന്തിനും ഏതിനും അവൾക്കു ഈ ഏട്ടൻ കൂട്ടിനു വേണമായിരുന്നു. അങ്ങനെയുള്ള എന്റെ കാന്താരിയുടെ കല്യാണമാണ് ഞാൻ ഇല്ലാതെ നടന്നത്. ഓർത്തപ്പോൾ നെഞ്ചിൽ ഒരു പിടച്ചിൽ അനുഭവപ്പെട്ടു.\nഅടക്കി വച്ചിട്ടും പുറത്തേക്കു അണപൊട്ടി ഒഴുകിയ കണ്ണുനീർ കണ്ടിട്ട് കൂടെയുള്ള മൂസക്ക പറഞ്ഞു\n“നീ കരയാതെടാ, നമ്മൾ പ്രവാസികൾക്ക് ചില സന്തോഷങ്ങളൊക്കെ അന്യമാണ്..നമ്മൾ തളർന്നു പോയാൽ നമ്മളെ പ്രതീക്ഷിച്ചു നാട്ടിൽ ഇരിക്കുന്നവരും തളരും. ന്റെ മോൻ കരയാതെ പെങ്ങള് കുട്ടീടെ നന്മയ്ക്കു അല്ലാഹുവിനോട് പ്രാർത്ഥിക്കു. ”\nമൂസക്കയുടെ വാക്കുകൾ എനിക്ക് എന്തോ ഒരു ആശ്വാസം തരുന്നതായിരിന്നു. കണ്ണുകൾ തുടച്ചു പതുക്കെ കട്ടിലിലേക്ക് കിടന്നു.\nഓർമകളിൽ നാടും വീടും അമ്മയും ന്റെ കാന്താരിയുംഓടി എത്തി.\nഒരു ദിവസം സ്കൂൾ വിട്ടു വന്നപ്പോൾ പതിവിനു വിപരീതമായി ചായ ഇടുന്ന അച്ഛയെ ആണ് കണ്ടത്. അമ്മ എവിടെന്നുളള എന്റെ ചോദ്യം കേട്ടാണ് അച്ഛ തിരിഞ്ഞു നോക്കിയത്.\nഎനിക്കുള്ള ചായ ടേബിൾന്റെ മുകളിൽ വച്ചിട്ടു അച്ഛ പറഞ്ഞു “അമ്മ അകത്തു മുറിയിൽ കിടക്കുവാണ്. മോനോട് അച്ഛ ഒരു കാര്യം പറയട്ടെ..”\nവളരെ ആകാംഷയോടെ ഞാൻ അച്ഛേടെ മുഖത്തു നോക്കി ചോദിച്ചു, “ന്താ അച്ഛേ പറയാനുള്ളത് ??”\nഅച്ഛ ഒരു ചെറിയ പുഞ്ചിരി മുഖത്തു വരുത്തികൊണ്ട് പറഞ്ഞു മോനു ഒരു കുഞ്ഞ് അനുജനോ അനുജത്തിയോ വരാൻ പോകുന്നു എന്ന്.\nഒരുപാടു സന്തോഷമാണ് എനിക്ക് അപ്പോൾ തോന്നിയത്. കാരണം ഞാനും ആഗ്രഹിച്ചിരുന്നു കൂടെ കളിക്കാനും തല്ലു കൂടാനും സ്നേഹിക്കാനും ഒരു അനുജനെയോ അനുജത്തിയെയോ.\nഞാൻ ഓടി അമ്മയുടെ അടുത്ത് ചെന്നു. അമ്മ കട്ടിലിൽ കിടക്കുകയായിരുന്നു. അമ്മേ വിളിച്ചുണർത്തി കവിളിൽ ഒരു ഉമ്മയും കൊടുത്തു പുറത്തേക്കോടി. കൂട്ടുകാരോട് ന്റെ സന്തോഷം പങ്കു വയ്ക്കാൻ.\nപിന്നീടുള്ള ഒൻപതു മാസവും അമ്മയുടെ കാര്യത്തിൽ ഏറ്റവും ശ്രദ്ധ എനിക്കായിരുന്നു.\nഅവൾ ജനിച്ച ദിവസം ഞാൻ ഒരിക്കലും മറക്കില്ല. ഒരു വെള്ളതുണിയിൽ അവളെ പൊതിഞ്ഞു അച്ഛേ ഏൽപ്പിച്ചിട്ടു നേഴ്സ് പറഞ്ഞു മോൾ ആണ്. അച്ഛ അവളെ എന്റെ നേർക്കു നീട്ടി പറഞ്ഞു നിന്റെ അനിയത്തികുട്ടി.\n“ഞാൻ അച്ഛയോടും പറഞ്ഞു നമ്മുടെ കിങ്ങിണി.”\nഅവളുടെ ഓരോ വളർച്ചയും ഞാൻ ആഘോഷമാക്കുകയായിരുന്നു. സൈക്കിളിന്റെ മുൻപിൽ അവളെയും വച്ചു സ്കൂളിൽ കൊണ്ടാക്കാനും, എല്ലാം ഞായറാഴ്ചയും നൃത്തം പഠിപ്പിക്കാൻ കൊണ്ട് പോകാനും ഞാൻ മതിയായിരുന്നു അവൾക്കു.\nഎന്നോട് തല്ലു കൂടി എന്റെ കയ്യിലും കവിളിലും ഒക്കെ കടിച്ചിട്ടു എന്നെക്കാളും ഉച്ചത്തിൽ നിലവിളിച്ചു അച്ഛേടേം അമ്മേടേം തല്ലു കൂടെ എനിക്ക് വാങ്ങി തന്നിട്ടേ എന്റെ കാന്താരിക്കു സമാധാനമാകൂ.\nഅവൾ പ്ലസ് ടുവിൽ പഠിക്കുന്ന സമയം, ഞാൻ വീടുമായി ഒരു ഉത്തരവാദിത്തവും ഇല്ലാതെ കൂട്ടുകാരുമായി കറങ്ങി നടക്കുന്ന സമയം, ഒരു ഇടിത്തി പോലെ ആ വാർത്ത ഞങ്ങളെ തേടിയെത്തിയത്. അച്ഛ ഞങ്ങളെ വിട്ടു പോയിരിക്കുന്നു.\nജീവിതം ഒരു ചോദ്യചിഹ്നം പോലെ മുന്നിൽ നിക്കുന്നു. ഞാൻ ആദ്യമായി ജോലിയെ കുറിച്ച് ചിന്തിച്ചു തുടങ്ങി. അമ്മയേം അനിയത്തിയേം നോക്കണം. ഇത്ര നാളും അവർക്കു ഒരു കുറവും ഉണ്ടായിട്ടില്ല. ഇനിയും അങ്ങനെ തന്നെ വേണം.\nഞാൻ നാട്ടിൽ തന്നെ കുഞ്ഞ് കുഞ്ഞ് പണിക്കു ഒക്കെ പോയി തുടങ്ങി. അകന്നു പോയി എന്ന് തോന്നിയ സന്തോഷമൊക്കെ തിരിച്ചു വന്നു തുടങ്ങി. ആകെ ഉള്ള ഒരു സങ്കടം അച്ഛ ഞങ്ങളുടെ കൂടെ ഇല്ല എന്നതായിരുന്നു.\nഒരു ദിവസം കരഞ്ഞു കൊണ്ടാണ് കിങ്ങിണി സ്കൂളിൽ നിന്നും വന്നത്. അമ്മ എത്ര ചോദിച്ചിട്ടും അവൾ ഒന്നും പറഞ്ഞില്ല. അമ്മ ഉടനെ എന്നെ ഫോൺ ചെയ്തു വിവരം പറഞ്ഞു. ഞാൻ പെട്ടന്ന് വീട്ടിൽ എത്തി. അവളോട് കാര്യം തിരക്കി.ആദ്യമൊക്കെ പറയാതെ കരഞ്ഞോണ്ട് തന്നിരുന്നു. ഞാൻ പിന്നെയും ദേഷ്യത്തോടെ ചോദിച്ചപ്പോൾ അവൾ പറഞ്ഞു.\nഞങ്ങളുടെ നാട്ടിലെ ഒരു പ്രമാണിയുടെ മകൻ വഴിയിൽ വച്ചു അവളുടെ കയ്യിൽ പിടിച്ചതും അനാവശ്യങ്ങൾ പറഞ്ഞതുമൊക്കെ.\nഅവളെ ആശ്വസിപ്പിച്ചു വീട്ടിൽ നിന്നും ഇറങ്ങി നേരെ പോയത് അവനെ കാണാൻ ആരുന്നു. അവനെ കാണേണ്ട പോലെ കണ്ടു തിരിച്ചു വീട്ടിൽ എത്തിയപ്പോഴേക്കും എന്റെ കാന്താരി ഹാപ്പി.\nപക്ഷെ അത് നാട്ടിൽ കൊറച്ചു പ്രശ്നങ്ങൾ സൃഷ്ടിച്ചു. എനിക്ക് നാട്ടിൽ നിൽക്കാൻ പറ്റാത്ത അവസ്ഥ ആയി. അങ്ങനെയാണ് ഒരു ബന്ധു വഴി ഈ മണൽകാട്ടിൽ വന്നത്.\nഇവിടെ വന്നതിനു ശേഷം ജീവിക്കാൻ ഉള്ള വാശിയും കൂടി. പിന്നെയുള്ള ഒരേ ഒരു ലക്ഷ്യം എന്റെ കാന്താരിയെ നല്ലൊരു കയ്യിൽ ഏൽപ്പിക്കണം എന്നതായിരുന്നു.\nഅവളുടെ കല്യാണത്തിന് നനഞ്ഞോട്ടിയ ഒരു ഷർട്ടും ഇട്ടു അവളെയും അവളുടെ ചെക്കനെയും ചേർത്തു നിർത്തി ഒരു ഫോട്ടോ എടുക്കണം.\nഅങ്ങനെയുള്ള കുഞ്ഞു സ്വപ്നങ്ങളുമായി ഞാൻ ഇവിടെ ജീവിക്കാൻ തുടങ്ങീട്ട് ഇപ്പോൾ അഞ്ചു കൊല്ലം കഴിഞ്ഞിരിക്കുന്നു. ഇതിനിടയിൽ ഒറ്റ വട്ടമേ നാട്ടിൽ പോയിട്ടുള്ളൂ.\nഎങ്കിലും അമ്മയുടെയും എന്റെ കാന്താരി പെങ്ങളുടെയും എല്ലാം സന്തോഷങ്ങളും അറിഞ്ഞു അതിൽ എന്റെ സന്തോഷം കണ്ടെത്തി ഞാൻ ജീവിക്കുകയായിരുന്നു.\nജീവിതത്തിൽ ഏറ്റവും കൂടുതൽ കണ്ട സ്വപ്നം ഞാൻ അച്ഛയുടെ സ്ഥാനത്തു നിന്ന് എന്റെ പെങ്ങളുടെ കൈ പിടിച്ചു ഒരുത്തനെ ഏൽപ്പിക്കുന്നതായിരുന്നു.\nആ സ്വപ്നത്തിനും ഇന്നലെ തിരശീല വീണു. ഞാൻ ഇല്ലാതെ എന്റെ കാന്താരിയുടെ കല്യാണം കഴിഞ്ഞു.\nഞാൻ പതുക്കെ കട്ടിലിൽ നിന്നും എണീറ്റിരുന്നു. കണ്ണിൽ നിന്നും ഉള്ള പ്രവാഹം ഇത് വരെ നിലച്ചിട്ടില്ല.\nമൂസക്കയുടെ വാക്കുകൾ ഞാൻ ഓർത്തു. ഇക്ക പറഞ്ഞത് ശെരിയാ. ഞങ്ങൾ പ്രവാസികൾക്ക് ചില സന്തോഷങ്ങൾ ഒന്നും വിധിച്ചിട്ടില്ല.\nനാട്ടിലുള്ളവരുടെ സന്തോഷത്തിൽ അവർ പോലും അറിയാതെ പങ്കാളികൾ അവനാണ് ഞങ്ങളുടെ വിധി. അത് മതി എന്നാവും ദൈവനിച്ഛയം.\nഞാൻ ഇല്ലായിരുന്നു എന്നെ ഉള്ളു എന്റെ പ്രാർത്ഥന എപ്പോഴും അവളുടെ കൂടെ തന്നെ ഉണ്ടായിരുന്നു. ഇനിയും ഉണ്ടാകും. അവൾ എനിക്ക് കൂടപിറപ്പ് മാത്രമല്ല മകൾ കൂടെ ആണ്.\nപ്രവാസം എനിക്ക് ചില സന്തോഷങ്ങൾ നഷ്ട്ടപ്പെടുത്തി. എന്നാലും എന്നെ ആശ്രയിച്ചവർക്കു സന്തോഷം നൽകിയിട്ടുണ്ട്. എനിക്ക് അത് മതി.\nകഴിഞ്ഞയാഴ്ച ഞങ്ങടെ സൂപ്പർവൈസർ സാർ എന്നെ നേരെ വിളിപ്പിച്ചു പറഞ്ഞ കാര്യം ഇപ്പോഴും എന്റെ ഓർമ്മയിൽ മിന്നി മറിഞ്ഞു കിടപ്പുണ്ട്, പെങ്ങളുടെ കല്യാണത്തിന് വേണേൽ ലീവ് തരാമെന്നയാൾ പറഞ്ഞപ്പോഴും ഉള്ളിൽ ഒരുപാട് സന്തോഷം ഉണ്ടായിരുന്നു, പക്ഷെ ഒപ്പം ഒരു കണ്ടീഷൻ കൂടെ വെച്ചു അയാൾ ഇപ്രാവശ്യം പോകുമ്പോൾ എല്ലാം അവസാനിപ്പിച്ചു ആയിരിക്കണം പോകേണ്ടത് എന്ന് ,\nപലകുറി ആവർത്തിച്ചു ആലോചിച്ചു ഞാൻ, ഒരു ഇവിടം വിട്ടു പോകണമെന്ന് തീരുമാനവും എടുത്തതായിരുന്നു,\nപക്ഷെ എത്ര തവണ ആലോചിച്ചിട്ടും എന്റെ മനസ്സ് എന്നെ പിറകിലോട്ട് വലിക്കുകയായിരുന്നു, ഇന്നെന്റെ പെങ്ങളുടെ വിവാഹം നടന്നെങ്കിൽ എന്റെ വീടിന്റെ പണിയെല്ലാം തീർന്നെങ്കിൽ അന്തസ്സായി എന്റെ വീട്ടുകാർ സമാധാനത്തോടു കൂടിയും സ്നേഹത്തോടുകൂടിയും ജീവിക്കുന്നുണ്ടെങ്കിൽ അതിന്റെ ഒരേയൊരു കാരണം ഇന്നീ മണലാരണ്യത്തിൽ ഞാനൊഴുക്കിയ വിയർപ്പാണ്, എന്റെ ഭാവി ജീവിതവും ഇനി മുതൽ ഈ മണ്ണിനെ ആശ്രയിച്ചു തന്നെയായിരിക്കും\nആ ഒരു ഉറപ്പിന്റെ ബലത്തിൽ ഉള്ളിൽ ഞാനാ വേദനയെ മനപ്പൂർവ്വം ഒതുക്കുകയായിരുന്നു , നാട്ടുകാരുടെ മുൻപിൽ ഞാനൊരു പണത്തിന്റെ പിന്നാലെ പായുന്നതിനടിയിൽ പെങ്ങളെ മറന്നൊരു പ്രവാസിയായിരിക്കാം, പക്ഷെ എന്റെ കിങ്ങിണി, അവൾക്കറിയാം എല്ലാം, ഞാൻ മാത്രമല്ല എന്നെപ്പോലുള്ള ഓരോ പ്രവാസികളും വെറുത്തിട്ടാണെങ്കിലും ഈ മണലാരണ്യത്തിൽ വിയർപ്പൊഴുക്കാൻ ഒരുപാട് ഇഷ്ട്ടപ്പെടുന്നവരാണ്, മറ്റാർക്കും വേണ്ടിയല്ല സ്വന്തം കുടുംബത്തിനു വേണ്ടിയാകുമ്പോ അതിനിത്തിരി ഹരം കൂടുതലായിരിക്കും\nഞങ്ങൾക്കൊക്കെ എന്ത് വിക്ഷു, എന്ത് ഓണം , എന്ത് കല്യാണം, എന്ത് പിറന്നാൾ , എല്ലാം ഞങ്ങൾക്ക് ഒരു പോലാണ്, നീറുന്ന നെഞ്ചകത്തിനൊപ്പം ചുണ്ടിലൊരൽപ്പം പുഞ്ചിരി വിടർത്തുന്നവർ ഞങ്ങൾ പ്രവാസികൾ.\nവേറൊരു കാര്യം കൂടെ പറയട്ടെ ഞാൻ ഞങ്ങൾ പ്രവാസികൾക്ക് പിറന്നനാടിനെ പോലെ അന്നം നൽകുന്നയീ മണലാരണ്യവും ഒരു പോലെത്തന്നെ പ്രിയപ്പെട്ടതാണ്\nPrevious articleഅയ്യേ.. ഇതെന്തോന്ന് നാണം, എന്നെ കെട്ടുന്നവൻ ചുരുങ്ങിയ പക്ഷം കള്ളുകുടിക്കണം, പുകവലിക്കണം.. എനിക്കിഷ്ടല്ല, ഈ നാണക്കാരെ..\nNext article“ആ ബ്രായുടെ വള്ളി ഒന്ന് അകത്തൊട്ടാക്കിക്കേ.. ” റോഡിൽകൂടി പോകുന്നവർ അതുനോക്കി വെള്ളമിറക്കുന്നതുകണ്ട് സഹികെട്ടിട്ടാണ്…


emalayalee.com - പിള്ളയെ മുന്‍നിര്‍ത്തി ഇനി നായരെ മെരുക്കും; സുകുമാരന് നായര്‍ക്ക് പിണറായിയുടെ ഒടിവിദ്യ\nപിള്ളയെ മുന്‍നിര്‍ത്തി ഇനി നായരെ മെരുക്കും; സുകുമാരന് നായര്‍ക്ക് പിണറായിയുടെ ഒടിവിദ്യ\nശബരിമല വിഷയത്തോടെ ബിജെപിയുടെ ഘടകകക്ഷിയെ പോലെയായിരുന്നു കുറച്ചുനാളുകളായി എന്.എസ്.എസ് ജനറല് സെക്രട്ടറി സുകുമാരന് നായരുടെ നിലപാടുകള്. സര്‍ക്കാരിനെതിരെ പലപ്പോഴായി ആഞ്ഞടിക്കുകയും വിമോചന സമരം മറക്കരുതെന്ന് ഭീഷണി മുഴക്കുകയും ചെയ്തു. വേണ്ടിവന്നാല് സമദൂരം മാറ്റുമെന്ന് മറ്റൊരു ഭീഷണി. ശബരിമല സമരത്തില് ഹിന്ദുത്വ ധാരണകളെ രൂപപ്പെടുത്തുന്നതില് സുകുമാരന് നായരുടെ ഈ നിലപാടുകള് പ്രധാന പങ്കാണ് വഹിച്ചത്. സത്യത്തില് എന്.എസ്.എസിന്‍റെ രണ്ടും കല്പിച്ചുള്ള നിലപാടുകളില് സര്‍ക്കാര് അല്പം പ്രതിരോധത്തിലായിരിക്കുകയായിരുന്നു. പലപ്പോഴായി എന്.എസ്.എസിനെ അനുനയിപ്പിക്കാന് കോടിയേരി ബാലകൃഷ്ണന് ശ്രമിച്ചെങ്കിലും അതൊന്നും നടന്നില്ല. എല്.ഡി.എഫ് അധികാരത്തിലെത്തിയപ്പോള് കോട്ടയം നാട്ടകം ഗസ്റ്റ് ഹൗസിന് മുമ്പില് സുകുമാരന് നായരെ കാത്ത് നില്‍ക്കാന് വിധിച്ച പിണറായി വിജയനോട് ഇപ്പോള് സുകുമാരന് നായര്‍ക്ക് ഒരല്പം പ്രതികാരം ബാക്കിയാകുന്നുവെങ്കില് അതില് സംശയിക്കാനുമില്ല.\nഎന്നാല് അറ്റകൈക്ക് സുകുമാരന് നായര്‍ക്ക് ഒടിവെച്ചിരിക്കുകയാണ് ഇപ്പോള് മുഖ്യമന്ത്രി. കേരളത്തില് രാഷ്ട്രീയ അനാഥത്വം ബാധിച്ച് തെക്ക് വടക്ക് നടക്കുകയായിരുന്ന ബാലകൃഷ്ണ പിള്ളയെ മുന്നണിയില് എടുക്കുക വഴി എന്.എസ്.എസിന്‍റെ നല്ലൊരു ഭാഗം അടര്‍ത്തിയിരിക്കുന്നു പിണറായി.\nകേരള രാഷ്ട്രീയത്തിലെ പ്രബലനായ നായര് ആരെന്ന് ചോദിച്ചാല് അത് ബാലകൃഷ്ണ പിള്ള തന്നെയാണ്. കൊല്ലം ജില്ലയുടെ കിഴക്കന് മേഖലയിലാണ് കേരളാ കോണ്‍ഗ്രസ് ബിയുടെ ശക്തികേന്ദ്രം. കൊട്ടാരക്കര പത്തനാപുരം മേഖല. അവിടെ പിള്ളയുടെയും ഗണേഷിന്‍റെയും വാക്കുകള്‍ക്ക് കുതിരി ശക്തിയുണ്ട്. കേരളത്തില് 12 ശതമാനം വോട്ട് ഷെയറുള്ള നായര് സമുദായത്തിന്‍റെ നല്ലൊരു ശതമാനവും കേരളാ കോണ്‍ഗ്രസ് ബിയുടെ തട്ടകത്തിലാണ്. നായര് സമുദായത്തിന് ബാലകൃഷ്ണപിള്ളയോടുള്ള താത്പര്യത്തില് മാത്രാമാണ് ആ പാര്‍ട്ടി പിടിച്ചു നില്‍ക്കുന്നതും ഇപ്പോഴും ഗണേഷ് ജയിച്ചു കയറുന്നതും.\nഎന്.എസ്.എസിന്‍റെ ഔദ്യോഗിക നിലപാടുകളോട് ഗ്രൗണ്ടിലിറങ്ങി ഒന്ന് മുട്ടണമെങ്കില് അതിന് പറ്റിയ മത്സരാര്‍ഥി പിള്ളയാണ്. അയ്യപ്പ ജ്യോതി ബിജെപി സ്പോണ്‍സര് പരിപാടിയാണെന്നും അതിലേക്ക് എന്.എസ്.എസ് പോകരുതെന്നും പിള്ള പറയുമ്പോള് പ്രസക്തിയുണ്ട് നിലപാടിന്. എന്.എസ്.എസിന് സമദൂര നിലപാട് മാറ്റാനാവില്ലെന്നും ചട്ടമ്പിസ്വാമിയുടെയും മന്നത്തിന്‍റെയും കെ.കേളപ്പന്‍റെയും പാരമ്പര്യം സമുദായ നേതൃത്വം മറക്കരുതെന്നും പിള്ള ആഞ്ഞടിക്കുകയും ചെയ്തു കഴിഞ്ഞു. പിള്ളയോളം ഇത് എന്.എസ്.എസിനുള്ളില് നിന്ന് പറയാന് പാരമ്പര്യമുള്ള മറ്റൊരാളില്ല. സുകുമാരന് നായര് പോലും എണ്ണിപ്പറഞ്ഞാല് പിള്ളയ്ക്ക് താഴെയേ വരു. അവിടെയാണ് പിള്ളയെ ഇടതുമുന്നണിയിലേക്ക് ഉയര്‍ത്തിക്കൊണ്ട് പിണറായി വിജയനും സിപിഎമ്മും പുതിയൊരു രാഷ്ട്രീയക്കളി കളിച്ചത്. ഈ ഒടിവിദ്യയില് എന്.എസ്.എസിനെ പിടിച്ചുകെട്ടാന് കഴിയുമെന്ന് പിണറായിക്ക് നല്ല ബോധ്യമുണ്ടെന്ന് തീര്‍ച്ചയാണ്.


ഒരു ഇടവേളയ്ക്കുശേഷം വീണ്ടും നഗരത്തിൽ മാലിന്യപ്രശ്‌നം രൂക്ഷമാകുന്നു – BengaluruVartha\nബെംഗളൂരു: വീണ്ടും നഗരത്തിൽ മാലിന്യപ്രശ്‌നം രൂക്ഷമാകുന്നു. ഒട്ടുമിക്ക പ്രദേശങ്ങളിലും നീക്കംചെയ്യാതെ മാലിന്യം കൂമ്പാരമാകുന്ന സാഹചര്യമാണുള്ളത്.\nറോസ് ഗാർഡൻ, ഹൂഡി, കോറമംഗല, വസന്ത് നഗർ, ബൊമ്മനഹള്ളി, ആർ.ടി. നഗർ തുടങ്ങിയ ഒട്ടേറെ പ്രദേശങ്ങളിൽ മാലിന്യനീക്കം താളംതെറ്റിയിട്ട് ദിവസങ്ങളായി. പച്ചക്കറി, മാംസ അവശിഷ്ടങ്ങളിൽനിന്ന് രൂക്ഷമായ ദുർഗന്ധവുമുണ്ട്.\nപ്രദേശവാസികൾ കോർപ്പറേഷനിൽ പരാതിനൽകിയെങ്കിലും നടപടികളൊന്നുമുണ്ടായില്ല. ശുചീകരണത്തൊഴിലാളികൾ മാലിന്യം ശേഖരിക്കാത്തതാണ് പ്രശ്‌നങ്ങൾക്ക് കാരണമെന്നാണ് കോർപ്പറേഷന്റെ വാദം. അതേസമയം മാലിന്യശേഖരണത്തിന് കരാറുകാരെ തിരഞ്ഞെടുക്കുന്ന ടെൻഡർ നടപടികൾ പുരോഗമിക്കുകയാണെന്ന് കോർപ്പറേഷൻ വ്യക്തമാക്കി.\nവായിക്കുക: 13 ജില്ലകളിൽ മഴ ദുരിതം വിതക്കുന്നു:ചിക്കമഗളൂരുവിൽ പാലം ഒലിച്ചുപോയി;ചാർമാടി ചുരം അടച്ചു;സഹായത്തിനായി നാവികസേനയും രംഗത്ത്.\nടെൻഡർ നടപടികൾ പൂർത്തിയാകുന്നതോടെ മാലിന്യനീക്കം സാധാരണ നിലയിലാകുമെന്നും അധികൃതർ പറഞ്ഞു. പുതിയ കരാർ ലഭിക്കുന്നത് സംബന്ധിച്ച ആശങ്ക നിലവിലുള്ള കരാറുകാരിലുമുണ്ട്. ഇതോടെ ശുചീകരണത്തൊഴിലാളികളെ നിരീക്ഷിക്കാനോ നിർദേശം നൽകാനോ ഇവർ തയ്യാറാകുന്നില്ല. നേരത്തേ അനധികൃതമായി മാലിന്യംതള്ളുന്ന പ്രദേശങ്ങളിൽ അധികൃതർ സി.സി. ക്യാമറകൾ സ്ഥാപിച്ചിരുന്നു. എന്നാൽ ഇത്തരം പ്രദേശങ്ങളിലും മാലിന്യങ്ങൾ കുമിഞ്ഞുകൂടുകയാണ്.\nസി.സി. ക്യാമറ ദൃശ്യങ്ങൾ പരിശോധിച്ച് ഇതുവരെ കാര്യമായ നടപടികളൊന്നുമെടുത്തിട്ടില്ല. മാലിന്യംതള്ളുന്ന പ്രധാനകേന്ദ്രങ്ങൾ വൃത്തിയാക്കി രംഗോലി വരയ്ക്കുന്ന പദ്ധതിയും കോർപ്പറേഷൻ ആവിഷ്‌കരിച്ചിരുന്നെങ്കിലും പരാജയപ്പെടുകയായിരുന്നു.\nവായിക്കുക: തരൂരിനെയും ജയറാം രമേശിനേയും രൂക്ഷമായി വിമർശിച്ച് മുൻമുഖ്യമന്ത്രി വീരപ്പ മൊയ്ലി.\nകാലവർഷം ശക്തി പ്രാപിക്കുന്നതോടെ നഗരത്തിലെ മാലിന്യം കുത്തിയൊഴുകി പ്രശ്‌നം രൂക്ഷമാകുമെന്നും ആശങ്കയുണ്ട്. പുതിയ ടെൻഡർ നടപടികൾ പൂർത്തിയാകുന്നതുവരെ ശുചീകരണത്തൊഴിലാളികൾക്ക് കോർപ്പറേഷൻ നേരിട്ട് നിർദേശം നൽകണമെന്നാണ് ഉയരുന്ന ആവശ്യം. മാലിന്യനീക്കത്തിന് രൂപവത്‌കരിച്ച വിവിധ സമിതികളും കാര്യക്ഷമായി പ്രവർത്തിക്കുന്നില്ലെന്നും ആരോപണമുണ്ട്.\nആരാധകരുടെ നെഞ്ചിടിപ്പ് കൂട്ടി വില്ലനായി മഴ; ഇന്ത്യ – ന്യൂസിലന്‍ഡ് ടീമുകളുടെ പരിശീലനം മുടങ്ങി; 50 ഓവര് മല്‍സരം സാധ്യമായേക്കില്ല!


പരാജയം തലയില് കെട്ടിവെച്ച് സിനിമയില് നിന്നും ഇറക്കി വിടുകയായിരുന്നെന്ന് നടിയുടെ വെളിപ്പെടുത്തല്! | Taapsee Pannu Exposes Bollywood's Ugly Side, Says She Was Tagged 'Bad Luck' & Thrown Out Of Films! - Malayalam Filmibeat\n» പരാജയം തലയില് കെട്ടിവെച്ച് സിനിമയില് നിന്നും ഇറക്കി വിടുകയായിരുന്നെന്ന് നടിയുടെ വെളിപ്പെടുത്തല്!\nപരാജയം തലയില് കെട്ടിവെച്ച് സിനിമയില് നിന്നും ഇറക്കി വിടുകയായിരുന്നെന്ന് നടിയുടെ വെളിപ്പെടുത്തല്!\nUpdated: Thursday, March 23, 2017, 17:16 [IST]\nതെന്നിന്ത്യന് സിനിമയിലും അതുപോലെ ബോളിവുഡിലും നടി തപ്‌സി പന്നു തിളങ്ങി നില്‍ക്കുകയായിരുന്നു. എന്നാല് താരം ബോളിവുഡില് നിന്നും തന്നെ തഴഞ്ഞ കാര്യത്തെക്കുറിച്ച് പറഞ്ഞ് രംഗത്തെത്തിയിരിക്കുകയാണ്.\nസിനിമയ്ക്കുണ്ടായ പരാജയം തന്റെ തലയില് കെട്ടി വെച്ചിരിക്കുകയായിരുന്നു. അതിന് ശേഷം അതില് നിന്നും പിടിച്ച് പുറത്താക്കിയെന്നും തപ്‌സി പറയുന്നു. 'ഹ്യുമന്‍സ് ഓഫ് ബോംബെ'എന്ന ഫേസ്ബുക്ക് പേജിലാണ് തപ്‌സി തന്റെ വേദന പങ്കുവെച്ചത്.\nസിനിമ പരാജയമായപ്പോള് എന്റെ തലയില് കെട്ടിവെക്കുകയായിരുന്നു.\nസിനിമ പരാജയമായിരുന്നപ്പോള് പഴി എന്റെ തലയില് കെട്ടിവെക്കുകയായിരുന്നു. താരത്തിന്റെ തുര്‍ന്ന് സിനിമകളില് നിന്നും ദയനീയമായി തന്നെ പുറത്താക്കുകയായിരുന്നു.\nസിനിമകളില് നിന്നും പുറത്തായി\nസിനിമകളുടെ പരാജയത്തിന്റെ കാരണം മുഴുവന് എന്റെ തലയിലായിരുന്നു. തുടര്‍ന്ന് നടി പ്രതിഫലം കുറക്കുകയായിരുന്നു. എന്നാല് കരാര് ഏറ്റെടുത്ത സിനിമയില് നിന്നും തന്നെ പുറത്താക്കിയെന്നും തപ്‌സി പറയുന്നു.\nഹ്യുമന്‍സ് ഓഫ് ബോംബെ\nഹ്യുമന്‍സ് ഓഫ് ബോംബെ എന്ന ഫേസ്ബുക്ക്് പേജിലാണ് തപ്‌സി തന്റെ സങ്കടകടലിനെക്കുറിച്ച് തുറന്നെഴുതിയിരിക്കുന്നത്.\nനാം ശബാന എന്ന സിനിമയാണ് തപ്‌സിയുടെ പുതിയ സിനിമ. അക്ഷയ് കുമാറും പ്രഥ്വിരാജുമാണ് സിനിമയില് പ്രധാന കഥാപാത്രങ്ങളായി തപ്‌സിക്കൊപ്പം അഭിനയിച്ചിരിക്കുന്നത്. ശിവം നായര് സംവിധാനം ചെയ്തിരിക്കുന്ന സിനിമ മാര്‍ച്ച് 31 ന് റിലീസിനായി ഒരുങ്ങുകയാണ്.\nകോളേജില് പഠിക്കുമ്പോള് മുതലാണ് തപ്‌സി മോഡലിങ്ങിലേക്ക് എത്തിയത്. അന്നത് പോക്കറ്റ് മണിക്ക് വേണ്ടിയുള്ള പരിപാടി മാത്രമായിരുന്നു. 88% മാര്‍ക്കോടെയാണ് തപ്‌സി സിഎടി പാസായത്.\nസിനിമയില് നിന്നും ക്ഷണം\nപിന്നീടാണ് തപ്‌സിക്ക് സിനിമയിലേക്കുള്ള പ്രവേശനം കിട്ടുന്നത്. സിനിമയോടുള്ള ആഗ്രഹം അപ്പോഴെക്കും വന്നിരുന്നു. തുടര്‍ന്ന് നടിയുടെ മൂന്നു സിനിമകള് വിജയിച്ചിരുന്നെങ്കിലും പിന്നീട് ഉണ്ടായിരുന്നതെല്ലാം പരാജയപ്പെടുകയായിരുന്നു.\nബോളിവുഡില് നിന്നും തഴയപ്പെടുകയായിരുന്നു.\nബോളിവുഡില് പല താരങ്ങളും തന്റെ കൂടെ ജോലി എടുക്കാന് മടി കാണിച്ചിരുന്നു. നിര്‍മ്മാതക്കളും കരാറില് നിന്നും സിനിമകളില് നിന്നും തന്നെ ഒഴിവാക്കിയെന്നും തപ്‌സി പറയുന്നു.\nഞാന് സിനിമയെ ഒരുപാട് സനേഹിക്കുന്നുണ്ട്. തനിക്ക് സൗന്ദര്യമുണ്ടെന്നോ നല്ല ശരീരമുണ്ടെന്നോ തോന്നിയിട്ടില്ല. എന്നാല് താന് വിശ്വസിക്കുന്നത് തന്റെ കഴിവിലാണെന്നും താരം പറയുന്നു. ഞാന് ആരാധകര്‍ക്കായി സ്വയം പരിതപിക്കുകയാണെന്നാണ് തപ്‌സി പറയുന്നത്.\nRead more about: bollywood film actress taapsee pannu bad luck cinema ബോളിവുഡ് നടി സിനിമ ബോളിവുഡ് സിനിമ തപ്‌സി പന്നു


ഐപിഎല് മത്സരത്തിനിടെ ഹര്‍ഭജന് തല്ലിയതിന്റെ കാരണം വെളിപ്പെടുത്തി ശ്രീശാന്ത്…..? - FUTURELINE\nഐപിഎല് മത്സരത്തിനിടയില് ഹര്‍ഭജന് തല്ലാനുണ്ടായ കാരണം വെളിപ്പെടുത്തി ശ്രീശാന്ത്. നടനും ക്രിക്കറ്റ്താരവുമായ ശ്രീശാന്ത് ഇപ്പോള് ദേശീയമാധ്യമങ്ങളില് വാര്‍ത്തകളില് നിറയുകയാണ്. ബിഗ്‌ബോസ് സീസണ് 12ലെ മത്സരാര്‍ത്ഥിയായി എത്തിയതോടെയാണ് ശ്രീശാന്ത് വീണ്ടും വാര്‍ത്തകളില് ഇടം നേടുന്നത്. മറ്റൊരു മത്സരാര്‍ത്ഥിയെ തല്ലാന് ഓങ്ങിയതും പുറത്തുപോകണമെന്നു ബഹളംവെച്ചതും വലിയ വാര്‍ത്തയായിരുന്നു.\nക്രിക്കറ്റ് താരമായിരുന്നപ്പോള് ഒട്ടനവധി വിവാദങ്ങളില് ശ്രീ കുടുങ്ങിയിരുന്നു. അതിലൊരു സംഭവം ശ്രീശാന്ത് തുറന്ന് പറഞ്ഞിരിക്കുകയാണ്. 2008ലെ ഐപിഎല് മത്സരത്തിനിടെ ഹര്‍ഭജന് സിങ് ശ്രീശാന്തിനെ തല്ലിയ വിവാദം ഉണ്ടായിരുന്നു. ചൂടന് താരങ്ങളില് ഒരാളായ ഹര്‍ഭജന് സിംഗിന്റെ തല്ലു കൊണ്ട ശ്രീശാന്ത് അന്ന് പൊട്ടിക്കരഞ്ഞിരുന്നു. മത്സരം തോറ്റ ഹര്‍ഭജനോട് ശ്രീശാന്ത് പരിഹസിച്ച് എന്തൊ പറഞ്ഞതാണ് പ്രകോപനമായതെന്നായിരുന്നു അന്നു വാര്‍ത്തകള് വന്നത്. ഇപ്പോള് ബിഗ് ബോസില് അന്നുണ്ടായ യഥാര്‍ഥ സംഭവം ശ്രീ വെളിപ്പെടുത്തിയിരിക്കുകയാണ്.\nമറ്റൊരു മത്സരാര്‍ത്ഥിയായ സുരഭി റാണയുടെ ചോദ്യത്തിനു മറുപടിയായാണ് ഇക്കാര്യം ശ്രീ വെളിപ്പെടുത്തിയത്. 2008ലാണ് സംഭവം നടക്കുന്നത്. കിങ്‌സ് ഇലവന് പഞ്ചാബിന്റെ ടീമിലായിരുന്നു ശ്രീശാന്ത്. ഹര്‍ഭജന് മുംബൈ ഇന്ത്യന്‍സും. തന്നെ പ്രകോപിതനാക്കരുതെന്ന് മത്സരത്തിനു മുമ്പ് ഹര്‍ഭജന് സിങ് തന്നോടു പറഞ്ഞിരുന്നതായി ശ്രീശാന്ത് വെളിപ്പെടുത്തി. എന്നാല് മത്സരത്തില് മുംബൈ ഇന്ത്യന്‍സ് തോറ്റു. ഹര്‍ഭജന് റണ്‍സ് ഒന്നും എടുക്കാതെയാണ് പുറത്തായത്. ആ സമയത്ത് താന് ഹര്‍ഭജന്റെ അടുത്തെത്തി ‘നിര്‍ഭാഗ്യം’ എന്നു പറഞ്ഞുവെന്നും ഭാജി അദ്ദേഹത്തിന്റെ കയ്യുടെ പുറകുവെച്ച് അടിക്കുകയുമായിരുന്നെന്ന് ശ്രീ പറഞ്ഞു.\n’അതൊരു തല്ലാണെന്നുപോലും പറയാന് കഴിയില്ല. ഞാനാണ് അതിരുകടന്നത്. അവരുടെ ഹോംഗ്രൗണ്ടില് അവര് തോറ്റ് നില്‍ക്കുകയാണ്. ആ സമയത്ത് ഞാന് അങ്ങനെ പറയാന് പാടില്ലായിരുന്നു. ആദ്യം നല്ല ദേഷ്യം എനിക്ക് ഉണ്ടായി. പക്ഷേ നിസ്സഹായനായതോടെ ഞാന് കരഞ്ഞുപോയി.’ശ്രീശാന്ത് പറഞ്ഞു. എന്നാല് ഹര്‍ഭജന് ഇപ്പോഴും മൂത്ത ജ്യേഷ്ഠനെപോലെയാണെന്നും അദ്ദേഹത്തെ ഒരുപാട് ബഹുമാനിക്കുന്നുണ്ടെന്നും ശ്രീശാന്ത് പറഞ്ഞു. ഭാജിയുടെ കുടുംബവുമായും നല്ല ബന്ധമാണെന്നും ശ്രീ പറഞ്ഞു. ഷോയില് വെളിപ്പെടുത്തിയ കാര്യങ്ങള് ഹര്‍ഭജനെ അറിയിക്കണമെന്ന് തന്റെ ഭാര്യയോട് ശ്രീ ആവശ്യപ്പെടുകയും ചെയ്തു.\nPrevious: കേരളത്തിലെ ആദ്യ ലോട്ടറി ഉപയോഗിച്ച് പണിത തമിഴ്‌നാട്ടിലെ ക്ഷേത്രം!!\nNext: ഒരു രാത്രിയിലേക്ക് ലഭിക്കുമോ? അശ്ലീല ചോദ്യം ചോദിച്ചവനെതിരെ നേഹ സക്‌സേനയുടെ കിടിലന് മറുപടി…!!


ഹജ്ജ് സബ്സിഡി ഇനിയില്ല : Deepika.com National News\nന്യൂഡൽഹി: ഹജ്ജ് തീർഥാടകർക്കു നൽകി വന്നിരുന്ന സബ്സിഡി നരേന്ദ്ര മോദി സർക്കാർ നിർത്തലാക്കി. മുസ്‌ലിം വിഭാഗത്തെ അന്തസോടെ ശക്തീകരിക്കുകയാണു സർക്കാരിന്‍റെ ലക്ഷ്യമെന്നാണു ന്യൂനപക്ഷ മന്ത്രി മുക്താർ അബ്ബാസ് നഖ്‌വി പറഞ്ഞത്. പ്രീണനത്തിലൂടെയല്ലാത്ത ശക്തീകരണത്തിലാണു തങ്ങൾ വിശ്വസിക്കുന്നതെന്നും മന്ത്രി കൂട്ടിച്ചേർത്തു.\nസബ്സിഡി ഇല്ലാതിരുന്നിട്ടും 1.75 ലക്ഷം ആളുകളാണ് ഇത്തവണ ഹജ്ജിനു പോകുന്നത്. സബ്സിഡിയുടെ പ്രയോജനം യഥാർഥത്തിൽ മുസ്‌ലിംകൾക്കു ലഭിക്കുന്നില്ല. സബ്സിഡി നൽകി വന്നിരുന്ന തുക ന്യൂനപക്ഷ വിഭാഗത്തിലെ പെണ്‍കുട്ടികളുടെ വിദ്യാഭ്യാസത്തിനായി ഉപയോഗിക്കുമെന്നും മന്ത്രി പറഞ്ഞു. കേന്ദ്ര സർക്കാരിന്‍റെ തീരുമാനത്തെ സ്വാഗതം ചെയ്ത കോണ്‍ഗ്രസ് നേതാവ് ഗുലാം നബി ആസാദ് ഹജ്ജ് സബ്സിഡിയുടെ ആനുകൂല്യം യഥാർഥത്തിൽ അനുഭവിച്ചിരുന്നത് എയർലൈൻസുകളാണെന്നു പറഞ്ഞു.\nഹജ്ജിന് നൽകി വന്ന 700 കോടിയോളം രൂപയുടെ സബ്സിഡിയാണ് കേന്ദ്ര സർക്കാർ നിർത്തലാക്കിയത്. പ്രധാനമായും വിമാന യാത്രയ്ക്കും മറ്റുമുള്ള ചെലവുകൾക്കായാണു ഹജ്ജ് സബ്സിഡി നൽകി വന്നിരുന്നത്. കപ്പൽ മാർഗം ഇന്ത്യയിൽ നിന്നു ഹജ്ജിന് പോകാനുള്ള അനുമതിക്ക് സൗദി അറേബ്യ സമ്മതം പ്രകടിപ്പിച്ചിട്ടുണ്ട്. ഇത് വിമാനയാത്രയേക്കാൾ ചെലവ് കുറഞ്ഞതാണ്. ഇതിന്‍റെ വിശദാംശങ്ങൾ ഇരു രാജ്യങ്ങളും ഉദ്യോഗസ്ഥ തലത്തിൽ ചർച്ച നടത്തുമെന്നും മന്ത്രി പറഞ്ഞു. സബ്സിഡിയുടെ പ്രധാന ഉപയോക്താവ് എയർ ഇന്ത്യ ആയിരുന്നെന്നും മന്ത്രി വ്യക്തമാക്കി.\n2022ഓടെ ഹജ്ജ് സബ്സിഡി ഘട്ടം ഘട്ടമായി നിർത്തലാക്കണമെന്നു സുപ്രീംകോടതി 2012ൽ നിർദേശം നൽകിയിരുന്നു. ഇതിന്‍റെ വിവിധ വശങ്ങൾ പരിശോധിക്കാൻ സർക്കാർ സമിതിയെ നിയോഗിച്ചിരുന്നു. 2018-2022 വർഷത്തേക്ക് പുതിയ ഹജ്ജ് നയം രൂപീകരിക്കാനുള്ള നിർദേശങ്ങൾ സമർപ്പിക്കാനും ഈ സമിതിയോട് ആവശ്യപ്പെട്ടിരുന്നു. സമിതിയുടെ റിപ്പോർട്ട് ഒക്ടോബറിൽ സർക്കാരിനു സമർപ്പിച്ചിരുന്നു.\nഎയർ ഇന്ത്യയിലെ യാത്രക്കൂലി ഇളവിനു പുറമേ ഹജ്ജ് തീർഥാടകർക്ക് വിമാനത്താവളങ്ങളിൽ വൈദ്യസഹായവും ഭക്ഷണവും ഉൾപ്പടെയുള്ള സഹായങ്ങൾക്കാണു ഹജ്ജ് സബ്സിഡി വിനിയോഗിച്ചിരുന്നത്.\nഹജ്ജ് സബ്സിഡിയുടെ ആനുകൂല്യം സന്പന്നരും ഏജന്‍റുമാരും തട്ടിയെടുക്കുന്നതായും കേന്ദ്ര സർക്കാർ കണ്ടെത്തിയിരുന്നു. ഹജ്ജ് തീർഥാടനത്തിന് ഇടനിലക്കാരാകുന്ന ഏജൻസികളുടെ രാഷ്‌ട്രീയ ബന്ധവും വിമർശിക്കപ്പെട്ടിരുന്നു.\nഎന്നാൽ, സുപ്രീംകോടതി അനുവദിച്ച കാലയളവിലേക്ക് ഇനിയും നാലു വർഷം ശേഷിക്കേ കേന്ദ്ര സർക്കാർ ധൃതി പിടിച്ചാണ് സബ്സിഡി നിർത്തലാക്കിയതെന്ന് വിവിധ ന്യൂനപക്ഷ സംഘടനകൾക്കു പരാതിയുണ്ട്. നിലവിൽ എയർ ഇന്ത്യയെയാണ് ഹജ്ജ് തീർഥാടകർ യാത്രക്കായി ആശ്രയിക്കുന്നത്.\nഎയർ ഇന്ത്യ വൻ തുകയാണ് ഈ ഇനത്തിൽ ഈടാക്കുന്നതെന്ന പരാതിയും വ്യാപകമാണ്. ഈ സാഹചര്യത്തിൽ വിമാന സർവീസിന് ആഗോള ടെൻഡർ വിളിക്കണമെന്ന ആവശ്യവും ശക്തമാണ്. എന്നാൽ ഇത്തരം നടപടികളിലേക്കൊന്നും കടക്കാതെയാണ് കേന്ദ്ര സർക്കാർ ഹജ്ജ്സബ്സിഡി നിർത്തലാക്കിയതെന്നും ചൂണ്ടിക്കാണിക്കപ്പെടുന്നു.\nന്യൂഡൽഹി: ശബരിമലയിൽ പ്രായഭേദമന്യേയുള്ള സ്ത്രീകൾക്കു പ്രവേശനം നൽകുന്നതിൽ പ്രതിഷേധം ഉയർത്തുന്നവര...


ശ്വാസകോശ അര്‍ബുദം : ഈ ലക്ഷണങ്ങള് കണ്ടാല് ഉടന് ഡോക്ടറെ സമീപിയ്ക്കുക – East Coast Daily Malayalam\nJun 18, 2017, 02:29 pm IST\nശ്വാസകോശാര്‍ബുദത്തിന്റെ ആദ്യ ഘട്ടത്തില് ഒരിക്കലും ലക്ഷണങ്ങള് ഒന്നും തന്നെ പ്രകടമാകണമെന്നില്ല. കാരണം പലപ്പോഴും രോഗം കണ്ട് തുടങ്ങിയതിനു ശേഷമാണ് ഇതിന്റെ ലക്ഷണങ്ങള്‍ക്ക് പലരും പ്രാധാന്യം നല്‍കുന്നത്. ശ്വാസകോശത്തിലെ അടിസ്ഥാന കോശങ്ങളുടെ അനിയന്ത്രിതമായ വളര്‍ച്ചയാണ് ശ്വാസകോശാര്‍ബുദം എന്ന് പറയുന്നത്. ശ്വാസകോശാര്‍ബുദത്തിന്റെ മുഴ സമീപത്തുള്ള അവയവങ്ങളിലേക്ക് കടന്നു കയറുകയോ അര്‍ബുദ കോശങ്ങള് മറ്റ് അവയവങ്ങളില് വളരുകയോ ചെയ്യും. ഒരു കാലത്ത് പുകവലിക്കാരില് മാത്രം കണ്ട് വന്നിരുന്നതായിരുന്നു ശ്വാസകോശാര്‍ബുദം. എന്നാല് ഇന്ന് സ്ത്രീകളിലും കുട്ടികളിലും വരെ ഇത് കണ്ട് വരുന്നു. അറിയപ്പെടാത്ത പ്രകടമാകാത്ത ചില ലക്ഷണങ്ങള് ശരീരത്തില് കണ്ടാല് ഒരിക്കലും അവഗണിക്കരുത്. ഉടന് തന്നെ ഡോക്ടറെ സമീപിക്കേണ്ടത് അത്യാവശ്യമാണ്.\nശ്വസിക്കാനുള്ള ബുദ്ധിമുട്ടാണ് മറ്റൊരു പ്രശ്നം. സ്ഥിരമായി നിങ്ങള് ചെയ്യുന്ന പ്രവൃത്തി ചെയ്യുമ്പോള് ശ്വാസ തടസ്സം അനുഭവപ്പെടുകയോ ചെയ്താല് ശ്രദ്ധിക്കണം. നെഞ്ചിലും തോളിലും വേദന നെഞ്ച് വേദനകളെല്ലാം തന്നെ ഹാര്‍ട്ട് അറ്റാക്കല്ല എന്ന് പറയുന്നത് പോലെ തന്നെയാണ് നെഞ്ച് വേദന അനുഭവപ്പെട്ടാല് അതൊരിക്കലും ശ്വാസകോശാര്‍ബുദം ആവണം എന്നില്ല. എന്നാല് നെഞ്ച് വേദനയോടൊപ്പം പുറം വേദനയും തോള് വേദനയും ഉണ്ടെങ്കില് അത് ശ്രദ്ധിക്കേണ്ടതാണ്.\nസാധാരണ ചുമ എല്ലാവര്‍ക്കും ഉണ്ടാവും. എന്നാല് ഇടക്കിടക്ക് അതികഠിനമായ നെഞ്ച് വേദനയോട് കൂടിയുള്ള ചുമയാണെങ്കില് അത് പ്രശ്നങ്ങള്‍ക്ക് തുടക്കമാവും. രണ്ടാഴ്ചക്ക് ശേഷവും ചുമ മാറിയില്ലെങ്കില് ഉടന് തന്നെ ഡോക്ടറെ സമീപിക്കണം.\nയാതൊരു വിധത്തിലുള്ള ശാരീരികാധ്വാനവും ഇല്ലാതെ തന്നെ എല്ലുകള്‍ക്ക് അതി കഠിനമായ വേദന ഉണ്ടെങ്കില് ഡോക്റെ സമീപിക്കണം. ശ്വാസകോശ ക്യാന്‍സറിലൂടെയോ മറ്റേതെങ്കിലും തരത്തിലോ ഉണ്ടാവുന്ന വേദനകള് എല്ലുകളിലും പ്രതിഫലിക്കും. അതുകൊണ്ട് തന്നെ ശരീരത്തിന്റെ ഏതെങ്കിലും ഒരു ഭാഗത്ത് വേദന ഉണ്ടെങ്കില് അതിനെ ഉടന് ശ്രദ്ധിക്കണം.\nLungs SYMPTOMS lungs desease cancer


കെ സുധാകരന്റെ പ്രസ് സെക്രട്ടറിയ്ക്ക് മര്‍ദ്ദനം; കണ്ണൂരില് വിവിധയിടങ്ങളില് യുഡിഎഫ് പ്രവര്‍ത്തകര്‍ക്ക് നേരെ ആക്രമണം\nകണ്ണൂര് എം പി കെ സുധാകരന്റെ പ്രസ് സെക്രട്ടറി മനോജ് പാറക്കാടിക്ക് മര്‍ദനം. കണ്ണൂര് ചെങ്ങളായി പഞ്ചായത്തിലെ തട്ടേരി വാര്‍ഡില് വെച്ചാണ് മനോജിന് മര്‍ദനമേറ്റത്. യൂത്ത് കോണ്‍ഗ്രസ് മുന് ജില്ലാ ജനറല് സെക്രട്ടറിയാണ് മനോജ് പാറക്കാടി. കണ്ണൂര് പയ്യന്നൂര് എരമം കുറ്റൂരില് യുഡിഎഫ് സ്ഥാനാര്‍ത്ഥിയെ കൈയ്യേറ്റം ചെയ്തു. എരമം കുറ്റൂര് പഞ്ചായത്ത് നാലാം വാര്‍ഡിലെ ബ്ലോക്ക് സ്ഥാനാര്‍ത്ഥി ശ്രീധരന് ആലന്തട്ടയ്ക്കാണ് പരുക്കേറ്റത്. ശ്രീധരനെ കണ്ണൂര് ഡിസിസി പ്രസിഡന്റ് സതീശന് പാച്ചേനി സന്ദര്‍ശിച്ചു. പരിയാരം പഞ്ചായത്തിലെ മാവിച്ചേരിയില് യുഡിഎഫ് […]\n14 Dec 2020 8:26 AM GMT\nകണ്ണൂര് എം പി കെ സുധാകരന്റെ പ്രസ് സെക്രട്ടറി മനോജ് പാറക്കാടിക്ക് മര്‍ദനം. കണ്ണൂര് ചെങ്ങളായി പഞ്ചായത്തിലെ തട്ടേരി വാര്‍ഡില് വെച്ചാണ് മനോജിന് മര്‍ദനമേറ്റത്. യൂത്ത് കോണ്‍ഗ്രസ് മുന് ജില്ലാ ജനറല് സെക്രട്ടറിയാണ് മനോജ് പാറക്കാടി.\nകണ്ണൂര് പയ്യന്നൂര് എരമം കുറ്റൂരില് യുഡിഎഫ് സ്ഥാനാര്‍ത്ഥിയെ കൈയ്യേറ്റം ചെയ്തു. എരമം കുറ്റൂര് പഞ്ചായത്ത് നാലാം വാര്‍ഡിലെ ബ്ലോക്ക് സ്ഥാനാര്‍ത്ഥി ശ്രീധരന് ആലന്തട്ടയ്ക്കാണ് പരുക്കേറ്റത്. ശ്രീധരനെ കണ്ണൂര് ഡിസിസി പ്രസിഡന്റ് സതീശന് പാച്ചേനി സന്ദര്‍ശിച്ചു.\nപരിയാരം പഞ്ചായത്തിലെ മാവിച്ചേരിയില് യുഡിഎഫ് ബൂത്ത് ഏജന്റിന് മര്‍ദ്ദനമേറ്റു. ഏഴ് വാര്‍ഡിലെ ബൂത്ത് ഏജന്റ് നിസാറാണ് ആക്രമിക്കപ്പെട്ടത്. സിപിഐഎം പ്രവര്‍ത്തകരാണ് മര്‍ദ്ദിച്ചതെന്ന് കോണ്‍ഗ്രസ് പ്രവര്‍ത്തകര് ആരോപിച്ചു. ഇതേ വാര്‍ഡിലെ യുഡിഎഫ് സ്ഥാനാര്‍ത്ഥി സിദ്ദിഖ് കെപിയുടെ വീടിന് നേരെ കഴിഞ്ഞ ദിവസം രാത്രി ബോംബേറ് നടന്നിരുന്നു. പയ്യന്നൂര് മുനിസിപ്പാലിറ്റി മൂന്നാം വാര്‍ഡ് യുഡിഎഫ് സ്ഥാനാര്‍ത്ഥി കച്ചേരി രമേശനെ സിപിഐഎം പ്രവര്‍ത്തകര് മര്‍ദ്ദിച്ചതായി പരാതിയുണ്ട്. മുഴപ്പിലങ്ങാട് എട്ടാം വാര്‍ഡില് യുഡിഎഫ് ചീഫ് ഏജന്റിനും മര്‍ദ്ദനമേറ്റു.\nജനവാസ കേന്ദ്രങ്ങള് ഉള്‍പ്പെടുത്തി വനം വകുപ്പിന്റെ റിപ്പോര്‍ട്ട്; ഇടുക്കിയില്...


കുറ്റ്യാടിയില് ആഘോഷമായി സെലിബ്രിറ്റി വോളി; ഹര്‍ഷാരവം മുഴക്കി കാണികള് | Celebrity volley in kuttyadi - Malayalam Oneindia\n3 min ago ബീഹാര് തിരഞ്ഞെടുപ്പില് ആര് നയിക്കും? പോരാട്ടത്തിന് ബിജെപി- ജെഡിയു സഖ്യമെന്ന് ഷായുടെ മറുപടി\nUpdated: Mon, Jan 15, 2018, 11:25 [IST]\nകുറ്റ്യാടി: എംഐയുപി സ്‌കൂള് നവതി ആഘോഷങ്ങളുടെ ഭാഗമായി നടന്ന സെലിബ്രിറ്റി വോളിബോള് നാടിന്റെ ഉത്സവമായി. മുന്‍ഇന്ത്യന് താരങ്ങളും വിവിധ മേഖലകളില് പ്രമുഖരായവരും വോളിബോള് കോര്‍ട്ടില് പന്തു തട്ടാന് എത്തിയപ്പോള് ജനം ആര്‍പ്പുവിളികളോടെ വരവേറ്റു. വോളിബോളിലെ ഇതിഹാസ താരങ്ങള്‍ക്കൊപ്പം നാട്ടുകാരും കളിത്തിലിറങ്ങിയപ്പോള് കാണികള്‍ക്ക് അതൊരു വേറിട്ട അനുഭവമായി.\nകുറ്റ്യാടി എംഐയുപിയും നടുപ്പൊയില് യുപിയും തമ്മിലുള്ളതായിരുന്നു ആദ്യ മത്സരം. ഇതില് ഏകപക്ഷീയമായ രണ്ടു സെറ്റുകള്‍ക്ക് എംഐയുപി വിജയിച്ചു. തുടര്‍ന്ന് എംഐയുപി ലവേഴ്‌സ് എന്ന പേരില് സെലിബ്രിറ്റി ടീമും എതിരാളികളായി പിടിഎ ടീമും രംഗത്തിറങ്ങി. പാറക്കല് അബ്ദുല്ല എംഎല്‍എ, അര്‍ജുന അവാര്‍ഡ് ജേതാവ് ടോം ജോസഫ്, മുന് കേരള ക്യാപ്റ്റന് കിഷോര് കുമാര്, കേരള കോച്ച് അബ്ദുല് നാസര്, സ്‌പോര്‍ട്‌സ് ലേഖകന് കമാല് വരദൂര്, ഡിവൈഎസ്പി അബ്ദുല് വഹാബ്, കുറ്റ്യാടി സിഐ സുനില് കുമാര്, എസ്‌ഐ പി.എസ് ഹരീഷ്, ഡോ. ഡി സചിത്ത്, സിഎം നൗഫല്, എം.കെ നജീബ് തുടങ്ങിയവര് സെലിബ്രിറ്റി ടീമില് അണിനിരന്നു. ഇവര്‍ക്കെതിരില് എക്‌സിക്യൂട്ടിവ് അംഗം കെ.പി റഷീദിന്റെ നേതൃത്വത്തില് പിടിഎ ടീമും അണിനിരുന്നു. ഇരു ടീമുകളുടെയും ഓരോ നീക്കങ്ങളും കാണികള് ഹര്‍ഷാരവങ്ങളോടെ ആസ്വദിച്ചു. ആദ്യ മത്സരത്തില് ലവേഴ്‌സും രണ്ടാമത്തെ മത്സരത്തില് പിടിഎയും വിജയിച്ചു.\nതുടര്‍ന്ന് കാലിക്കറ്റ് യൂണിവേഴ്‌സിറ്റി ഇന്റര്‍കോളെജിയിറ്റ് വോളി ചാംപ്യന്‍മാരായ എസ്.എന് കോളെജ് ചേളന്നൂരും ജില്ലാ സീനിയര് ലീഗ് ജേതാക്കളായ ലീഡര് സ്‌പോര്‍ട്‌സ് കുറ്റ്യാടിയും തമ്മിലുള്ള മത്സരം നടന്നു. നിശ്ചിതസമയത്തിനുള്ളില് ഇരു ടീമുകളും സെറ്റിലും പോയന്റിലും തുല്യത പാലിച്ചതിനെ തുടര്‍ന്ന് ഇരുവരെയും വിജയികളായി പ്രഖ്യാപിച്ചു. വിജയികള്‍ക്ക് ഇ.കെ വിജയന് എംഎല്‍എ സമ്മാനങ്ങള് വിതരണം ചെയ്തു. ഹെഡ്മാസ്റ്റര് ഇ. അഷറഫ് സ്വാഗതം പറഞ്ഞു. പിടിഎ പ്രസിഡന്റ് സി.എച്ച് ഷരീഫ് അധ്യക്ഷനായിരുന്നു. ജൂനിയര് മത്സര വിജയികള്‍ക്ക് മുന് ഹെഡ്മാസ്റ്റര് ഇ. വാസു, മദര് പിടിഎ പ്രസിഡന്റ് സി.വി നിഷ എന്നിവരും സെലിബ്രിറ്റി മത്സര വിജയികള്‍ക്ക് വോളിബോള് ഫെഡറേഷന് ഒഫ് ഇന്ത്യ അസോഷ്യേറ്റ് സെക്രട്ടറി നാലകത്ത് ബഷീറും പുരസ്‌കാരങ്ങള് നല്‍കി. ജില്ലാ വോളിബോള് അസോസിയേഷന് വൈസ് പ്രസിഡന്റ് എ.സി അബ്ദുല് മജീദ്, വയനാട് ഇ3 പാര്‍ക്ക് ഡയരക്റ്റര് യാസര് കുറ്റ്യാടി എന്നിവര് കളിക്കാരെ പരിചയപ്പെട്ടു.\nകൂടുതൽ സ്‌കൂള് വാർത്തകൾ\nഎംഎസ് സ്വാമിനാഥന് ഗവേഷണ നിലയത്തില് ശാസ്ത്ര സമീക്ഷ-ശാസ്ത്ര പഠന സെമിനാര് നടത്തി\nവികസനത്തിന് ഒരുങ്ങി പൂമാലയിലിലെ ട്രൈബല് സ്‌കൂള്: ലക്ഷ്യം പൊതുവിദ്യാഭ്യാസ യജ്ഞത്തിന് കരുത്തു പകരുക.\nവിദ്യാഭ്യാസ മേഖലയിലെ പ്രശ്‌നപരിഹാരത്തിന് കെ എസ് ടി യു നിവേദനം: ഗുണനിലവാരം ഉറപ്പാക്കാന് പ്രത്യേക പദ്ധതിയെന്ന് കെ ബി നസീമ\nസ്‌കൂള് വോളിബോള് kuttiyadi calicut university\nCelebrity volley in kuttyadi


Sundar C's Aranmanai trailer - Malayalam Filmibeat\nഭയപ്പെടുത്തി അരണ്‍മനൈയുടെ ട്രെയിലര്; കാണൂ\n| Published: Sunday, August 31, 2014, 10:10 [IST]\nകാഴ്ചക്കാരെ ഭയപ്പെടുത്തി ഹൊറര് കോമഡി ചിത്രം അരണ്‍മനൈയുടെ ഒഫിഷ്യല് ട്രെയിലര് പുറത്തിറക്കി. സുന്ദര് സി സംവിധാനം ചെയ്ത അരണ്‍മനൈയുടെ ട്രെയിലറിന് യു ട്യൂബില് മികച്ച പ്രതികരണമാണ് ലഭിയ്ക്കുന്നത്. ആഴ്ചകള്‍ക്ക് മുന്‍പ് ചിത്രത്തിന്റെ ട്രെയിലര് പുറത്തിറങ്ങിയത് വിവാദമായിരുന്നു. സംവിധായകന്റെയോ നിര്‍മാതാവിന്റെയോ അറിവോടെയായിരുന്നില്ല ട്രെയിലര് പുറത്തിറങ്ങിയത്.\nഅതിനൂതന സാങ്കേതിക വിദ്യകള് ഉപയോഗിച്ചാണ് ഹൊറര് ചിത്രം നിര്‍മ്മിച്ചിരിയ്ക്കുന്നത്. രണ്ടര മണിയ്ക്കൂര് പ്രേക്ഷകരെ പേടിയുടെ മുള്‍മുനയില് നിര്‍ത്താന് അരണ്‍മനൈയ്ക്ക് കഴിയുമെന്നാണ് ട്രെയിലര് സൂചിപ്പിയ്ക്കുന്നത്.\nസുന്ദര് സി സംവിധാനം ചെയ്യുകയും പ്രധാന വേഷത്തില് അഭിനയിക്കുകയും ചെയ്യുന്ന ചിത്രത്തില് ഹന്‍സിക, സക്ഷ്മി റായ്, ആന്‍ഡ്രിയ ജെര്‍മിയ എന്നിവരാണ് നായികമാര്. ദൈവിക ശക്തിയുള്ള ഒരു പെണ്‍കുട്ടിയായാണ് ഹന്‍സിക ചിത്രത്തില് അഭിനയിക്കുന്നത്. വിനയ്, സന്താനം എന്നിവരും ഹൊറര് കോമഡിയ്ക്ക് മാറ്റ് കൂട്ടാന് ചിത്രത്തിലുണ്ട്.\n\nRead more about: lakshmi rai സുന്ദര് സി ആന്‍ഡ്രിയ ജെര്‍മിയ ലക്ഷ്മി റായ്\nSundar C's Aranmanai trailer\nStory first published: Sunday, August 31, 2014, 10:10 [IST]


പ്രവാസി ദമ്പതിമാർ ദുബായില് മരിച്ചനിലയില്; കവര്‍ച്ചക്കിടെ കൊലപ്പെടുത്തിയെന്ന് സംശയം | Expatriates couple found killed in Dubai\nപ്രവാസി ദമ്പതിമാർ ദുബായില് മരിച്ചനിലയില്; കവര്‍ച്ചക്കിടെ കൊലപ്പെടുത്തിയെന്ന് സംശയം\nJun 23, 2020, 06:04 PM IST\nദുബായ്: ഇന്ത്യന് ദമ്പതിമാരെ ദുബായില് കൊലപ്പെടുത്തിയ നിലയില് കണ്ടെത്തി. ഗുജറാത്ത് സ്വദേശികളായ ഹിരന് ആദിയ (40), വിധി ആദിയ എന്നിവരാണ് മരിച്ചത്. അറേബ്യന് റാഞ്ചസ് മിറാഡറിലെ വില്ലയില് ഈ മാസം 18 നായിരുന്നു സംഭവം. വില്ലയില്‍നിന്നും ആഭരണങ്ങള് മോഷ്ടിക്കപ്പെട്ടതായും കണ്ടെത്തിയിരുന്നു.\nകവര്‍ച്ചക്കിടെ ദമ്പതിമാരെ കൊലപ്പെടുത്തിയതാണെന്ന് സംശയിക്കുന്നതായി ഇന്ത്യന് കോണ്‍സുല് ജനറല് വിപുല് പറഞ്ഞു. മോഷ്ടിക്കപ്പെട്ട ആഭരണങ്ങള് പിന്നീട് കണ്ടെത്തുകയും പ്രതികളെ അറസ്റ്റ് ചെയ്യുകയും ചെയ്തിരുന്നു.\nഷാര്‍ജയില് ബിസിനസ് നടത്തി വരികയായിരുന്ന ഇരുവര്‍ക്കും 13, 18 വയസ്സുള്ള രണ്ട് പെണ്‍മക്കളുണ്ട്. ഇവരിപ്പോള് യു.എ.ഇയില് തന്നെയുള്ള ബന്ധുക്കളുടെ കൂടെയാണ്. സംഭവത്തിനിടെ മൂത്ത മകള്‍ക്ക് നിസ്സാര പരിക്കേറ്റിരുന്നു. കുടുംബത്തിന്റെ ബന്ധുക്കളുമായും സുഹൃത്തുക്കളുമായും കോണ്‍സുലേറ്റ് ബന്ധപ്പെട്ടുവരികയാണ്. സംഭവത്തിന്റെ കൂടുതല് വിശദാംശങ്ങള് ദുബായ് പോലീസ് ഇതുവരെ പുറത്തുവിട്ടിട്ടില്ല.\nContent Highlights: Expatriates couple found killed in Dubai\nതുടർച്ചയായി നാലാംദിനവും യു.എ.ഇ.യിൽ കോവിഡ് മരണമില്ല\nദുബായ് : യു.എ.ഇ.യിൽ ചൊവ്വാഴ്ചയും കോവിഡ്-19 ബാധിച്ചുള്ള മരണമില്ല. കോവിഡ് മരണമില്ലാത്ത ..\nദുബായിയുടെ പെരുന്നാള് സമ്മാനമായി പുതിയ പള്ളി\nബലിപെരുന്നാൾ സ്‌നേഹ സമ്മാനം സമർപ്പിച്ചു\nഒത്തുചേരലുകളില്ലാതെ ഇന്ന് ബലിപെരുന്നാൾ\nയു.എ.ഇ.യിൽനിന്ന് കേരളത്തിലേക്ക് നാൽപ്പതിലേറെ സർവീസുകൾ\nകോവിഡ് :മരിച്ചവരുടെ ആശ്രിതർക്ക് സഹായമാവശ്യപ്പെട്ട് കെ.എം.സി.സി.\nമകളുടെ മിന്നുകെട്ട് കാണാനായില്ല, രക്തദാനം നടത്തി ഹീറോയായി ഒരച്ഛൻ\nഅബുദാബിയിൽ 12 ലക്ഷം ലഹരി ഗുളികകൾ പിടിച്ചു\nമാതൃഹൃദയങ്ങൾ ഒന്നായപ്പോൾ കുഞ്ഞിന് കോവിഡിൽനിന്ന് രക്ഷയായി


പോലീസിന് നല്‍കിയ മൊഴി ആവര്‍ത്തിച്ചതായിട്ടാണ് റിപ്പോര്‍ട്ട്.\nപാലക്കാട് ചെര്‍പ്പുളശേരിയില് സിപിഎം ഏരിയാ കമ്മറ്റി ഓഫീസില് പീഡനത്തിന് ഇരയായെന്ന പരാതിയില് യുവതിയുടെ രഹസ്യമൊഴി രേഖപ്പെടുത്തി. പാലക്കാട് ജുഡീഷ്യല് ഒന്നാം ക്ലാസ് മജിസ്‌ട്രേറ്റാണ് മൊഴിയെടുത്തത്. നേരത്തെ പോലീസിന് നല്‍കിയ മൊഴി ആവര്‍ത്തിച്ചതായിട്ടാണ് റിപ്പോര്‍ട്ട്.\n2018 ജൂണില് സിപിഎം ചെര്‍പ്പുളശേരികമ്മറ്റി ഓഫീസില് വച്ച് പീഡിപ്പിച്ചെന്നാണ് കേസ്. ചെര്‍പ്പുള സ്വദേശിയായ പ്രകാശനെതിരെ പോലീസ് കേസെടുത്തു. മൊഴിയില് മാറ്റമില്ലെങ്കില് പ്രകാശനെ ഉടന് അറസ്റ്റ് ചെയ്യും.\nചെര്‍പ്പുളശേരി ഏരിയാ കമ്മറ്റി ഓഫീസിലെ ഡിവൈഎഫ്‌ഐയുടെ മുറിയില് വച്ച് കുടിക്കാന് പാനീയം നല്‍കിയ ശേഷം പീഡിപ്പിച്ചെന്നാണ് മൊഴി. പരാതിക്കാരിയും ആരോപണ വിധേയനും പാര്‍ട്ടിക്കാരല്ലെന്നാണ് സിപിഎം വിശദീകരണം. പോലീസ് തെളിവെടുപ്പ് ഉള്‍പ്പെടെ നടത്താനുള്ള ഒരുക്കത്തിലാണ് .


പാകിസ്ഥാനെ വെട്ടി വ്യാജ ഇന്ത്യന് കറന്‍സിയുടെ കേന്ദ്രമായി ബംഗ്ളാദേശ് | Thayambaka\nHome Breaking News പാകിസ്ഥാനെ വെട്ടി വ്യാജ ഇന്ത്യന് കറന്‍സിയുടെ കേന്ദ്രമായി ബംഗ്ളാദേശ്\nപാകിസ്ഥാനെ വെട്ടി വ്യാജ ഇന്ത്യന് കറന്‍സിയുടെ കേന്ദ്രമായി ബംഗ്ളാദേശ്\nPosted By: thayambakaon: September 12, 2017 In: Breaking News, NationalNo Comments\nന്യൂഡല്‍ഹി: ഇന്ത്യയിലെ വ്യാജ കറന്‍സി അച്ചടിച്ച് കടത്തുന്ന കാര്യത്തില് പാകിസ്ഥാനെ കടത്തിവെട്ടി ബംഗ്ളാദേശ് മുന്നിലെത്തി. 500, 1000 രൂപാ നോട്ടുകള് കേന്ദ്ര സര്‍ക്കാര് നിരോധിച്ചതിന് ശേഷം പാകിസ്ഥാനില് നിന്നുള്ള കള്ളനോട്ട് കടത്ത് കുറഞ്ഞിരുന്നു. എന്നാല്, അതിര്‍ത്തി രക്ഷാസേനയുടെ ഏറ്റവും പുതിയ റിപ്പോര്‍ട്ട് അനുസരിച്ച് ബംഗ്ളാദേശാണ് പുതിയ 2000 രൂപയുടെ വ്യാജ നോട്ടുകള് അച്ചടിച്ച് കടത്തുന്നത്. ജമ്മു, പഞ്ചാബ്, പശ്ചിമ ബംഗാള്, ആസാം, മേഘാലയ എന്നീ അതിര്‍ത്തി സംസ്ഥാനങ്ങള് വഴിയാണ് പാകിസ്ഥാന്, ബംഗ്ളാദേശ് എന്നീ രാജ്യങ്ങളില് നിന്ന് വ്യാജ കറന്‍സികള് ഇന്ത്യയിലേക്ക് കടത്തിയിരുന്നത്. എന്നാല്, ജനുവരി മുതല് ആസാമിലും ബംഗാളിലും മാത്രമാണ് കള്ളനോട്ട് കടത്ത് വര്‍ദ്ധിച്ചത്.\nകഴിഞ്ഞ വര്‍ഷത്തെ അപേക്ഷിച്ച് ഈ ജനുവരി മുതല് ആറ് മാസത്തെ കണക്കെടുത്താല് ബി.എസ്.എഫ് പിടികൂടിയ വ്യാജ കറന്‍സി 32 ലക്ഷം മാത്രമാണ്. ഇവയെല്ലാം അസാധുവാക്കിയ 500, 1000 രൂപാ നോട്ടുകളുമാണ്. 2015ല് ഗോഹട്ടി, തെക്കന് ബംഗാള് എന്നിവിടങ്ങളില് 2.6 കോടി രൂപയുടെ വ്യാജ കറന്‍സി പിടികൂടിയപ്പോള് 2016ല് അത് 1.5 കോടി മാത്രമായിരുന്നു. അതേസമയം, തെക്കന് ബംഗാള്, ഗോഹട്ടി എന്നിവിടങ്ങളില് നിന്ന് കഴിഞ്ഞ ആറു മാസത്തിനിടെ പിടികൂടിയ വ്യാജ കറന്‍സികളുടെ എണ്ണം വര്‍ദ്ധിച്ചിട്ടുണ്ട്.\nജനുവരിയില് ഒരു ലക്ഷത്തിന്റേയും ഫെബ്രുവരിയില് 2.96 ലക്ഷത്തിന്റേയും മാര്‍ച്ചില് 4.60 ലക്ഷത്തിന്റേയും വ്യാജ കറന്‍സികള് പിടികൂടിയിരുന്നു. ഏപ്രില് 20 ലക്ഷമായിരുന്നത് മേയില് 6.98 ലക്ഷമായി കുറഞ്ഞു. ജൂലായില് അതിലും കുറവായിരുന്നു പിടിച്ചെടുത്ത വ്യാജ കറന്‍സികള്. അതേസമയം, ആഗസ്റ്റ് 22ന് ബംഗാളിലെ മാല്‍ഡ സെക്ടറില് 5.20 ലക്ഷത്തിന്റെ വ്യാജ കറന്‍സികള് ബി.എസ്.എഫ് പിടികൂടിയിരുന്നു.\nഫേസ്ബുക് പരാമർശം , എം എൽ എ കെസി ജോസഫിനെതിരെ കേസ് എടുത്തു\nഅനിയന്ത്രിതമായ പെട്രോൾ വിലയിൽ പ്രതിഷേധിച്ചു 22 നു കരിദിനം .


sana moithutty trolled | 'ഇത് നീ വല്ല സര്‍ക്കസ് കമ്പനിക്കാര്‍ക്കും കൊടുക്ക്' , 'സംഭവം കൊലപാതകമാണ്' കേസെടുക്കണം'; സന മൊയതൂട്ടിക്കെതിരെ ട്രോളന്മാര് | Mangalam\nTuesday, May 21, 2019 Last Updated3Min 58 Sec ago English Edition\nThursday 14 Mar 2019 10.30 AM\n'ഇത് നീ വല്ല സര്‍ക്കസ് കമ്പനിക്കാര്‍ക്കും കൊടുക്ക്' , 'സംഭവം കൊലപാതകമാണ്' കേസെടുക്കണം'; സന മൊയതൂട്ടിക്കെതിരെ ട്രോളന്മാര്\nട്രോളന്മാരുടെ പുതിയ ഇരയായിരിക്കുന്നത് യുവ ഗായിക സന മൊയ്തൂട്ടിയാണ്. സനയുടെ 'കറുത്തപെണ്ണേ' എന്ന ഗാനത്തിന്റെ കവര് വേര്‍ഷനാണ് ട്രോളന്മാര് ആഘോഷമാക്കിയിരിക്കുന്നത്. ഗാനത്തിന്റെ ഈണത്തില് മാറ്റം വരുത്തിയും ചില വരികള് കൂട്ടിച്ചേര്‍ത്തുമാണ് സനയുടെ റീമിക്‌സ് ഗാനം.\nആരാധകര്‍ക്ക് 'കറുത്തപെണ്ണേ' ഗാനത്തിന്റെ പുതിയ രീതി അത്ര ഇഷ്ടപ്പെട്ടിട്ടില്ല. വര്‍ണ വിവേചനം ഇപ്പോഴും സമൂഹത്തില് നിലനില്‍ക്കുന്നുണ്ടെന്നും നിറത്തിന്റെ പേരില് ആരേയും മാറ്റി നിര്‍ത്തരുതെന്ന സന്ദേശവും വീഡിയോയിലൂടെ പങ്കു വച്ചിട്ടുണ്ട്.\nപാട്ടില് നിന്നും വ്യത്യസ്തമായി കൂടുതല് വരികള് എഴുതി ചേര്‍ത്തതാണ് ഏറ്റവും കൂടുതല് ട്രോളന്മാരെ ചൊടിപ്പിച്ചത്. സനയെ ട്രോളി വീഡിയോകളും ഇറങ്ങി. 'ഇത് നീ വല്ല സര്‍ക്കസ് കമ്പനിക്കാര്‍ക്കും കൊടുക്ക്' , 'സംഭവം കൊലപാതകമാണ്' കേസെടുക്കണം' എന്നൊക്കെയാണ് സനയ്ക്കെതിരെ ട്രോളന്മാരുടെ കമന്റുകള്


പാചകവാതകം: ലാഭം കൊയ്ത് കമ്പനികൾ; നടുവൊടിഞ്ഞ് ജനം - Elettil Online\nHome KERALA പാചകവാതകം: ലാഭം കൊയ്ത് കമ്പനികൾ; നടുവൊടിഞ്ഞ് ജനം\nപാചകവാതകം: ലാഭം കൊയ്ത് കമ്പനികൾ; നടുവൊടിഞ്ഞ് ജനം\nUnknown November 02, 2018 KERALA,\nകൊച്ചി: പെട്രോൾ, ഡീസൽ വിലകൾക്കു പിന്നാലെ പാചകവാതക വിലയിലെ ഗണ്യമായ വർധന സാധാരണ\nക്കാരുടെ നടുവൊടിക്കുന്നു. അന്താരാഷ്ട്ര വിപണിയിലെ അസംസ്കൃത എണ്ണവിലയുടെ പേരിൽ അടിക്കടി വില ഉയർത്തുന്ന എണ്ണക്കമ്പനികൾക്ക് വന്നുചേരുന്നത് കോടികളുടെ ലാഭം.\nവിലകൂടുമ്പോഴും അവശ്യവസ്തു എന്ന നിലയിൽ ഉപഭോക്താക്കൾക്ക് ഒഴിവാക്കാനാവാത്ത അമ്മായി രിക്കുകയാണ് പാചകവാതകം, ഓരോ മാസവും വിൽപനയിലും ഇതുവഴി നികുതിയിനത്തിൽ സർക്കാറിന് ലഭിക്കുന്ന വരുമാനത്തിലും വൻ വർധനയാണ്ഉണ്ടാകുന്നത്.\nസെപ്റ്റംബറിൽ ഗാർഹിക സിലിണ്ടറുകളുടെ ഉപഭോഗത്തിൽ 6.4 ശതമാനം വർധനയുണ്ടായതായാണ് പെട്രോളിയം ആസൂത്രണ, വിശകലന വിഭാഗത്തിന്റെ റിപ്പോർട്ട്. രാജ്യത്തെ ഗാർഹിക ഉപഭോക്താക്കളിൽ 28.6 ശതമാനം പേർ കേരളം ഉൾപ്പെടുന്ന ദക്ഷിണ മേഖലയിലാണ്. സെപ്റ്റംബറിൽ 20,57,100 മെട്രിക് ടണ്ണാണ് രാജ്യത്ത് പാചകവാതക വിൽപന. നടപ്പ് സാമ്പത്തികവർഷത്തിന്റെ ആദ്യ തമാസത്തിൽ പാചകവാതക വിൽപനയിലൂടെ നികുതിയിനത്തിൽ കേന്ദ്ര സർക്കാറിന് ലഭിച്ചത് 2773 കോടിയാണ്.


ഒറ്റപ്പെട്ട സ്ഥലങ്ങളില് ഇന്നും തെരച്ചില് തുടരും; മന്ത്രിസഭാ യോഗ...\nMuhammed Salavudheen | Tuesday, August 21, 2018 7:20 AM IST\nപ്രളയക്കെടുതി ചര്‍ച്ച ചെയ്യാന് മുഖ്യമന്ത്രിയുടെ അധ്യക്ഷതയിൽ ഇന്ന് സർവ്വകക്ഷിയോഗം ചേരും. വൈകീട്ട് നാല് മണിക്കാണ് യോഗം. കേരളത്തിലെ സാഹചര്യങ്ങള് വിലയിരുത്താന് മന്ത്രിസഭാ യോഗവും ഇന്ന് ചേരുന്നുണ്ട്. അതേസമയം, ഒറ്റപ്പെട്ട സ്ഥലങ്ങളിൽ കുടുങ്ങിക്കിടക്കുന്നവർക്കായുള്ള തെരച്ചിൽ ഇന്നും തുടരും.\nദുരിതാശ്വാസ ക്യാമ്പുകളിൽ കഴിയുന്നവരുടെ പുനരധിവാസമാകും പ്രധാന ചർച്ചാവിഷയം. നിലവിൽ പുനരധിവാസത്തിനായി പ്രത്യേക കർമ്മ പദ്ധതികൾ സർക്കാർ തയ്യാറാക്കുന്നുണ്ട്. രാവിലെ ചേരുന്ന മന്ത്രിസഭാ യോഗവും പ്രളയദുരിതം ചർച്ച ചെയ്യും. കൂടുതൽ സഹായത്തിനായി കേന്ദ്ര സർക്കാറിന് വിശദമായ നിവേദനം സമർപ്പിക്കാനാണ് സർക്കാർ ശ്രമം.\nഅതേസമയം, പ്രളയക്കെടുതിയിൽ അകപ്പെട്ട് ഒറ്റപ്പെട്ട കഴിയുന്നവരെ രക്ഷപ്പെടുത്താനുള്ള ശ്രമങ്ങൾ ഇന്നും തുടരും. വെള്ളക്കെട്ടിറങ്ങാത്ത സ്ഥലങ്ങളിൽ വീടുകളിൽ തുടരുന്നവർക്ക് ഭക്ഷണവും വെള്ളവും എത്തിക്കുന്നുണ്ട്. വെള്ളമിറങ്ങിയ വീടുകള് വാസയോഗ്യമാക്കാനുള്ള പ്രവര്‍ത്തനങ്ങളും ഊർജിതമാണ്. വളര്‍ത്തുമൃഗങ്ങള് ചത്തൊടുങ്ങിയതിനാല് പകര്‍ച്ച വ്യാധിക്ക് സാധ്യതയുണ്ടെന്നാണ് ആരോഗ്യവകുപ്പിന്‍റെ വിലയിരുത്തൽ.\nപ്രളയക്കെടുതിയില് നിന്നും കേരളം ആശ്വാസ്യകരമായ സാഹചര്യത്തിലേക്ക് നീങ്ങുകയാണെന്ന് മുഖ്യമന്ത്രി പറഞ്ഞു. അവസാനത്തെ ആളെയും രക്ഷപ്പെടുത്തിയെന്ന് ഉറപ്പാക്കിയ ശേഷം മാത്രമേ രക്ഷാപ്രവര്‍ത്തനം അവസാനിപ്പിക്കൂവെന്ന് മുഖ്യമന്ത്രി ഇന്നലെ പറഞ്ഞിരുന്നു.\nപ്രളയത്തില് അകപ്പെട്ട 602 പേരെയാണ് ഇന്നലെ രക്ഷപ്പെടുത്തിയത്. ദുരിതാശ്വാസ ക്യാമ്പുകളില് സംഘടനകളുടെ അപ്രമാദിത്തം അനുവദിക്കില്ലെന്നും രക്ഷാദൗത്യം വിലയിരുത്തിയുള്ള വാര്‍ത്താസമ്മേളനത്തില് മുഖ്യമന്ത്രി പറഞ്ഞു. പ്രളയത്തില് നനഞ്ഞുപോയ നോട്ടുകള്‍ക്ക് പകരം നല്‍കാമെന്ന് റിസര്‍വ്വ് ബാങ്ക് ഉറപ്പ് നല്‍കിയിട്ടുണ്ടെന്നും മുഖ്യമന്ത്രി അറിയിച്ചു. വിവാഹങ്ങളില് ആര്‍ഭാടം വേണ്ടെന്നുവച്ച് ആ തുക ദുരിതാശ്വാസ നിധിയിലേക് നല്‍കണമെന്നും മുഖ്യമന്ത്രി ആവശ്യപ്പെട്ടു


ചെറിയ പെല്ലറ്റ് ആക്രമണങ്ങളുണ്ടായി: ക്രമസമാധാന നില സമ്പൂര്‍ണ നിയന്ത്രണത്തില്!! | Top kashmir cop says A Few Pellet Injuries in Localised Incidents in the valley - Malayalam Oneindia\n20 min ago ചെക്ക് കേസ്; ബിഡിജെഎസ് നേതാവ് തുഷാർ വെള്ളാപ്പള്ളി അജ്മാനിൽ അറസ്റ്റിൽ\n37 min ago ഇതെല്ലാം ചെയ്തത് ട്രംപാണെന്ന് കരുതുന്നുണ്ടോ? നാടകീയ അറസ്റ്റിൽ പ്രതികരണവുമായി കാർത്തി ചിദംബരം\n1 hr ago അമിത് ഷാ അറസ്റ്റിലായപ്പോൾ ചിദംബരം ആഭ്യന്തര മന്ത്രി, ഇന്ന് നേരെ തിരിച്ചും... പിന്നിൽ പ്രതികാരം?\nചെറിയ പെല്ലറ്റ് ആക്രമണങ്ങളുണ്ടായി: ക്രമസമാധാന നില സമ്പൂര്‍ണ നിയന്ത്രണത്തില്!!\nUpdated: Wed, Aug 14, 2019, 18:43 [IST]\nശ്രീനഗര്: ജമ്മു കശ്മീരില് സുരക്ഷാ നിയന്ത്രണങ്ങളില് ഇളവ് വരുത്തിയതോടെ അക്രമ സംഭവങ്ങള് റിപ്പോര്‍ട്ട് ചെയ്തെന്ന് സ്ഥിരീകരണം. ജമ്മുകശ്മീര് പോലീസാണ് താഴ് വരയില് പ്രതിഷേധം ഉയര്‍ന്നതോടെ ചെറിയ തോതിലുള്ള പെല്ലറ്റ് ആക്രമണം നടത്തിയെന്നും കശ്മീരി ജനതക്ക് ചെറിയ തോതില് പരിക്കേറ്റെന്നും സ്ഥിരീകരിച്ചിട്ടുള്ളത്. കഴിഞ്ഞ ദിവസം കശ്മീരില് വ്യാപകമായി അക്രമ സംഭവങ്ങള് നടന്നതായി വിദേശമാധ്യമങ്ങള് റിപ്പോര്‍ട്ട് ചെയ്തിരുന്നു. എന്നാല് കശ്മീര് ഗവര്‍ണര് സത്യപാല് മാലിക് ഇത് തള്ളിക്കളഞ്ഞ് രംഗത്തെത്തിയിരുന്നു. ജമ്മു കശ്മീരിന്റെ പ്രത്യേക പദവി റദ്ദാക്കി കേന്ദ്രഭരണ പ്രദേശങ്ങളായി വിഭജിച്ചതോടെ കശ്മീര് വീണ്ടും ലോക രാജ്യങ്ങളുടെ ശ്രദ്ധാകേന്ദ്രമായി മാറിക്കഴിഞ്ഞു. കശ്മീരി ജനതക്ക് പെല്ലറ്റ് ആക്രമണത്തില് പരിക്കേറ്റെന്നാണ് മാധ്യമങ്ങള് അവകാശപ്പെട്ടത്.\nആഗസ്ത് നാല് മുതലാണ് കശ്മീരില് അധിക സേനാവിന്യാസം നടത്തി കര്‍ശന നിയന്ത്രണങ്ങള് സര്‍ക്കാര് ഏര്‍പ്പെടുത്തിയത്. അര്‍ധരാത്രിയില് സംസ്ഥാനത്തെ മുഖ്യധാരാ രാഷ്ട്രീയ നേതാക്കളെ തടവിലാക്കുകയും ആഗസ്റ്റ് അഞ്ചിന് കശ്മീരിന് പ്രത്യേക പദവി നല്‍കുന്ന ആര്‍ട്ടിക്കിള് 370 നീക്കം ചെയ്യുന്നതിനുള്ള ബില് അവതരിപ്പിക്കുകയും ചെയ്തുു. സംസ്ഥാനത്തെ എല്ലാത്തരം വാര്‍ത്താവിനിമയ സംവിധാനങ്ങളും വിഛേദിച്ചുകൊണ്ടായിരുന്നു സര്‍ക്കാര് നീക്കം.\nക്രമസമാധാന നില നിയന്ത്ര വിധേയം\nകശ്മീര് താഴ് വരയിലെ ക്രമസമാധാന നില പൂര്‍ണമായും സേനയുടെ നിയന്ത്രണത്തിലാണ്. എന്നാല് ചെറിയ തോതിലുള്ള അക്രമ സംഭവങ്ങള് റിപ്പോര്‍ട്ട് ചെയ്തതായി പോലീസ് സ്ഥിരീകരിക്കുന്നുണ്ട്. ശ്രീനഗറില് പ്രാദേശികമായി പലയിടത്തും ചെറിയ പ്രതിഷേധങ്ങളാണുണ്ടായത്. അവ പ്രാദേശികമായിത്തന്നെ കൈകാര്യവും ചെയ്തുു. ഇതിനിടെ വലിയ തോതിലുള്ള പരിക്കുകള് ഉണ്ടായിട്ടില്ല. പെല്ലറ്റ് കൊണ്ട് പരിക്കേറ്റവരെ ചികിത്സയ്ക്ക് ശേഷം വിട്ടയയ്ക്കുകയും ചെയ്തുു മുതിര്‍ന്ന പോലീസ് ഉദ്യോഗസ്ഥനാണ് ഇതെക്കുറിച്ച് പ്രതികരിച്ചത്. ജനങ്ങള്‍ക്ക് പരിക്കേല്‍ക്കുന്നത് തടയുന്നതിനാണ് മുന്‍ഗണനയെന്നും അദ്ദേഹം കൂട്ടിച്ചേര്‍ത്തു. ശ്രീനഗര് ഉള്‍പ്പെടെ കശ്മീരിന്റെ വലിയൊരു പ്രദേശത്ത് തന്നെ നിരോധനാജ്ഞയ്ക്ക് ഇളവുകള് നല്‍കിയിട്ടുണ്ട്. ഇത് ഇന്ന് വൈകുന്നേരം വരെ തുടരുമെന്ന് കശ്മീര് പ്രിന്‍സിപ്പല് സെക്രട്ടറി റോഹിത് കന്‍സാല് കൂട്ടിച്ചേര്‍ത്തു.\nരാഹുല്- മാലിക് പോര്\nകശ്മീരിനെക്കുറിച്ച് കോണ്‍ഗ്രസിന്റെ ഉള്ളിലുള്ള നിര്‍ണായക ചര്‍ച്ചകള് അവസാനിപ്പിക്കാന് കഴിഞ്ഞ ദിവസം കശ്മീര് ഗവര്‍ണര് രാഹുല് ഗാന്ധിയോട് ആവശ്യപ്പെട്ടിരുന്നു. കശ്മീരിലെ സ്ഥിതി വഷളായി വരുന്നുണ്ടെന്നും അക്രമസംഭവങ്ങള് അരങ്ങേറുന്നുണ്ടെന്നും ആളുകള് മരണപ്പെടുന്നുണ്ടെന്നുമുള്ള വിദേശ മാധ്യമങ്ങളുടെ റിപ്പോര്‍ട്ടിനെ അധികരിച്ചാണ് രാഹുല് മാധ്യമങ്ങളോട് സംസാരിച്ചത്. കശ്മീരിലെ സ്ഥിതികളെക്കുറിച്ച് അറിയാന് രാഹുലിനെ കശ്മീര് സന്ദര്‍ശിക്കാന് ക്ഷണിച്ച ഗവര്‍ണര് വിമാനം അയച്ച് നല്‍കാമെന്നും പറഞ്ഞിരുന്നു. ഇത് തള്ളിയ രാഹുല് പ്രതിപക്ഷ നേതാക്കള്‍ക്കൊപ്പം കശ്മീരിലെത്താം എന്നാല് വിമാനനത്തിന്റെ ആവശ്യമില്ല. പൗരന്മാരേയും തടവിലുള്ള നേതാക്കളെയും കണ്ട് സംസാരിക്കാന് അനുവദിച്ചാല് മതിയെന്ന് പ്രതികരിച്ചിരുന്നു.\nകശ്മീരിനെക്കുറിച്ച് ഇല്ലാക്കഥകളാണ് വിദേശ മാധ്യമങ്ങള് പ്രചരിപ്പിക്കുന്നതെന്നായിരുന്നു ഗവര്‍ണറുടെ പ്രധാന വാദം. വിദേശമാധ്യമങ്ങള്‍ക്ക് മുന്നറിയിപ്പ് നല്‍കിയിട്ടുണ്ട്. എല്ലാ ആശുപത്രികളും നിങ്ങള്‍ക്കായി തുറന്നുതരാം, ഏതെങ്കിലും ഒരാള്‍ക്കെങ്കിലും വെടിയേറ്റതായി കണ്ടുപിടിച്ച് തെളിയിക്കാമെന്നും അദ്ദേഹം പറയുന്നു. നാല് പേര്‍ക്കാണ് പെല്ലറ്റ് കൊണ്ട് പരിക്കേറ്റത്. അത് കാലില് മാത്രമാണെന്നും യുവാക്കള്‍ക്ക് ഗുരുതരമായ പരിക്കുകളില്ലെന്നും മാലിക്കിനെ ഉദ്ധരിച്ച് വാര്‍ത്താ ഏജന്‍സി പിടിഐയും റിപ്പോര്‍ട്ട് ചെയ്യുന്നു.\nജമ്മുവില് നിലവിലുള്ള എല്ലാ നിയന്ത്രണങ്ങളും റദ്ദാക്കിയതായി സര്‍ക്കാര് ബുധനാഴ്ച അറിയിച്ചിരുന്നു. എന്നാല് കുറച്ച് സമയത്തേക്ക് കശ്മീരില് നിയന്ത്രണങ്ങള് തുടരും. കശ്മീരിലെ നിയന്ത്രണങ്ങള് ഘട്ടംഘട്ടമായി മാത്രമേ നീക്കാന് കഴിയൂ എന്ന് കേന്ദ്രആഭ്യന്തര മന്ത്രാലയവും കഴിഞ്ഞ ദിവസം വ്യക്തമാക്കിയിരുന്നു. ദേശീയപാത, വിമാനത്താവളം, മെഡിക്കല് സംവിധാനങ്ങള്, പൊതുവിതരണ സംവിധാനങ്ങള് എന്നിവ സ്വാഭാവികമായി പ്രവര്‍ത്തിച്ചുവരികയാണെന്നും കന്‍സാല് ചൂണ്ടിക്കാണിച്ചു.\nTop kashmir cop says A Few Pellet Injuries in Localised Incidents in the valley